
PREDGOVOR DESETOM IZDANJU 


Budući je brzo iscrpljeno devet prijašnjih izdanja, 
poduzeo sam deseto, popravljeno i malo prošireno, jer 
među mnogim djelima, malim i velikim, koja već postoje 
o ovom predmetu, možda vam nijedno nije palo u ruke 
tako jednostavno i jasno, koje je tako prikladno, da vam 
da upoznati: 

1. Svu uzvišenost sv. Ispovijedi 

2. Najveću važnost; da se njome dobro 
služimo; 

3. Nužnost, da je mnogo više posjećujemo, 
i mnoge druge stvari veoma lijepe u vezi s 
njom 

Na završetku posljednje stranice, dragi čitatelji, čekam 
vaš hvala, jer je jedina moja nakana, da vas navedem, da 
pokušate, kako je doista dobar Isus. 

Ako bi u tom uspio, sjetite me se u svojim molitvama. 

Vaš prijatelj 


Svećenik L. Chiavarino 



GLAVNI RAZLOG PROPASTI 


Učenik: Oče, da li bi mi htjeli protumačiti, zašto ste 
ovoj knjižici dali naslov «Ispovijedajte se dobro»? 

Svećenik: Radi sljedećeg događaja. Pripovijeda se o 
nekoj djevojčici, kako je nesrećom pala u jedan od onih 
grijeha, kojih se svatko u Ispovjedi najviše stidi. Živjela 
je sva žalosna i neutješna. Prošlo je tako više mjeseci, a 
da niti jedna prijateljica nije nikako mogla saznati uzrok 
tolike potištenosti. U međuvremenu je anđeoskom smrću 
umrla njena najdraža prijateljica, vrlo kreposna i pobožna 
djevojka. Par dana nakon pogreba, jedne je noći u snu 
čula ta djevojčica, da je netko zove njenim imenom; i 
razgovjetno je prepoznala glas pokojne prijateljice. Glas 
joj je ponavljao: «Ispovijedi se dobro ... O, da znaš, 
kako je dobar Isus!». 

Primila je taj glas kao nebesku objavu. Ohrabrila se i 
odlučila ispovjediti i onaj grijeh, kojeg se toliko stidjela 
i zbog kojega je već toliko plakala. Od toga časa osjećala 
je takvo olakšanje i utjehu, daje to svima pripovijedala, 
pa je i ona ponavljala: «Pokušajte i vidjet ćete, kako je 
dobar Isus! Kušajte i vidjet ćete, kako je dobar Isus!». 

(U nastavku teksta koristiti ćemo kratice za učenika - U, a 
svećenika = S.) 

U: O, krasno! Ja to potpuno vjerujem, jer sam sto puta 
iskusio tu istinu. 

S: E pa dobro, svim srcem zahvali Bogu na tome i 
nastavi se dobro ispovijedati. Jao onome, tko krene 



putem svetogrđa. To je najveća nesreća. Tako će možda 
nastaviti do smrti i svršiti u vječnoj propasti. 

U: Dakle, veliko je zlo slabo se ispovjediti? 

S: To je glavni uzrok propasti! 

U: Oče, da li to ozbiljno kažete? 

S: Nažalost je tako! Slabo obavljene Ispovijedi su 
razlog, da toliki gube dušu i idu u Pakao. 

U: Ma vi pretjerujete! 

S: Nipošto ne pretjerujem, niti ja to govorim. To 
tvrde najiskusniji sveci u vodstvu duša. To je vidjela sv. 
Terezija u jednom viđenju. 

Jednom se molila ova svetica, kad najednom opazi, 
kako se pred njenim očima otvara dubok ponor, pun 
ognja i plamena, i kako u nj padaju mnoge duše, kao 
snijeg zimi. Svetica, prestrašena, podiže oči k nebu i 
usklikne: 

- Moj Bože, moj Bože! Pa što to vidim? Tko su ove 

duše koje propadaju? Biti će sigurno duše jadnih 

pogana, Turaka, Židova ... 

- Ne, ne, Terezijo! - odvrati Bog. Znaj, one duše, koje 
vidiš da ovog časa po mom dopuštenju padaju u Pakao, 
sve su to kršćanske duše kao i ti. 

- Biti će onda duše naroda koji nije vjerovao, koji nije 
ništa držao do vjere, koji nije primao Sakramente. 

- Ne, Terezijo, ne! Znaj da su to duše kršćanskih 
vjernika, kao što je i tvoja; da su vjerovali kao i ti i po 
vjeri živjeli... 



- Ali se, valjda, nisu nikada ispovjedili, pa ni u času 
smrti ... 

- Ne, to su duše, koje su se ispovijedale i ispovjediše se 
također na času smrti... 

- Dakle, o Bože moj, kako onda propadaju? 

- Propadaju, jer se slabo ispovjediše! ... Idi, o Terezijo, 
pripovijedaj svima što si vidjela; zaklinji biskupe i 
svećenike, da se nikada ne umore propovijedati kako je 
važna Ispovijed i protiv slabo obavljenih Ispovijedi, pa 
da ne bi moji dragi kršćani obraćali lijek u otrov, nego 
da se dobro služe ovim Sakramentom, koji je Sakrament 
oproštenja i milosrđa. 

U: Zar doista ima mnogo slabih Ispovijedi? 

S: Sveti Alfons, sv. Filip Neri, sv. Leonard iz Porto 
Maurizia, slažu se i tvrde da su, nažalost, bezbrojne 
slabo obavljene Ispovijedi. Oni, koji su proveli život u 
ispovjedaonici i kraj postelje umirućih, znali su reći čistu 
istinu. I mi, koji idemo od mjesta do mjesta i držimo 
duhovne vježbe i pučke misije, moramo isto potvrditi. 
Slavni je P. Samelli uskliknuo u svom djelu «Posvećeni 
svijet»: «Nažalost, ima bezbroj duša koje se svetogrdno 
ispovijedaju: to iz dugog iskustva djelomično znaju 
misionari, a znat će to s krajnjim zaprepaštenjem svatko 
u Jozafatskoj dolini. Đavao žanje na snopove svetogrđa, 
i to ne samo u velikim gradovima, nego i u malim selima, 
pa i u redovničkim zajednicama, među osobama, koje su 
drugi držali pobožnima i svetima«. 

Pozvali su isusovca P. Tranquillinia nekoj teško 
bolesnoj gospođi. Pošao je vrlo žurno i ispovjedio ju 



je; ali kad joj je htio dati odrješenje, osjetio je kao neku 
željeznu ruku, koja ga zadržava. 

- Gospođo - reče joj tada - možda ste štogod zaboravili 

- Nipošto, oče, pa već se osam dana spremam. 

Pomolivši se malo, pokuša po drugi put, ali ga ista ruka 

ponovno zapriječi. 

- Oprostite, gospođo - ponovi pater - možda se ne 
usuđujete ispovjediti koji grijeh ... 

- Ma što kažete? Vi me vrijeđate! Zar možete sumnjati, 
da ja želim napraviti svetogrđe? 

Po treći puta pokuša dati joj odrješenje i ponovi se 
isto. 

Nije mogao vjerovati, da se krije ikakva druga 
tajanstvenost u tom tako neobičnom slučaju, bacio se na 
koljena i plačući je molio gospođu, neka sama sebe ne 
izdaje i ne upropaštava. Tada ona poviče: 

- Oče, oče; već je 15 godina da se slabo 
ispovijedam! 

Vidi, dakle, kako je lako naći one, koji se slabo 
ispovijedaju. 

U: Doista, oče. Već drhtim od straha. 

S: Bolje je ovdje drhtati, nego tamo goijeti. Upravo 
sam se sjetio drugog svjedočanstva. Sveti Ivan Bosko 
doslovno kaže u nekom svom djelcu o Ispovijedi: 
«Uvjeravam vas da mi drhti ruka dok pišem misleći na 
broj kršćana, koji zauvijek propadaju samo zato, što su 
u Ispovijedi prešutjeli ili nisu iskreno očitovali stanovite 
grijehe!». 

U: Rekli ste, također, što nišo Iskreno očitovali 
stanovite grijehe. 

S: Svakako! Tko na primjer ispovjedi samo giješne 
misli, a počinio je također besramna djela; tko ispovjedi 
da je počinio takva djela sam, a počinio ih je s drugima; 
tko prešućuje okolnosti ili broj, iako ga zna; tko na 
ispovjeđnikov upit ne kaže istinu; svi se ti slabo 
ispovijedaju. 

Ovakvi misle, da će u budućnosti to moći ispraviti: 
ispovijedaju se, vele sv. Filip Neri, kao da će dugo živjeti, 
dok bi svaka Ispovijed morala biti, kao daje posljednja 
u životu. 

Među mnogobrojnim čudnovatim događajima, koji 
se pripovijedaju o sv. Ivanu Bosku, čitamo također i 
ovaj. Gojenci i pitomci salezijanskog Oratorija u Torinu 
imali su duhovne vježbe. Dok su ih svi s najvećom 
ozbiljnošću i pobožnošću koristili na dobro svojih duša, 
neki je mladić bio otporan na svaku dobru pobudu i 
najljubežljivije nastojanje don Boska i drugih staiješina. 
Uporno je ustrajao u nakani, da se tom prigodom ne 
ispovjedi. Dobri oci učiniše sve da ga privedu na bolji 
put, ali uzalud On je samo ponavljao: «Drugi put da, ali 
sada ne!... O tom ću kasnije misliti... Sada se ne mogu 
odlučiti». 

S tim je izgovorom došao do posljednjeg dana. Tada 
se don Bosko posluži ovom taktikom. Uze listić papira, 
napisa na nj ove riječi: «Ada noćas umrem?!...» List je 
postavio onom bijedniku između plahte i jastuka. Došla 

je večer. Svi su pošli spavati. [ naš se bezbrižni mladić 
svuče. Kad, eto, lijegajući u postelju opazi onaj listić. 
Uzme ga, pogleda, okrene ga i opazivši nešto napisano, 
napne oči i pročita: «A da noćas umrem?! ... Don 
Bosko». Don Bosko! - povika. A don Bosko je svetac 
... zna budućnost ... Tko zna, da se to i ne dogodi! Pa 
da noćas umrem?! ... Ali ja ne želim umrijeti, ne. Hoću 
živjeti, hoću živjeti, i... 

Međutim, da drugovi ne opaze, legne, pokrije se 
odvažno i nastojaše zaspati. Zaspati u onom stanju? S 
tim riječima koje ga bodu kao oštar tm? Nemoguće! 
Okretao se, stiskao oči ... sve uzalud. Čuo je sve življi 
glas onih riječi. Činilo mu se da vidi otvoren Pakao i 
Isusa koji ga osuđuje, pa reče: «Jadan li sam! Pa, kad 
bi zaista morao umrijeti?! ...». Srsi ga prođoše i sav se 
znojio. «Ah, ne - povikao je - u Pakao ne želim poći. 
Ispovjedit ću se ...». 

Preporučio se Mariji Pomoćnici i svom Anđelu čuvaru, 
pa se zatim odlučno obuče, tiho izađe. Siđe niz stepenice, 
prođe hodnicima, dođe do sobe don Boska i pokuca. 

Don Bosko, koji gaje čekao poput dobrog oca, otvori i 
reče - Tko je? ... U ovaj sat? ... Što želiš? ... 

- Oh, don Bosko, htio bih se ispovjediti! 

- Samo uđi. Da znaš kako sam te svim srcem 
očekivao! 

Kad ga je uveo u predsoblje, on se bacio na koljena 
pa se skrušeno i iskreno ispovjedi. Ispovijed i Isusovo 
oproštenje napunili su ga velikom utjehom. Vratio se u 
postelju miran i sretan. 

Sada se više nije bojao. Više ga nije plašila misao na 
smrt i govorio je: «Kako sam zadovoljan. Kad bih morao 
i umrijeti, nije važno; osjećam se u milosti Božjoj, Isusov 
prijatelj«. Mimo je zaspao i sanjao ... Usnuo je otvoreno 
Nebo i anđele u slavi, kako lagano okolo lete pjevajući 
najljepše hvale i najugodnije hvalospjeve. 

U: Sretna li dječaka! 

S: I sretnih li svih onih koji vjeruju u veliko dobro što 
izlazi iz Ispovijedi, i koji se njome koriste da izbjegnu 
svoju propast. 

Potpuno se drugačije dogodilo nesretnici, o kojoj ću ti 
sada pričati. 

Pozvali su sv. Leonarda iz Porto Maurizia nekoj ženi 
koja je umirala. Odmah je pohitio, a pratio ga je brat 
laik. Kad je ispovjedio bolesnicu, mimo izađe i pristupi 
drugu, koji ga je čekao u predsoblju. Htio je da pođu 
odande, ali mu brat, sav žalostan i prestrašen reče: «Oče 
Leonarde, što znači ono što sam vidio?« 

«Što si vidio?« 

«Vidio sam užasno crnu ruku, koja je kružila u 
predsoblju, i čim ste vi izašli, ušla je kao munja u sobu 
bolesnice.« 

Kad je to Leonardo čuo, vrati se unutra. Uđe k 
bolesnici i - oh, strašna li prizora. Ona cma ruka gušila 
je nesretnicu, koja je izbuljila oči van očnih šupljina, 
isplazila je jezik i umirući je vikala: Prokleta svetogrđa! 
... Prokleta svetogrđa! ... 

U: Oh, oče, zaista je istina, da su zle Ispovijedi glavni 
uzrok propasti! 

S: Dakle, objavimo rat lažima i budimo potpuno iskreni 
u Ispovijedi! 

1? 



KOBNI ZAŠTO 


U: Recite mi, oče, zašto se toliki slabo ispovijedaju? 

S: Uzroci mogu biti mnogobrojni, ali najglavniji je 
uvijek strah ili onaj prokleti stid, zbog kojega mnogi 
dopuštaju đavlu da im zatvori usta, pa prešute ili slabo 
ispovjede stanovite grijehe ili njihov broj. Znaš kako 
đavao postupa, kad hoće navesti čovjeka da sagriješi? 
Obilazi oko njega i na tisuću načina mu prišaptava: «No, 
učini taj grijeh ... Konačno, kakvo je to veliko zlo?! ... 
Bog je dobar ... On te ne će kazniti... To ćeš ispovjediti, 
On će ti oprostiti, i sve će biti u redu ...» 

Tako danas, tako sutra, vrag pobijedi: čovjek sagriješi, 
a možda i ponovi grijehe. Kad se konačno onaj jadnik, 
koga sada muči grižnja savjesti, odluči poći na Ispovijed, 
tada đavao mijenja taktiku. Ponovno mu prilazi i govori: 
«Kako ćeš se usuditi reći onaj grijeh? Ispovjednik će se 
čuditi, vikat će na tebe ... ako bude slabo raspoložen, 
možda će ti čak uskratiti odiješenje ... Bježi, ne boj se: 
već ćeš se jednom ispovjediti ... Ima vremena, uvijek 
će biti vremena». I tako mu zatvara usta, navede ga da 
prešuti i učini svetogrđe. 

U: Zar je zaista takva đavolska taktika? 

S: Bez sumnje! To je on sam priznao sv. Antoninu, 
biskupu u Firenci. 

Jednog dana vidje svetac đavla uz ispovjedaonicu te 
mu reče: 

- Što radiš, gadna životinjo? 

- Čekam da vratim dug! 

- Kakav dug? Govori, ili jao tebi! 

- Dolazim vratiti stid i strah, što sam ga uzeo giješnicima 
u času kada su griješili. 

U: Čini mi se, da sam čitao, kako je i don Bosko vidio 
đavla u sličnim okolnostima. 

S. Točno! Slušaj kako. 

Jedne večeri ovaj svetac ispovijedao u koru crkve sv. 
Franje Saleškoga u Torinu. Bilo je tamo mnogo mladića 
koji su čekali u redu. Ispovjedilo ih se 10, ispovjedilo 20, 
konačno stiže na red jedan koji se djelomično ispovjedio, 
pa se zaustavio. 

- Naprijed - reče mu don Bosko, koji je čitao u savjesti 
svojih sinova - samo naprijed! Ima li još štogod? 

- Ništa više, oče, ništa više. 

- Ne boj se, dragi sinko - nastavi svetac - ispovjednik 
ne viče, ne kažnjava; on uvijek oprašta, sve oprašta u 
ime Božje, ispovjedi se dobro. 

- Nema više ništa, ništa više ... 

- Ali, sinko, zašto hoćeš svetogrdnom ispoviješću 
razveseliti đavla, a rastužiti Isusa? 

- Uvjeravam vas, oče, nemam više ništa! 

Vidjevši tada don Bosko u kolikoj se opasnosti nalazi 
bijedni mladić, nadahnut odozgo, prekine nekorisnu 
borbu pa reče: 

- E pa dobro, pogledaj malo, tko ti je za leđima! 

Onaj se dječak naglo okrene, krikne, obuhvati vrat don 

Bosku i poviče: 

- Da, oče, imam još ovaj grijeh ... I zatim kaže onaj 
grijeh, koji se nije usudio ispovjediti. 

Drugovi, koji su bili u crkvi, čuli su onaj krik. Čim su 
izašli, okružiše ga i htjeli su saznati razlog. Premda je još 
bio sav prestrašen, smiješeći se ispripovjedio im je: 

- O, da znate. Imao sam jedan grijeh, koji se nisam 
usudio reći. Don Bosko mi ga je pročitao u srcu. Vidio 
sam đavla u obliku velikog majmuna, ognjenih očiju i 
dugih pandža i stajao je spreman da me zgrabi. 

U: Don Bosko je bio svetac. Kolike li sreće ispovjediti 
se svecu, zar ne, oče? 

S: Svi ispovjednici predstavljaju Isusa Krista. Isus Krist 
je svet, sve zna, sve vidi, sve sažalijeva, sve prašta! 

U: Ali đavao, međutim, upravo u tome nastoji, da 
podmuklo izigra Ispovijed. 

S: Posve točno. Kao što vuk grabi ovcu za vrat da ne 
može blejati, pa je odnosi i proždire, tako čini i đavao s 
nekim dušama: uhvati ih za grlo da ne ispovjede svoje 
grijehe i tako ih bijedno vuče u Pakao. 

U: Hoće li se itko, koga je jednom prevario, još upustiti 
u igru s tom lukavom varalicom? 

S: Mnogi hoće, nažalost premnogi! Jao onome tko krene 
tim putem! I tim putem redovito idu svi oni, koji se podaju 
nečistim grijesima. Većina ljudi bez poteškoće očituje 
grijehe nevjere, psovke, oskvrnuća blagdana, grijehe 
neposluha, osvete pa i krađe, ali kad se mora optužiti 
za nečiste grijehe, pa još reći vrlo veliki broj, ili dodati 
popratne okolnosti, tada prokleti stid ustaje i svetogrdno 
zatvara usta. A jer svetogrdne Ispovijedi redovito nisu 
osamljene, nakon prve dolaze druge, i tako nastavljaju 
godinama; a ovima dodaju također svetogrdne Pričesti. I 

nije rijedak slučaj onih, koji su već u prvim Ispovijedima 
prešutjeli teške grijehe, da su doživjeli duboku starost, 
a da se nikada nisu dobro ispovjedili ni popravili tako 
teške nerede u svojim dušama. 

Bolno je uskliknuo P. Da Bergamo: Nevjerojatno, 
nevjerojatno je koliki, osobito među omladinom, robuju 
toj strasti straha i stida! I zbog toga lako nastavljaju 
prešućivati grijehe, jer ne mogu podnijeti da ih 
ispovjede! 

Sveti Leonardo svjedoči, da je imao do svojih nogu 
pokornika, koji su već više puta bili na samrti, a da nisu 
svladali onog rumenila, koje im je zatvaralo usta. 

Sveti Alfons preporuča propovjednicima, da često i 
sa žarom katehiziraju i propovijedaju o ovom zlu stida, 
zbog koga ljudi prešućuju grijehe; neka predoče puku 
propast, koju uzrokuju slabe Ispovijedi, budući da ova 
rana svetogrdnih Ispovijedi vlada svugdje, a osobito 
u malim mjestima. A budući da na narod puno djeluju 
primjeri, on preporuča da pripovijedaju što više primjera 
o onima, koji su osuđeni zbog grijeha koje su prešutjeli 
u Ispovijedi. 

U: Oče, ispričajte mi koji primjer. 

S: Vrlo rado. 

Neka se trinaestogodišnja djevojčicapričestila o Uskrsu 
s ostalim prijateljicama. Ali eto, jedva daje primila svetu 
Pričest, spopade je neki napad. Savila se i pala na tlo. 
Prestrašen narod je pritrčao. Odnesoše je u obližnju kuću. 
Kad je obred završio, župnik požuri k njenoj postelji. 


16 



Dok se ona neprestano grčila i savijala, župnik je zovne 
njenim imenom te joj reče: «Odvažno! Preporuči se 
Isusu, onom Isusu, koga si primila u Pričesti». 

Na te riječi ona široko otvori oči i puna strave poviče: 
«Isusu?!... Isusu?!... Ah, ne!... Isusa sam slabo primila! 
Učinila sam svetogrđe zbog grijeha koje sam prešutjela u 
Ispovijedi«. I dalje se bolno previjala, te doskora izdahne 
uz opće uzbuđenje i stravu svih prisutnih. 

S: Dakle, nije ti čudno što toliko naglašavam da je 
iskrenost u Ispovijedi potrebna. Ja sam po milosti Božjoj 
imao sreću od prvih godina svećeništva katehizirati i 
propovijedati mladima i odraslima, a to nastavljam još 
danas; vježbam se u tom utješnom i vrlo plodonosnom 
radu. Nikada nisam propustio da često govorim, kako je 
potrebna iskrena Ispovijed i nisam se nikada pokajao. 

Koliko li sam utješio mladića i odraslih, otvorio im 
oči i spasio i to u duhovnim vježbama, u misijama, pa i 
jednostavnim propovijedima i nagovorima! 

U: Oče, pravo kažete. Zaista, ljudi ne slušaju nijednu 
propovijed tako rado, kao one o Ispovijedi. 

JAO ONOME TKO POČNE! ... 

U: Oče, ako tako lako susrećemo one koji dopuštaju 
da ih đavao prevari, te prešute, pa i ponove svetogrdne 
Ispovijedi, zašto svećenici i ispovjednici ne istražuju, ne 
ispituju i ne spriječe slabe Ispovijedi? 

S: Jadni svećenici i ispovjednici! Oni vide i znaju, da 

se neke duše ne ispovjede potpuno, ali se toliko puta 
boje, da sumnjom ne povrijede pokornika; boje se, da 
pitanjem ne povrijede nečiju sujetu. Kao što bi otac i 
mati uvijek htjeli sve najbolje misliti o svojoj djeci i 
mučno im je posumnjati o njihovu vladanju, iskrenosti i 
nevinosti, tako i jadan župnik i ispovjednik obzirom na 
svoju duhovnu djecu i pokornike. 

U: A onda? 

S: A onda tako idu naprijed, dok Bog ne prekine. Evo 
zašto ima toliko ljudi, koji su na svoju najveću nesreću 
prešutjeli jednom u Ispovijedi neke grijehe i zatim su 
godinama proslijedili svetogrđima, a prigodom duhovnih 
vježbi, misija, uskrsne Ispovijedi i slično, dirnula 
ih je osobita milost, pa kad nađu strpljiva i iskusna 
ispovjednika, konačno otvore oči i umire svoju savjest, 
koju je već toliko godina mučila gorka grižnja. 

Bile su duhovne vježbe u nekoj većoj piemontskoj 
župi. Ispovjednik je više dana promatrao, kako se oko 
ispovjedaonice šulja neka osoba žalosna i vrlo, vrlo 
turobna izgleda. Nije se mnogo obazirao, kad, evo jedne 
večeri, klekne pred njega te mu reče: 

- Oče, pomozite mi, jadnica sam. Već se 15 godina 
slabo ispovijedam i neprekidno sam svetogrdno griješila 
...I gorko zaplače. 

- Pa dobro, samo odvažno, odgovori ispovjednik. Bog 
će i vama biti milosrdan i Isus će biti neizmjerno dobar i 
prema vama. Recite mi, koliko vam je godina? Kako ste 
pošli tim putem? 

- Menije 27 godina. Kad sam imala tek 12 godina, bila 
sam nedopušteno radoznala, te sam počinila prvi grijeh, 
koji se nisam usudila ispovjediti. S tim sam svetogrđem 
ipak primila svetu Pričest. Od toga dana sve do danas 
slijedili su jedan za drugim grijesi i svetogrđa. Mnogo 
sam molila, mnogo plakala, hodočastila, ali sve uzalud! 
Ispovijedala sam se svakog mjeseca, pa i češće. Prigodom 
duhovnih vježbi ponavljala sam općenitu Ispovijed, ali 
sam zbog stida uvijek prešutjela ove grijehe. 

- A jesi li bila zadovoljna svojim Ispovijedima? ... 
Smirena u Pričesti? 

- Oh, oče, da znate kakve li duboke grižnje savjesti! ... 
Kakav žalac svaki puta u srce! 

- Prije koliko ste se vremena ispovjedili? 

- Ah, oče ... Tri puta sam se već ispovjedila na ovim 
misijama, kod tri različita ispovjednika i uvijek sa 
čvrstom odlukom, da već jednom završim s time i sve 
kažem. Ali kad je došao onaj strašan čas, osjećala sam 
kao neki okrutan čvor, koji mi steže grlo i uvijek sam 
prešutjela. 

Ispovjednik joj je pomogao. Obavila je opću Ispovijed 
i tada ju je odriješio. Ona je neprestano ponavljala: 

- Oče, sada je dosta s grijesima i svetogrđima! Svima 
ću pripovijedati, da sam iskusila i vidjela kako je dobar 
Isus! 

U: Ovo je utješno! Hvala Bogu što još ima onih, koji 
se osvijeste. 

S: Ali koliko ih ima, koji se nikada ne osvijeste, pa 
ni na času smrti. Da čovjek zaplače! Nažalost, ima 

onih koji umiru, «s jednom nogom su već u grobu» i 
uporno prešućuju one grijehe još iz mladosti, koje nisu 
ispovjedili ili su ih slabo ispovjedili, pa u tom stanju 
odlaze u vječnost. 

U: Jadnici! 

S: Da, zovi ih jadnicima! ... Jao onome tko počne! 

U: Ali zar im neizmjerno Božje milosrđe ne će 
pomoći? 


S: Možeš li pretpostaviti, da će Bog u smrtnom času 
uvijek upotrijebiti svoje milosrđe prema onome, koji 
je cijeli život zlorabio ovo milosrđe i vrijeđao Ga 
svetogrđima? Pa zatim, oni Ga najčešće ni ne zazivaju, 
dapače Ga vrlo često preziru. U to te također želim 
uvjeriti činjenicama. 

Pater Augustin iz Fuzinjana pripovijeda jedan slučaj, 
koji se dogodio u njegovo vrijeme i on gaje promatrao. 
Neka je nesretna žena prešućivala u Ispovijedi i najteže 
grijehe. Usprkos propovijedima koje je slušala protiv 
ovog nesretnog stida; usprkos svim ljubaznim poticajima; 
usprkos najžešćoj grižnji savjesti, nije se znala odlučiti 
da se time okoristi. Bog je udari žestokom bolešću koja 
ju je dovela na rub života. Hitno su pozvali ispovjednika. 
Ali čim gaje nesretnica vidjela, povikala je: 

- Oče, stigli ste na vrijeme, da vidite kako lažljiva 
pokornica ide u Pakao. Često sam se ispovijedala, ali 
sam uvijek ispuštala najteže grijehe. 

- E pa dobro, ispovjedite se sada - odvrati 
ispovjednik. 

- Ne mogu, ne mogu - vikala je očajnica. Prošlo je 
vrijeme milosrđa, došao je čas pravde! 

Bijesno je mahnitala i previjala se te je izdahnula 
ostavivši najneugodniji i najstrašniji dojam. 

Sveti Alfons pripovijeda: Bio je neki gospodin, koji je 
prividno bio uzorna vladanja, ali se slabo ispovijedao. 
Kad je teško obolio, posjetio ga je župnik, koji ga je 
poticao da primi Sakramente. No bolesnik je odbijao 
ispovjediti se. 

- Pa zašto se, dragi gospodine, ne ćete ispovjediti? 

- Ah, jer sam osuđen! - odvrati bolesnik. Bog mi za 
kaznu mojih svetogrđa uskraćuje volju i snagu da to 
popravim. 

Izgovorivši to poče gristi jezik, očajnički lamatati 
rukama i vikati - Prokleti jezik, prokleta šutnja, prokleta 
svetogrđa! • Nisu ga mogli umiriti. Konačno je bijedno 
preminuo. 


NIJEMI ĐAVAO 

U: Oče, zašto ste maloprije rekli nijemi đavao? Što je 
to nijemi đavao? 

S: To je đavao nečistoće. Tako gaje nazvao i sam Isus 
u Evanđelju. 

U: Što je to nečistoća? 

S: To su svi grijesi, koje zabranjuje šesta i deveta 
zapovijed, tj. besramni čini, pogledi, razgovori, besramne 
želje, pa nevjera i zloba u braku. 



U: Dakle, nečistoća je vrlo težak grijeh? 

S: Ona je vrlo težak grijeh odvratan Bogu i ljudima. 
Snižava u red životinja onoga koji ga čini. Uzrok je 
mnogih drugih grijeha i izaziva najstrašnije kazne u 
ovom i u drugom životu. 

Sveto Pismo naziva nečisti grijeh najgadnijim imenima: 
najgori zločin, gnusoba, rugoba, opačina koju ne 
smijemo ni spominjati. 

U: Jadnih li nas! Moramo, dakle, biti oprezni. 

S: Jasno! Sveti se oci slažu te kažu da je bludnost 
grijeh, koji šalje najveći broj ljudi u Pakao. 

U: Istina? 

S: Upravo tako! Sveti Augustin tvrdi: kao što je oholost 
nastanila Pakao anđelima, tako ga bludnost puni ljudima. 
A sveti Alfons dodaje da su svi kršćani - koji propadaju 
- osuđeni zbog bludnosti ili bar ne bez nje. 

U: A koji je uzrok tome? 

S: Dva su osobita razloga: 1. Ljudi vrlo lako počine 
nečiste grijehe. 2. Vrlo ih teško isprave. 

U: Zastoje vrlo lako počiniti nečiste grijehe? 

S: Jer ne smijemo misliti, da su nečisti grijesi samo 
bludni čin, preljubi i slične gnusobe, to su samo krajnosti. 
Da netko smrtno sagriješi nečistoćom, dostatni su pohotni 
pogledi, sramotno čitanje, razvratne pjesme, raspuštene 
kretnje i razgovori, raskalašena ljubakanja, nepristojni 
čini, pa čak i misli i nutarnje naslade i nečiste želje, kad 
na njih slobodno pristanemo. 

U: A zašto ih je najteže popraviti? 

S: Jer, nažalost, jedan grijeh vuče drugi, dok se malo po 



malo ne splete lanac, koji je zatim vrlo teško prekinuti. 

Jao onome tko počne! 

U: Je li moguće? Ali zar Ispovijed ništa ne pomaže? 
Zar nije dostatna da prekine taj lanac? 

S: Ispovijed je uvijek najsnažnije sredstvo, ali samo 
dobra Ispovijed. Tu je, naprotiv, varira i sva snaga 
nijemoga đavla: on zatvara usta, kako smo već vidjeli, i 
ne dopušta čovjeku dobro ispovjediti ove grijehe. 

U: Oh, kad bi se besramnici svaki put dobro ispovjedili, 
ne bi ustrajali u nečistoći, zar ne, oče? Ispovijed bi bila 
jača od nje. 

S: Točno! Nijemi đavao voli tmine. Ispovijed nosi 
svjetlo, a svjetlo raspršuje grijehe. 

U: Dakle, Božje milosrđe napušta bludna giješnika? 

S: Ne napušta Bog bludnika, nego bludnik napušta 
Boga, ili više ne mari za Nj, ili - još gore - prezire Ga, 
kako vidjesmo u prijašnjem poglavlju. Stoga bludnost 
zovu majkom konačna nepokajanja, a sveci kažu: 
Bestidan život, neraskajana smrt. 

U: Zastoje bludnost majka konačna nepokajanja? 

S: Jer se besramnici općenito ne će ispovjediti ni na 
smrtnoj postelji. Nisu spremni ispovjediti se, napustiti 
grijeh i pokajati se kako treba. 

U: Zar ni onda? 

S: Jest, ni onda! I spremni su izgubiti Nebo i poći u 
Pakao. 

Kad je obolio Teodor Beza, Kalvinov nasljednik i vođa 
protestantske reforme, posjetio ga je sv. Franjo Saleški. 



Ovaj u svojoj žarkoj revnosti nije ništa propustio 
pokušavajući ga navesti, da se odrekne zablude i vrati 
u Katoličku Crkvu i spremi se na kršćansku smrt. Na 
tople poticaje svetoga biskupa, Teodor je zaplakao, ali 
je ponavljao duboko uzdišući: Nemoguće, nemoguće. 
Svetac je ustrajno istraživao, da sazna razlog ove riječi 
«nemoguće». Konačno se Teodor s velikim naporom 
podigao na lakat i potegnuo zastor koji je zatvarao ložnicu. 
Time mu je dao znati, da se tamo nalazi sakrivena jedna 
žena, pa poviče: «Eto razloga zašto se ne mogu obratiti i 
spasiti!« Smrt i Pakao, ali ne odstupiti od grijeha. Ovdje 
također vrijedi: Nećudoredan život, neskrušena smrt. 

U gradu Spoletu živjela je neka raskalašena djevojka, 
koja se potpuno predala ispraznostima i plesovima. 

Više puta su je poticali da se popravi. Oholo je prezirala 
opomene i rugala im se. 

Samo se njena majka naslađivala ljepotom i živahnošću 
svoje kćerke i uživala je, gledajući kako joj udvara velik 
broj ljubavnika; pustila je da stvar teče nadajući se da će 
naći dobru partiju, a kad popusti uskipjelost godina da 
će se smiriti. 

No, nesretna kći teško oboli. Dolazili su ugledni susjedi 
dvoriti je. Poticali su je da zove svećenika i spremi se na 
smrt Ali je okorjela bijednica uporno ponavljala: Što? 
Nije moguće da ja tako lijepa i mlada umrem. Ja ne 
smijem, ja ne ću umrijeti! 

Konačno je došao svećenik, koji ju je zaklinjao, da 
se opameti i preporuči Presvetoj Djevici, jer bi je smrt 

mogla pokositi... Što, smrt? Umrijeti? ... odgovarala je 
nesretnica - Ja moram živjeti! ... Ja ne smijem, ja ne ću 
umrijeti! 

Kad je konačno vidjela da je sve više nagovaraju i kad 
je primijetila da joj nestaje snage, krajnjim je naporom 
bijesno zavikala: «Pa dobro, kad moram umrijeti ... 
đavle, dođi ti... nosi moju dušu!» I pokrivši lice plahtom, 
izdahne. Nećudoredan život, neskrušena smrt. 

Sv. Augustin pripovijeda, da su nekog čovjeka molili 
i zaklinjali, da napusti neku kuću, koju je posjećivao uz 
veliku sablazan. Nije se dao nagovoriti: govorio je, da to 
nikako ne može. Dogodilo se jednoga dana, da su ga u 
onoj kući obdarili zaista obilatim batinama. 

Hoćeš li vjerovati? Odmah je napustio kuću: svaka je 
nemogućnost iščezla. 

Svetac završava: Quod non fecit Dominus, fecit 
baculus - ono što nije učinio Bog, učinila je batina. 

GRIJEH STRAŠNIH POSLJEDICA 

U: Oče, rekli ste također, da nečisti grijeh ima i drugih 
strašnih posljedica? 

S: Nažalost! Bludnost oduzima snagu za bilo koje 
velikodušno djelo. Samson, najsnažniji čovjek, kojeg je 
Bog obdario izvanrednom snagom, predaje se nečistoj 
ljubavi i postaje igračka Dalile, drugarice njegovih 
grijeha, koja ga tri puta izdaje i prodaje ga njegovim 
neprijateljima. 



Bludnost potamnjuje razum. Salamon, najmudriji 
kralj, leti za amalečanskim ženama, napušta svoga Boga 
i pada u idolopoklonstvo. 

Bludnost iskvaruje srce. Henrik VIII., u početku 
najkršćanskiji kralj, zaljubivši se u Anu Bolen, otpušta 
kraljicu, svoju ženu, napušta Katoličku Crkvu, Englesku 
čini protestantskom zemljom i umire izopćen od Pape. 

Bludnost uzrokuje gubitak vjere. 

Što veliki broj kršćana ne vjeruje, što nemaju vjere, 
uzrok je bestidnost. Kad doista mladež počinje napuštati 
molitvu, ostavljati crkvu, zanemarivati Sakramente? Kad 
počnu bestidni razgovori i pokvarena društva. Nedavno 
sam sreo poznatog liječnika i blago ga prekorio, što ne 
vrši vjerske dužnosti. Poradite da se oženim - odgovorio 
je - i postat ću ponovno praktičan vjernik. Tako je 
priznao, a to je istina, da su nečisti grijesi uzrok što on 
više ne vjeruje. 

Bludnost je uzrok najcrnjih zločina. Zašto je Herod 
dao odrubiti glavu svetom Ivanu Krstitelju? Zašto tolika 
samoubojstva? Odakle tolike nesretne čedomorke? Zašto 
ima toliko napuštene djece? Uvijek radi razvratnosti. 

Nećudorednost je slična plamenu svijeće: čovjek mora 
ili napustiti tu opačinu ili će se istrošiti kao svijeća. Ali 
koliki u to ne će, vjerovati i gube mladost, zdravlje, čast, 
radost i mir, te idu ususret preranoj i nečasnoj smrti! 
Misle da ubiru i udišu miomiris ruža: naprotiv, ubiru 
trnje i otrov. 

U vezi s ružama, čuj povijesni događaj, koji ovo 
osvjetljava. 



Kad je rimski car Heliogabel naslutio izdaju, koju 
su mu spremali njegovi generali i dvoijani, smislio je 
kako da ih preteče i strašno kazni. U najvećoj tajnosti 
priredio je sve potrebne pripreme. Tada ih pozove na vrlo 
raskalašenu gozbu. Prije nego su ustali od stolova, dok je 
bilo najvedrije veselje i dok je glazba svirala najugodnije 
note, evo veličanstvena iznenađenja! Rastvorio se strop 
velike dvorane i počela je odozgo padati kiša lijepih, 
svježih i mirisavih ruža. 

Na toliku novost, veselje koje je bilo na vrhuncu 
pretvorilo se u urnebes: Živio Heliogabal, živio car! - 
vikali su i hvatali ruže, opijali se njihovim miomirisom, 
njima se kitili i neprestano pljeskali i klicali caru. 

Međutim, car neprimjetno izađe. Vrata dade hermetički 
zatvoriti. Ona kiša nastavlja se, postaje vrlo gusta, 
tako da je prekrila stolove i goste, koji osjetiše da se 
onesvješćuju od zagušna mirisa. Traže izlaz, ali vrata 
su zatvorena, prozori vrlo visoki i zaštićeni debelim 
rešetkama. Prekasno su uočili varku i svi su morali tako 
umrijeti. Ugušio ih je zatrovani miris i težina najljepših 
ruža. 

U: Oče, zar je tako bijedna povijest onoga, koji se 
predaje nečistim nasladama? 

S: Točno! Nesretna ona mladež, koju prevari sramotni 
i zamamni miris takvih ruža, pa provodi najljepše godine 
vičući: ljubavi, ljubavi! - takozvana ljubav, tj. opačina, 
vrlo će se brzo pretvoriti u otrov, koji strašno kažnjava. 
Istinska ljubav je nešto sasvim drugo. 

Poznavao sam nekog mladića: bio je zdrav i bogat, 
kao malo tko drugi. Odao se ovoj opačini i umre u 17. 
godini. Njegova je smrt bila tako bijesna i grčevita, 
da je pobuđivao užas u svima koji su ga okruživali. 
Lešina je izgledala toliko iznakažena i crte lica su bile 
tako odvratne, da ga ni sami njegovi rođaci nisu mogli 
gledati, i onih nekoliko, koji su mogli ući u njegovu 
sobu, potvrdiše da nikada nisu vidjeli nešto tako strašno 
i odvratno. 

U: Sve jezovitije stvari! Oče, zar nema izlaza onome, 
koji je nesrećom krenuo tim putem? 

S: Da, ima načina: da progleda i popravi se. Da se 
popravi potrebno je: 

1. Odlučna volja; 

2. Da ukloni prigode i izbjegava ih 

3. Primi Sakramente. 

Prije svega odlučna volja. 

Sveti Augustin je razuzdano živio do 30. godine, ali 
kad je progledao, toliko se toga zastidio da se obratio, 
ostavio naslade i mladenačke ludosti. Postao je svećenik, 
biskup, svetac i najslavniji crkveni učitelj. Slično je 
svetom Ignaciju Lojolskom u tridesetoj godini omrznuo 
vojnički život kome se posvetio. Odlučnom se voljom 
povukao iz svijeta i počeo vršiti tešku pokoru. Oprao je 
prošle grijehe i osnovao Isusovački red, kome je on slava 
i ponos. 



Sveti Kamilo Lelis bio je iz odlične abruceske obitelji. 
On se u mladosti također odao zabavama i svjetovnim 
radostima. Ali u dvadesetpetoj godini postaje redovnik i 
posvećuje svoj život Bogu i Presvetoj Djevici na korist 
bolesnicima i umirućima. 

Što tek da kažemo o Magdaleni Pokornici, o Pelagiji, 
o Taidi, o Margareti Kortonskoj, koje od posuda 
pokvarenosti i sablazni postadoše nebeski ljiljani? 
Njihova odlučna volja je bila dovoljna da ih spasi. 

Potrebno je zatim: odstraniti i ukloniti prigode. I tu 
učimo od svetaca. 

Dok je sveti Franjo Saleški u 18. godini studirao u 
Padovi, neka se gospođa usudila pohotljivo ga zagrliti. 
A stoje on učinio? Spremno je pripravio obilan hračak i 
snažno ga ispljune u lice besramnici govoreći: Odstupi, 
paklena poslanice ... 

Nakon što je mladi Dioskur svladao sve zasjede 
neprijatelja svoje vjere, svezaše ga u mirišljavu postelju. 
Potpuno nemoćan osloboditi se one, koja ga je htjela 
navesti na grijeh, preporuči se svome Bogu, odgrize 
zubima komad jezika, ispljune ga u lice opake napasnice, 
koja poprskana krvlju mučenika, zgrozivši se bježi, plače 
i obraća se. 

U: Oče, ali svi su ti bili sveci! 

S: Tada još nisu bili sveci: a postali su, jer su tako radili. 
Ipak, makar netko i nije svetac, dosta je biti kršćanin pa 
može i mora biti odvažan. Čuj: 

Dobro poznajem djevojku, koja je u zatvorenom 
omotu vratila dopisnicu s nedoličnim sadržajem nekom 
pokvarenom vojniku s riječima: Nedostojna mene 
kršćanke, nedostojna tebe vojnika. Neka je druga 
odgovarajući na raspuštena pisma svoga zaručnika 
napisala: To se ne će nikada dogoditi, da se udam za 
pokvarenjaka! Od danas je između tebe i mene sve 
svršeno. 

Također treba izbjegavati lijenost. Jao lijenčinama! 
Upravo u časovima nerada nečisti duh pojačava svoje 
napade i žanje svoje žrtve. 

Da se netko uspije osloboditi nečistih navika, na trećem 
mjestu je potrebno da prima Sakramente. Ispovijed 
neka bude tjedna, petnaestodnevna ili bar mjesečna; isto 
tako i Pričest, stoje moguće češće. Sakramenti otkrivaju 
nečistog duha i pobjeđuju ga. Ničega se on više ne 
boji, ništa mu nije kobnije. Nemoguće je, kaže sv. Filip 
Neri, i s njim ponavlja sv. Ivan Đosko, nemoguće je da 
netko duže živi u nečistom grijehu, ako se češće i dobro 
ispovijeda i pričešćuje. 

Gledaj, svijet ne vjeruje u čistoću tolikih tisuća 
svećenika, redovnica i redovnika: ne može se uvjeriti, 
da se toliki cvjetovi mladosti mogu uzdržati čisti i 
nevini usred tako velike pokvarenosti. A znaš zašto? Jer 
ne razumiju snagu Sakramenta, jer ne znaju ili ne žele 
znati, da se svi ovi čiste u spasonosnoj kupelji Krvi Isusa 
Krista - u Ispovijedi, i da se još češće hrane njegovim 
Tijelom - u Pričesti. 

Pred par godina neki mladi odvjetnik reče, s prizvukom 
šale, svom prijatelju svećeniku: Ja vjerujem vašoj vjeri, 
divim se vašem odricanju, ali ne mogu vjerovati vašoj 
čistoći u celibatu. Dirnut u tako osjetljivu točku, revni je 
svećenik odvratio: 

- E pa dobro, pokušaj i vidjet ćeš. 

- Na koji način? 

- Ispovijedaj se i pričešćuj. 

Promijenili su razgovor, ali su se više puta vraćali 
na taj predmet. Nakon šest mjeseci ponosni je pravnik 
promijenio sudačku togu u sjemenišno odijelo. I već 
prije godinu dana bio je zaređen i postao svećenik. 
Sada je sjajan propovjednik i neumoran branitelj čistoće 
i crkvenog celibata. Pokušao je i Sakramenti su ga 
nadvladali. 

U: Oče, čestitost, tj. čistoća nosi također razne 
koristi? 

S: Mnoge i vrlo plemenite. Čistoća je kao ljiljan, koji 
se izdiže iznad sveg cvijeća svojom bjelinom. Ona nas 
čini gospodarima Božjih riznica. Čist i ćudoredan čovjek 
osjeća se i pokazuje uvijek miran. Ne boji se sumnjičenja 
i govorkanja. Ne osjeća se sputanim i drugima ne robuje. 
Uživa dubok i neprocjenjiv mir. Njegov život je spokojan 
i vedar, a njegova smrt vedra i mirna. Veća je njegova 
nada, dapače sigurnost vječnoga spasa. Veća, dapače 
osobita je njegova nagrada i uživanje u Nebu. 

BOG UVIJEK OPRAŠTA 


U: Oče, ako se netko na vrijeme rastrijezni i dobro se 
ispovjedi, zar ne da Bog uvijek prašta? 

S: Jest, Bog uvijek oprašta onome koji se skrušen vrati. 
Sjećaš li se parabole o rasipnom sinu? 

U: Sto puta sam je čuo i uvijek je prekrasna i vrlo 
utješna. Pripovijedajte mi je, oče. 

S: Onaj je nesretni sin pobjegao od kuće. Potrošio je 
u razvratnostima svu svoju imovinu. To ga je dovelo u 
krajnju bijedu i prisililo, da pase svinje i s njima dijeli 
rogače, samo da ne umre od gladi. Konačno shrvan tako 
bijednim životom, osjetio je grižnju savjesti. Odlučio je 
vratiti se ocu. Svladao je svaki stid i odlučio «Ustat ću i 
poći svome ocu.» Doista se vratio, i čim je stigao, baci se 
pred očeve noge i povika: Oče, sagriješio sam, oprosti. 

Jadan otac, koji od onog kobnog dana nije više imao 
mira ni pokoja, ne grdi ga niti odbacuje, već mu pruža 
ruke, podiže ga, privija na grudi, cjeliva mu čelo, ogrće 
ga svojim plaštem da ga nitko ne vidi u onom stanju i 
govori slugama: «Brzo donesite najljepše odijelo, da 
mogu ponovno obući svoga sina. Donesite zlatne prstene, 
dragocjene ogrlice, da ga okitim.» A drugima reče: 
«Vi zakoljite najdeblje tele i pripremite veliki ručak. 
Pozovite rođake, prijatelje i glazbu. Hoću prirediti veliku 
svečanost jer se vratio moj sin, koji je bio izgubljen.« 

Prošlo je par sati i već je sve bilo u redu: puna 
dvorana, spremni stolovi. Sin, koji je još maloprije 
pobuđivao samilost, dolazi uz oca urešen i blistav od 

radosti. Postaviše ga na počasno mjesto. Postao je kralj 
svečanosti. 

Znaš li tko je taj? To je bijedni giješnik. Onaj otac je 
Isus! Kad giješnik, pa i najbjedniji, dođe i baci se do 
nogu ispovjednika pa mu skrušeno kaže - Oče, oprosti, 
sagriješio sam - svaki se puta ponavlja isti prizor. 
Ispovjednik - koji predstavlja Isusa - pridiže onog 
jadnika, daje mu cjelov oproštenja, ponovno ga zaodijeva 
posvetnom milošću, urešava ga svojim savjetima, dovodi 
ga Isusu na pir, tj. na svetu Pričest. I onaj bijednik, koji je 
prije par časaka bio rob đavlu i plijen Pakla, postaje kralj 
svečanosti, jer je Isus sam rekao, kako znaš: «Bit će veće 
veselje na Nebu zbog obraćenja jednog giješnika, nego 
zbog 99 pravednika, koji su već u milosti Božjoj». 

U: Neka je blagoslovljena sveta Ispovijed! Ona je 
zaista Sakrament oproštenja i utjehe. Ali, zašto se svi ne 
ispovijedaju? 

S: Jer dovoljno ne poznaju Ispovijed i ne ljube dovoljno 
Isusa. Ah, kad bi Ga svi mogli vidjeti i čuti, kako Ga je 
vidjela i slušala ona žena iz Evanđelja. 

U: Mislite li, oče, na onu jadnu preljubnicu? To je 
također prekrasan i utješan događaj. 

S: Jednog dana dovedoše Isusu neku ženu, koju su 
zatekli u preljubu, da je On prema zakonu osudi te je 
kamenuju. Vidjevši je Isus rumenu od stida i potpuno 
skrušenu, prigne se, poče prstom pisati po pijesku 
tajanstvene riječi. Zatim reče: «Tko je bez grijeha, neka 
prvi baci kamen». 

Tada se tužitelji razidoše smeteni i pognute glave. Kad 
su svi otišli, ustade Isus i okrenuvši se prema grješnici, 
reče joj: 

- Nitko te nije osudio? 

- Nitko - odvrati giješnica dršćući. 

- Dobro, ni Ja te ne ću osuditi. Idi u miru i ne griješi 
više. 

To je, predragi, Isusova volja: ne osuditi, nego oprostiti. 
I kad bi nas cijeli svijet osudio, On bi nas odriješio. On je 
zadovoljan samo s time da više ne griješimo. 

U: Ali oče. On je bio Isus, tj. Bog. No, hoće li 
ispovjednik biti uvijek spreman oprostiti? 

S: Da, ispovjednik uvijek oprašta, makar se radilo o 
ne znam kakvoj grdobi, jer on predstavlja Isusa. Čuj što 
pripovijeda Monsabre, jedan od najslavnijih francuskih 
govornika. 

Pod konac one strašne revolucije, koja je progutala 
tolike nevine žrtve, bio je na umoru u nekom pariškom 
potkrovlju neki bijedan starac, toliko bijedan koliko i zao. 
Neki mladi svećenik pristupi njegovoj postelji. Onaj ga 
primi s velikim strahom i nakon tjeskobnih uzdisaja poče 
pripovijedati: «Čujte, možete li a da me ne prokunete? 
Bio sam sluga u nekoj plemenitoj obitelji, koja mi je 
iskazala bezbroj dobročinstava. Kad su došli strašni 
dani revolucije, moje im je srce to platilo najpodlijim 
izdajstvom. Dogovorivši se s revolucionarima, otkrio 
sam im skrovište svojih gospodara i predao ih krvnicima. 
Otpratio sam ih do stratišta. Ugrabio sam njihove 
posjede, koje sam rasuo u pijankama. Ah, oče, ja sam 

čudovište! Pogledajte ih, pogledajte moje gospodare, 
tako su ljubazni, tako dobri ...» Govoreći to otvori 
kutiju, u kojoj je bila njihova slika. 

Užas! Svećenik prepozna na onim slikama svoga oca 
i majku... 

Tada se odigrao strahoviti prizor. Službenik Božji, 
uspravan, blijed, dršćući i sav u suzama gledao je 
ubojicu svoje obitelji. Umirući starac se pak kao neko 
strašilo uzdigao na svom ležaju i pokazujući svoja gola 
i mršava prsa, vikao je: «Osvetite se, osvetite se!» ... 
Ali svećenik se sjeti, da u onom času nije običan čovjek, 
nego predstavnik Isusa Krista. Pao je ubojici oko vrata i 
pritisnuo mu križ na usta, da zaguši onu očajničku viku: 
«PrijateIju moj, brate, sinko moj», rekao mu je, «ti se 
varaš. Isus Krist oprašta!« 

Držeći ga neprestano u naručju, odriješio ga je, utješio 
i prosjak je umro na rukama onoga, kome je zagorčao 
život, a koji mu je oprostio i blagoslovio ga. 

U: Oče, nakon takvih činjenica, tko bi se još mogao 
bojati očitovati svoje grijehe ispovjedniku. O, zaista 
Ispovijed je Sakrament oprosta i utjehe. Kad bih imao 
tisuću jezika, vikao bih cijelom svijetu: Kušajte i vidite 
kako je Isus dobar! 

S: Daleko, dakle, od nas strah i stid. Ispovijedajte se 
uvijek dobro, ne samo da izbjegnete Pakao, nego i da 
dobijete mir i utjehu ovdje na zemlji, i jer od jedne dobre 
Ispovijedi može zavisiti cijela naša budućnost. 

BI. Anđela iz Folinja počinila je u svojoj mladosti takve 
grijehe, koje se nije usudila ispovjediti. Tako je dugo 
vremena išla naprijed, ali joj grižnja savjesti nije dala 
mira. I nakon što je mnogo molila, konačno je odlučila 
iskreno ispovjediti sve svoje grijehe i svetogrđa. 

Ona iskrena optužba pribavila joj je najveću sreću, jer 
je zadobila mir i radost u srcu i k tomu primila snagu 
postati redovnicom; i evo Crkva je više od 600 godina 
časti pod naslovom blažene. 

Časna Božja službenica Marija Fomari, Rimljanka, 
pripovijeda o sebi, da je nesrećom kao djevojčica nešto 
pogriješila protiv čednosti. Čim je spoznala težinu tih 
pogiješaka, okanila ih se, ali se zbog stida nikada nije 
usudila ispovjediti ih. Išla je dalje gomilajući svetogrđa 
na svetogrđa. Budući da je trajno bila tjeskobna srca, 
odlučila je postati redovnicom. Uđe u samostan u 
Umbriji. Obukla je redovničko odijelo, položila zavjete, 
ali još uvijek s paklom u duši. Oh, kako je provodila 
tjeskobne i jadne dane! Konačno u devetnici Uznesenja 
osjetila je u srcu nadahnuće da moli Presvetu Djevicu za 
milost, koju je uzalud molila toliko puta. To je učinila s 
tolikim žarom srca, da je u času osjetila takvu odlučnost 
i snagu, da očituje svoje grijehe ne samo ispovjedniku, 
nego i zajednici. Sve je popravila općom Ispovijedi i 
počela živjeti tako sveto, da je zaslužila biti uzdignuta 
na čast oltara. 

S: Vidiš li da po svetoj Ispovijedi Isus ne samo oprašta, 
nego nam omogućuje da postanemo sveti. Stoga i 

bogoslovi s pravom kažu, daje Ispovijed glavno sredstvo 
posvećenja. 

U: Oh, oče, molite za me, da se njome mogu 
okoristiti. 


NJEŽNI OTAC 

U: A sad mi recite, oče, zar se ne će ispovjednik čuditi, 
kad čuje stanovite grijehe? Ne će li se ozlovoljiti? 
Ne će li prestati cijeniti onu osobu? Ne će li uskratiti 
odiješenje? 

S: Pa čemu bi se čudio? On već poznaje svijet. Tvoje 
grijehe čuo je već tisuću puta. Što god mu ti kažeš, ne 
ćeš mu reći ništa novo. Pa onda, tamo je mjesto gdje on 
sluša ljudsku bijedu, a ne čudesa. Ne će se ozlovoljiti, 
kad mu kažeš i velike grijehe, dapače, kao nježan otac, 
on će osjetiti veću samilost prema tebi i zbog toga će se 
veseliti misleći i to, da će opraštajući mnogo povećati 
Božju radost i slavu. Zar će se ribari ozlovoljiti, kad u 
mreži izvuku velike ribe? 

U: Ne. Pa, oni se vesele! 

S: Dobro, tako je i s ispovjednikom. Čuj ovo. 

Neki jadni giješnik, koji je počinio svih vrsta grijeha, 
i to onih velikih, pođe jednog dana na Ispovijed sv. 
Ljudevitu Bertrandu. Iako je bio zaista skrušen, ipak se 
veoma plašio i stidio. Stoga je ispovijedajući pojedini 
grijeh, ispod oka pogledavao ispovjednika da vidi, kako 
će ga se dojmiti. Kad je vidio da se svetac ni najmanje ne 



čudi, ohrabrio se, pa ispovjedi i one najveće i najružnije. 
I tada se veoma začudi primijetivši, kako se na svečevim 
usnama prelio neki slatki smiješak. Kad gaje ispovjednik 
zapitao ima li još štogod, sav žalostan odvrati: 

- Oče, imam dodati još jednu stvar, ali se ne 
usuđujem. 

- Kako se ne usuđuješ - nadoveza ispovjednik - kad si 
tako odvažno rekao tolike? 

- Jer sam ga počinio ovdje, ovog časa. 

- Još bolje, ubit ćemo ga još svježa. 

- Ali, oče, počinio sam ga protiv vas ... 

- Protiv mene? Dobro, što zato. Kad ti moram oprostiti 
grijehe koje si učinio protiv Boga, kako da ti ne oprostim 
jedan grijeh protiv mene? 

- Oče, dok sam ispovijedao one velike grijehe, vidio 
sam vas kako se smiješite i rekao sam u svom srcu: Ovaj 
ih je sigurno počinio većih od mene. 

Nasmiješivši se na te riječi sv. Ljudevit Bertrand 
odgovori: 

- Ne, po milosti Božjoj nisam učinio teške grijehe, 
makar bi ih mogao počiniti da mi Gospodin nije 
pomogao. Znaš li, zašto sam se smiješio? Kako si ti malo 
po malo iskreno i skrušeno ispovijedao svoje grijehe, ja 
sam gledao, kako se đavao od tebe udaljava i kako milost 
Božja ulazi u tebe. 

Eto, predragi, kakvi su ispovjednikovi osjećaji. On ne 
gleda na grijehe, već na raspoloženje i odvažnost onoga 
koji se ispovijeda. 



Dok još nisam bio svećenik, nisam se mogao dovoljno 
uvjeriti o tome: ali sam kasnije imao prigodu sto tisuća 
puta iskusiti to u svojoj dušobrižničkoj službi. Upravo 
radi toga često govorim u svojim propovijedima o 
iskrenosti u Ispovijedi i uvijek ću rado govoriti o tome. 
O, koliko sam već srdaca uspio tako utješiti, a kolike 
sam utjehe i sam otuda oćutio! 

U: Zar ispovjednik ne će izgubiti dobro mišljenje o 
pokorniku? 

S: Ne, naprotiv, povećat će se, jer on misli na napor, 
koji svatko čini, da se dobro ispovjedi; misli na dobru 
volju da se popravi, misli na Isusa, koji će ga ispuniti 
blagodatima i milostima. Ispovjednik je kao liječnik; 
kao dobar liječnik, i on je sklon najviše ljubiti najteže 
bolesnike. 

Jednog se dana predstavi sv. Franji Saleškom neka 
gospođa. Nakon opće Ispovijedi, u kojoj je iznijela svu 
svoju bijedu, ovako gaje upitala: 

- A sada, što vi mislite o tome? 

- Mislim da ste svetica. 

- Oprostite, oče, vi mi se rugate. 

- Ne, nipošto vam se ne rugam: smatram vas sveticom 
od časa, kad ste bili tako odvažni i imali ste milost tako 
iskreno i skrušeno ispovjediti se. 

Ponavljam, dakle, ispovjednik ne gubi dobro mišljenje 
o pokorniku, naprotiv u njemu ono raste, razmjerno 
težini i broju grijeha, koje pokornik ispovijeda i prema 
skrušenosti, kojom ih ispovijeda. I tim manje će odbiti 
odriješiti ga. 



U: Oče, zar nikada ne uskraćujete odiješenje? 

S: U vrlo rijetkim slučajevima, kada pokornik ne bi 
bio uopće raspoložen okaniti se grijeha i bližnje grješne 
prigode, ili da prema mogućnosti naknadi štetu ili 
sablazan, koju je dao i nastavio živjeti lošim životom. 

U svim tim slučajevima odiješenje bi bilo nekorijenito, 
upravo štetno za obojicu: bilo bi svetogrđe; ispovjednik i 
pokornik bi zavaravali jedan drugoga. 

Ivan Gaume, vrlo učen francuski bogoslov, pripovijeda 
da je obolio neki zlikovac, koji se za vrijeme francuske 
revolucije okaljao najužasnijim zločinima i više puta 
se orosio krvlju svećenika. On se zakleo da niti jedan 
svećenik ne će ući u njegovu sobu, a koji bi ušao, da 
više ne će izaći. Kako je bolest postala sve jača, neki 
dobri svećenik stavio je život na kocku, samo da spasi 
nesretnika. Kad ga je onaj ugledao, razbjesnio se i 
skupivši sve sile, poviče: 

- Što, svećenik u mojoj kući? Brzo moje oružje! 

- Što želite nj ime učiniti? - zapita ga svećenik najvećom 
blagošću. 

- Ubiti tebe, što se usuđuješ doći mi pred oči! Ne znaš 
li da sam ovim rukama udavio dvanaest svećenika? 

- Dragi brate, vi se varate: tom broju nedostaje jedan: 
dvanaesti nije umro: ja sam dvanaesti. Bog mije sačuvao 
život da vas spasim. 

- Da me spasite? Tko me može spasiti nakon tolikih 
zlodjela? 

- Vaše pokajanje i moje odiješenje. 



- Ali vi još ne znate sve: kad bih vam sve ispripovjedio, 
ne bi mogli, a da me ne prokunete. 

- Prokleti vas?! Apsolutno nikada! 

- I još ćete me odriješiti? 

- Da, jer tako želi Isus Krist! I poče ga svom ljubavlju 
poučavati i spremati na dobru smrt. 

U: Oh, sveta li i junačka svećenika! No, jesu li svi 
ispovjednici takvi? 

S: Da, svi su takvi, jer svi predstavljaju Isusa Krista, 
koji je zapovjedio da uvijek praštaju onima koji se žele 
popraviti. 

U: Znači, ako ispovjednik prašta, ne treba se bojati? 

S: Tako je! Uvijek bez straha! On je uvijek nježni 
otac. 

Glasoviti francuski pisac Franjo Renato, vicegrof 
Chateaubriand piše u svojim «Prekogrobnim 
uspomenama»: 

Približavalo se vrijeme moje prve Pričesti (to je bilo u 
tadašnjoj Francuskoj u 14. godini). Moja je pobožnost 
izgledala iskrena i odgojno je djelovala na sve drugove. 
Imao sam ispovjednika koji je vanjštinom izgledao 
tvrd; kad bih pristupio ispovjedaonici, svaki put bi ga 
iznenadila lakoća mojih grijeha. Nije znao, kako da 
uskladi moju uznemirenost s nevažnim tajnama, koje 
sam mu povjeravao. Čim se Uskrs više približavao, 
tim su njegovi upiti bivali sve uporniji: «Ne skrivaš li 
štogod?« - pitao me. A ja sam odgovarao: «Ne, oče» ... 
«Nisi li učinio ovaj ili onaj grijeh?« ... «Ne, oče« ..., i 
uvijek: «Ne, oče.« On me otpuštao sumnjajući, uzdišući 

i tražeći da pročita dno moje duše, a ja sam se vraćao 
iz ispovjedaonice blijed i izobličen kao neki krivac. 
Sakrivao sam grijehe. 

Konačno je došla i večer Velike srijede, predvečeije 
uskrsne Pričesti. Kad sam došao u crkvu, prostro sam se 
pred oltarom i ostao tamo kao satrven. Kad sam ustao 
poći u sakristiju gdje me ispovjednik čekao, koljena su mi 
drhtala. Bacio sam se do nogu svećeniku i promijenivši 
glas više nego ikada, ispovjedio sam se po običaju. 

- Nisi li nešto zaboravio? - upita me Božji službenik. 

Ja sam šutio. On je ponavljao pitanje i fatalni «Ne, oče» 
ponovno je izašao iz mojih usta. On se sabere, pomoli i 
krajnjim naporom se spremi podijeliti mi odiješenje. Da 
je u tom času grom pao na mene, manje bih se uplašio; i 
zavikao sam: «Nisam sve rekao!» 

Onaj sudac, koji je izgledao da zastrašuje, onaj Božji 
službenik, čije je lice ulijevalo toliki strah, postade 
najnježniji otac, zagrli me i reče mi plačući: «Odvažno, 
sinko moj, odvažno!» 

Nikada više nisam osjetio sličan trenutak. Plakao sam 
od sreće. Nakon prve riječi, ostalo mi nije zadavalo 
nikakva napora. Podižući ruku svećenik je izgovorio 
riječi odiješenja. 

Nebeska rosa spustila se na moju glavu da je primim. 
Dijelio sam sreću s anđelima. 

Kad je sutra položio svetu Hostiju na moje usne, osjetio 
sam kao da me obasjala najživlja svjetlost. Osjetio sam 
u sebi mučeničku hrabrost; u onom času bio bih spreman 
ispovjediti Krista na šiljcima ili među lavovima. 

Evo, predragi, što je ispovjednik po svjedočanstvu 
najvećih ljudi. Ponavljam: on je uvijek najnježniji 
otac. 


NEPOVRJEDIVA TAJNA 

U: Oče, zar se ne bi moglo dogoditi, da ispovjednik 
očituje koji grijeh što gaje čuo u Ispovijedi? 

S: Apsolutno nikada. Trostruka tajna mu zatvara usta: tu 
ulazi prst Božji, koji ne dopušta da se itko tome iznevjeri. 
Zaista, Ispovijed postoji već 900 godina, i nikada se nije 
dogodilo da bi svećenik radi bilo kojeg razloga očitovao 
pa i samo jedan grijeh, koji je čuo u Ispovijedi. 

Martin Luter, najprije redovnik, zatim otpadnik, 
protestant, neprijatelj Crkve, rekao je i napisao svega i 
svačega, ali nikada nije govorio o stvarima, koje je čuo u 
Ispovijedi. Jednog dana bio je s drugovima u gostionici. 
Vidjevši ga pripita, pomisliše da ga upitaju nešto u tom 
smislu. Bolje za njih da to nisu nikada učinili! Luter je 
najednom pobjesnio, zgrabio bocu i bio bi razbio glave 
onih hulja, da u velikoj brzini nisu nestali kroz vrata. 

Ispovjedna tajna se ne smije povrijediti, pa ni uz smrtnu 
opasnost 

U: Zar ni iz straha pred smrću? 

S: Točno! Evo ti jedan od tisuću slučajeva, koje bih ti 
mogao navesti da to dokažem. 

Pred malo godina, točnije u korizmi 1873. propovijedao 
je neki glasoviti misionar s velikim uspjehom u jednoj 
od glavnih pariških crkava. Među izvanredno velikim 

43 



mnoštvom, koje je hrlilo čuti ga, bilo je također 
nevjernika. Slušajući ga kako govori o ispovjednoj tajni 
i da je nepovrediva, pa i uz smrtnu opasnost, htjedoše 
se uvjeriti o tome. Smisliše varku: jedan se od njih 
pretvarao da je bolestan i dvojica pođu misionaru i 
pozovu ga, da pođe bolesniku ... Uveli su ga u zatvorena 
kola, povezali mu oči i nakon pola sata vožnje iskrcali ga 
u nekoj zgradici. Uvedoše ga u stan nekom čovjeku, koji 
se stvarno ispovjedio. Kad je Ispovijed završila, vrate 
se ona dva gospodina, razvežu mu oči i upere na njega 
dva puna pištolja pozivajući ga, da otkrije, što je čuo u 
Ispovijedi. 

Misionar odgovori sasvim mimo: 

- Možda gospoda ne znaju daje Ispovijed tajna? 

- Nema tu izgovora! Ovdje nas nitko ne vidi i nitko nas 
ne čuje: govorite ili ste gotovi! 

- Kad je tako, u vašim sam rukama: pucajte. Bog mije 
svjedok, da vršim svoju dužnost. Zatim klekne i pokaza 
na grudi da pucaju. 

Tada se prizor promijeni: ona ga dvojica podigoše, 
zamoliše da im oprosti što su ga tako teško kušali i 
dodaše: 

- Sada i mi vjerujemo u Ispovijed i uskoro ćete nas 
vidjeti pred svojim nogama u ispovjedaonici. 

Ponovno mu povezaše oči i odvedoše ga do kola i 
njegova stana, moleći ponovno da im oprosti i ponovno 
obećaše, da će se ispovjediti, a to su kasnije i izvršili. 

U: Oče, da li bi svaki svećenik, koji bi se nalazio u 
takvoj situaciji, morao učiniti isto tako? 

S: Sigurno, i Bog mu ne će uskratiti ni milosti ni 
potrebnu snagu. Ima i mučenika ispovjedne tajne: 

Sveti Ivan Nepomuk je bio ispovjednik kraljice Ivane, 
žene češkog kralja Vjenceslava. Ovaj je tražio, zbog 
neopravdanih sumnji koje mu je pobuđivala ljubomora, 
da mu Ivan otkrije grijehe koje mu je kraljica ispovjedila. 
Budući da se svetac nepokolebljivo opirao, bezbožni kralj 
ga je zatvorio u tamnicu i s njime postupao beskrajno 
okrutno. Konačno je zapovjedio, da ga dovedu pred 
njega i nakon što mu je uzalud dao nova obećanja i još 
strašnije prijetnje, zapovjedio je, da ga zašiju u kožnatu 
vreću (za koju je dao pričvrstiti vrlo težak kamen) 
i bace u Vltavu da se utopi i tamo istrune, a da nitko 
ne dozna. Ali gle čuda! One iste noći, vreća je lagano 
lebdjela na valovima, a pratilo ju je vrlo živahno svjetlo 
i čulo se prekrasno pjevanje, kao anđeoski glasovi koje 
ga je svuda pratilo. Pošto su ga izvukli, najsvečanije 
su ga pokopali. I kad je nakon 400 godina (1729.) bio 
proglašen svetim, našli su njegov jezik netaknut i svjež, 
za nagradu njegovoj šutnji. Tada je sv. Ivan Nepomuk 
bio proglašen mučenikom ispovjedne tajne. 

Prije nekoliko godina pisale su ruske novine o nekom 
župniku, kojeg su osudili na prisilni rad kao ubojicu 
nekog seoskog posjednika. Dokaz je bila ispražnjena 
puška, koju su našli u sakristiji. Nakon 20 godina na smrt 
je obolio crkveni orguljaš. Ovaj je u svojim posljednjim 
časovima pozvao sudske vlasti i priznao, da je on ubio 
jadnog posjednika, da oženi udovicu, kao što je doista i 
učinio, i daje optužio župnika stavivši kao dokaz pušku 

u sakristiju. Da spriječi župnika da ne može govoriti, on 
mu se ispovjedio i ispričao mu sve što je učinio. 

Tada je sudska vlast odmah telefonirala u Petrograd, 
da župnika Kobljoviesa odmah puste na slobodu; ali 
je odgovoreno, da je župnik umro prije više mjeseci. 
Junački svećenik odnio je u grob ispovjednu tajnu. 

Ispovjednik je mučenik, nikada izdajica! 

Jesi li sada doista uvjeren u veliku ispovjednu tajnu? 

U: Posve uvjeren! Ali ova tajna potrajat će do smrti 
pokornika; kasnije nema više obveze, zar ne? 

S: Ova će tajna trajati uvijek, pa i nakon smrti 
pokornika: ona je vječna, kao što je vječan Bog. Ovo 
nam mora ulijevati odvažnost, bezgranično i bezuvjetno 
povjerenje, da iskreno ispovjedimo svoje grijehe; jer 
možemo biti sigurni, da će ostati pokopani vječnom 
šutnjom. Naprotiv, ako dopustimo, da nas vodi bijedni 
stid, da ih sakrijemo i prešutimo ispovjedniku, biti će 
jednom na Sudnjem danu očitovani cijelom svijetu, 
nama na sramotu i nepopravljivu štetu. Iskrenost dakle, 
iskrenost. 

U: Dakle, zlo bi činio tko bi govorio: Ja se ne usuđujem 
ispovjediti svoje grijehe, jer se bojim da bi ih ispovjednik 
očitovao drugima? 

S: Tko bi tako govorio, lagao bi sebi i najbestidnije bi 
klevetao ispovjednika. 

U: Još, oče; ne bi li se ispovjednik mogao poslužiti 
sam za sebe onim stvarima, koje je čuo u Ispovijedi? 

S: Ne, ne može: to bezuvjetno ne smije učiniti i nikada 
to ne će učiniti. 

TKO ZAPO UJEDA, DAJE ZAKON 


U: A sada, oče, budite ljubazni pa mi riješite i razbijte 
neke sumnje. Prije svega, je li Ispovijed upravo nužna, 
da nam se izbrišu grijesi? 

S: Da, Ispovijed je baš nužna. Kao što je potrebna 
voda da operemo mrlje, tako je potrebna Ispovijed da 
operemo grijehe. Tako je Bog odredio, tako je potvrdio 
Isus Krist 

U: Zar ne bi mogao drugačije narediti? 

S: Da, mogao bi, no kad bi htio tako učiniti, mi 
moramo slušati. S druge strane, što ima lakše? Ništa! 
Pretpostavimo da je za svaki grijeh odredio veliku 
milostinju: kolikima bi to bilo teško i nemoguće? ... 
Pretpostavimo da je naložio post: koliki ne bi mogli ili 
ne bi htjeli to učiniti? ... Pretpostavimo daje zapovjedio 
daleko hodočašće: koliki ne bi mogli to izvršiti i uz 
najbolju volju? ... Naprotiv, ništa od toga. Tko god 
ispovjedi izabranom svećeniku, bilo koji grijeh, i to na 
najtajniji način - sve mu je oprošteno. Reci mi: kad bi 
ljudski i građanski zakon slično postupio, kad bi bilo 
dostatno da ljudi dođu sucu i ispovjede zločin i dobiju 
oproštenje, zar bi još bilo tamnica i robije? 

U: Neka bude: ali zar nije dovoljno, da se ispovjedimo 
neposredno Bogu? Zašto moramo poći svećeniku i 
drugima otkrivati svoje interese? 

S: Tko zapovijeda, stvara zakone! Čuj još: Kralj i 
vlada nalažu da treba plaćati poreze. Dobro, pokušaj 
malo poći u Rim i platiti izravno kralju ili vladi. Oni bi ti 

rekli: Idi našem povjereniku, on je izvršitelj, plati njemu. 
Ništa ne bi koristili tvoji prigovori: hoće da im platiš, ali 
izvršitelju. 

Tako je i sa Ispovijedi: Bog oprašta, ali po svojim 
povjerenicima, ispovjednicima. 

U: Eh, upravo tako! Nikada nisam na to pomislio. 

S: Što se pak tiče otkrivanja drugima svojih interesa, 
oprosti, ali o kakvim se interesima tu radi? Tu se radi o 
grijesima, a ne o interesima. Kad te ulovi jaka zubobolja 
ili glavobolja, zar ne trčiš liječniku ili kirurgu da te 
oslobodi boli? I kad te optuže, zar ne ćeš poći odvjetniku 
da te spasi od osude? 

U: O, odmah trčim liječniku ili odvjetniku i sve mu 
ispričam, naročito nastojim dobro se izjasniti. 

S: Dakle, zar da se ljudi plaše Ispovijedi, koja je 
neprodoma i božanska tajna? Hajde, to su previše mršavi 
izgovori, koji već na milju daleko smrde zlom voljom. 

U: Oče, ipak mi morate priznati, daje vrlo mučna stvar 
očitovati stanovite slaboće... 

S: Priznajem da je mučno, jer je time naše sebeljublje 
malo poniženo; ali konačno, to je dužnost i potreba. A 
zar liječniku ne očitujemo stanovite nevolje? 

U: O da, samo da ozdravimo! 

S: E pa dobro, ili želimo primiti milost i ponovno 
postati djeca Božja ili ćemo ostati sinovi đavla i robovi 
Pakla: drugog izlaza nema. Da se pak oslobodimo 
grijeha, Ispovijed je neophodno potrebna, bez nje nema 
ni mira, ni oprosta, ni Neba. 

Evo ti činjenice koja to dokazuje. 

Prije nekoliko godina puno su pisale talijanske novine 
o slučaju nekog čovjeka, postolara u gradu Basano u 
venetskoj pokrajini. Ovaj je u velikoj srdžbi bacio neko 
željezo na svog malog unuka i ubio ga. 

Prestrašen, sakrio je leš i noću ga pokopao u šumi. 
Više su dana tražili dijete. Svi su najrazličitije nagađali, 
ali nitko nije mislio na postolara. On je, dakle, mogao 
biti miran i veselo živjeti. Naprotiv, od onog dana on 
više ne pjeva vesele popijevke, njegov čekić ne odzvanja 
onako glasno, postao je tužan i zamišljen. Prodao je kuću 
i obrtničke uređaje i pobjegao u Ameriku. 

Tamo je bio još sigurniji: mogao je zaboraviti sve i 
biti sretan. Naprotiv! Nakon dvije godine vratio se i 
pošao ravno sucu i priznao svoj zločin. Sudske su vlasti 
istraživale: potražile su u šumi jadne ostatke žrtve. 
Proveli su sudski postupak. Prije nego je izrekao osudu, 
sudac se okrenuo ubojici i rekao mu: 

«Recite mi, nesretniče, kako to da ste došli i predali 
se vlastima, koje vas moraju osuditi, kad je ono s 
vama sasvim glatko prošlo i mogli ste mimo boraviti u 
Americi?» 

«Gospodine suče, odvrati krivac, nije istina, nije istina 
da je bilo sve glatko učinjeno. Ako sam zavarao ljude, 
nisam Boga! Od onog dana nisam imao više mira: sjenka 
onog djeteta uznemiruje mi san, neprestano vidim svoju 
ruku iz koje kapa krv. Osudite me na robiju, makar 
na smrt, ali neka završim s ovakvim životom grižnje 
savjesti.« 

Jadnik je pogriješio put: umjesto što je pošao u 
Ameriku, trebao je poći do ispovjednikovih nogu; ne bi 
više gledao sjenu žrtve, ni ruke oblivene krvlju. Čim bi 
primio odiješenje, savjest bi se odmah smirila. 

U: Zaista, oče. Ispovijed je potreba srca! 

S: Blago nama, ako se njome okoristimo svaki put i u 
svakoj zgodi. Kao kad nam se u nogu zabode trn ili trun 
uđe u oko, ne možemo se više smiriti dok ne izvadimo trn 
ili zrnce prašine. I kao što nam je zlo kad nam je pretrpan 
želudac sve, dok se ne isprazni, tako je i s grijehom: ne 
da nam mira, dok ga se svetom Ispovijedi ne riješimo. 
Tako je Bog odredio, a tko zapovijeda, on daje zakon. 

U: Kako mora biti utješno, kad Isus oprosti nakon više 
godina grižnje savjesti! 

S: Da, niti jedna radost na svijetu ne može se 
usporediti s radošću umirene savjesti. Osim toga, što je 
Ispovijed potreba našeg srca, ona je još najutješnija stvar 
ožalošćenim dušama. 

U nekom alpskom selu propovijedao je veliki francuski 
misionar, otac Bijdaine. Neki stari konjanički časnik, 
radoznao da čuje tog slavljenog govornika, pošao je 
saslušati ga. 

Bog je htio da je one večeri misionar propovijedao 
upravo o potrebi svete Ispovijedi. Jednostavna, ali topla i 
uvjerljiva riječ Božjega sluge prodrla je sve do srca onog 
vojnika, koji je odlučio ispovjediti se. 

Otišao je doista u sakristiju i kleknuo pred oca Bijdaine, 
koji ga je dobrostivo i ljubazno primio. Pošto je završio 
svoju Ispovijed, ustane, poljubi ruku ocu i poviče snažno. 

da su ga svi čuli: «Zaista, u svom životu nisam nikada 
okusio tako veliku utjehu i radost kao sada, kad osjećam 
da sam u milosti Božjoj. Držim da ni kralj, kome već 30 
godina služim, ne može biti sretniji od mene. 

To što je rekao stari francuski časnik, mogli bi reći 
svi oni koji, svladavši svaku poteškoću, idu na svetu 
Ispovijed i dobro se ispovjede. 

Ovdje je također dobro ponoviti: tko zapovijeda, 
stvara zakone. Ali, kako su slatki i ugodni Gospodnji 
zakoni! 


DIVNI UČINCI 

U: Oče, da li sveta Ispovijed osim oprosta od grijeha 
nosi još i druge koristi? 

S: Premnoge i neočekivane. Svi mi imamo tri 
nepomirljiva neprijatelja, koji danju i noću vrebaju na 
našu dušu. Oni su: požuda, đavao i svijet. Od djetinjstva 
do groba, uvijek i svugdje nas progone i žanju bezbrojne 
žrtve svake dobi i staleža. Jao onome, tko se unaprijed ne 
opskrbi božanskim lijekom svete Ispovijedi. 

U: Zar je Ispovijed dovoljna, da pobijedi ove 
neprijatelje? 

S: Jedna osamljena Ispovijed ne: trebamo joj često 
pristupati. Ovi neprijatelji jednom poraženi ne umiru, 
nego ponovno pokušavaju, još zlobnije nego prije: 
mijenjaju i umnažaju svoje zamke, da bi prouzročili još 
gore štete. Oh, koliki za kratko vrijeme ponovno padaju 
u prijašnje grijehe, premda su se iskreno pokajali. 

Sveti Filip Neri pripovijeda o nekom mladiću, koji mu 
je došao odlučan da pod svaku cijenu napusti stanovite 
nečiste grijehe na koje se privikao. On ga sasluša i 
vidjevši odlučnu volju da se popravi, odriješi ga i reče 
mu, neka pođe u miru, ali ako bi ponovno pao, neka se 
odmah vrati i ponovno se ispovjedi. Drugog dana, evo 
onog mladića ponovno svetom Filipu. 

- Oče, đavao je bio jači od mene: ponovno sam pao u 
isti grijeh. 

- Jesi li se pokajao? 

- Jesam, oče. 

Dobro, ja te odiješujem, idi u miru, ali se vrati na prvi 
ponovni pad. 

Trećeg, četvrtog, petog dana, evo ga uvijek kao na 
početku do svečevih nogu, da ispovjedi uobičajene 
padove. I to je bilo 12 ili 13 puta u većim ili manjim 
razmacima. Konačno je trijumfirao nad svojom 
pogrješkom i postade tako neporočan i čist, da gaje sveti 
Filip primio medu svoje sinove i postade revan apostol. 

U: Je li moguće, da se ponavljaju slični slučajevi s 
ponovnim padovima? 

S: Nažalost, da, osobito među mladićima. 

U:A onda? 

S: Onda treba svaki put odmah ponoviti Ispovijed. Kao 
što nije dovoljna samo jedna injekcija da ubijemo tifusnog 
ili tuberkuloznog mikroba, tako ni jedna sama Ispovijed 
nije dovoljna da paralizira mikrobe naše pohote, koji 
kruže u krvi. Ispovijed ima posebnu snagu protiv tjelesne 
požude, tako da vrsni ljudi kažu, daje gotovo nemoguće 

vjerovati u čistoću onih, koji se ne ispovijedaju, nalazili 
se oni u bilo kojem staležu ili prilikama. Bit će možda 
daleko od stanovitih ekscesa, ali bez česte Ispovijedi ne 
će posjedovati bezuvjetnu ćudorednu cjelovitost. 

U: Zar to nije razlog, da se Ispovijed osobito mladeži 
preporuča? 

S: Točno, jer se upravo mladenačkom srcu najviše 
očituje sva pobjednička uspješnost svete Ispovijedi. U 
toj se djevičanskoj zemlji Ispovijed očituje kao talisman 
koji čuva od kvarenja. 

Kako je dražestan prizor pred Bogom i ljudima vidjeti 
toliku mladež, koja je na vrijeme upućena čestom 
pristupanju svetoj Ispovijedi. 

U: Imali su pravo sv. Josip Kotolengo i sv. Ivan Bosko 
kad su je tako toplo preporučivali u svojim zavodima? 

S: Da, don Bosko i s njim svi najbolji odgajatelji 
shvatili su, da nema sigurnijeg puta od česte Ispovijedi da 
se očuva mladež obaju spolova od brodoloma nevinosti. 

U: Čini mi se, da je i Papa Pio X. nešto dekretirao o 
Ispovijedi djece, zar ne, oče? 

S: Neka bude blagoslovljena sveta i predraga uspomena 
ovog budnog Pape, koji je dekretom od 8. svibnja 1910. 
odredio, da je dob za svetu Pričest ona, u kojoj dijete 
počinje shvaćati tj. prije sedme godine; i da je vrijedan 
prijekora običaj ne pustiti Ispovijedi ili ne odriješiti 
djecu, koja su došla k razumu. Time je doskočio tolikim 
zlouporabama i običajima, koji su se uvukli krivnjom 
uobraženih i štetnih tumačenja. On svu odgovornost 
baca na roditelje, ispovjednika, zavode i župnika. 



U: Oče, iz toga slijedi, daje česta Ispovijed neophodno 
potrebna? 

S: Da, česta Ispovijed je neophodno potrebna. Želite li 
zaista pobijediti ubitačne neprijatelje duše? Želite li se 
očuvati od svake vrste nečistih grijeha? Želite li, da slične 
pobjede postignu vaši podređeni? Idite, vodite, šaljite k 
Ispovijedi. Pokušajte i vidite kako je moćan Isus! 

Jednog dana dođe sv. Ivanu Bosku neki svećenik, 
župnik u jednom važnom mjestu u Monferrato; klekne, 
i brižnu u snažan plač. Svetac ga pridigne i poče ga 
ljubazno ispitivati za razlog tolike tjeskobe. 

- Don Bosko, ja sam odlučio napustiti svoju župu. 
Vidim da tamo ne mogu više ništa dobro učiniti. 
Mojim naporima odgovaraju uvijek veća ravnodušnost 
i hladnoća. Gospodari psovka, bestidni razgovori, 
nepoštivanje svetkovina, nemoral, plesovi, sablazan. 
Don Bosko, zaklinjem vas, savjetujte me. 

- Otkada traje to stanje? 

- Već mnogo godina i stalno se pogoršava. 

- Jeste li molili? Jeste li što poduzeli da i drugi mole? 

- Možete zamisliti kako sam molio. Mnogo sam se 
puta zavjetovao, ali sve uzalud. 

- Kako je s posjetom crkve, sa svetim Sakramentima? 

- U crkvu dolaze prilično, a i na Sakramente; ali zatim 

- Da li se dobro ispovijedaju? 

- Ah! To je najveća muka. 

Dobro, učinite ovako. Vratite se mimo kući i od 



sada unaprijed nemojte drugo propovijedati nego o 
izvrsnostima dobre Ispovijedi. 

Poslušao je onaj revni svećenik, i kad je nakon tri 
godine sreo Ivana Boska u čekaonici na stanici Asti, 
zahvaljujući mu na prosvijetljenom savjetu. «Počeo sam 
ga vršiti», rekao je, «i župa se kao čudom promijenila i 
zbog toga osjećam uvijek novu i neizrecivu utjehu.» 

U: Don Bosko je bio svetac. 

S: Bio je čovjek pun Božjeg duha, ali poznavalac 
svijeta, prodoran istraživač srca i poput sv. Filipa Neria 
revan promicatelj česte Ispovijedi. 

Razlog, zašto se rijetko ispovijedaju i zašto Ispovijed 
nije plodonosna je taj što je malo poznaju. 

Osim što je Ispovijed najveći lijek, ona je Sakrament - 
čudo, koje bi već bilo dovoljno da preobrazi cijeli svijet 
kad bi ljudi Ispovijed revno prakticirali. 

U: Je li moguće? 

S: Evo ti za primjer jedan drugi povijesni događaj iz 
života don Boska. 

1855. godine propovijedao je don Bosko tri dana na 
duhovnim vježbama u Torinu, u popravilištu raspuštenih 
mladića. Na kraju, pošto ih je sve ispovjedio, tražio je i 
postigao mnogim i upornim molbama daje sam ministar 
Urban Rattazzi pustio da ih povede sve u šetnju (a bilo 
ih je 350) četiri milje daleko od Torina. Najiskrenije 
raspoloženje trajalo je do večeri: i kad ih je ponovno 
doveo kući, ni jedan nije nedostajao na prozivanju. 



Možete zamisliti kako su se svi čudili i pitali, kako je 
jedan jedini svećenik, bez straže i žandara, mogao držati 
u redu tako velik broj mladića iz popravilišta. Nisu znali 
daje velika Boskova tajna sveta Ispovijed. 

U: Zaista, oče. Ispovijed je moćna. Oh, kad bi se 
roditelji njome koristili, koliko bi bolje odgojili mladež 
i koliko bi u obiteljima bilo više poštovanja, poslušnosti 
i ćudoredna života. 

S: Bez sumnje! Ne bojim se zaista da bih pretjerao 
tvrdeći, da će se teško naći i jedan smrtni grijeh u 
Ispovijedi stotine osoba, koje se često ispovijedaju! 
A ispovijedajući samo dvije osobe, koje se rijetko 
ispovijedaju, teško da ne bude smrtnih grijeha. 

U: Kao stoje trajno čista kuća koju često metu, odijelo 
koje često četkaju, lice koje često umivaju, tako je i s 
dušom koja se često ispovijeda. 

S: Točno tako! 

DRUGI DIVNI UČINCI 

U: Oče, sve ove predivne stvari, koje ste mi do sada 
kazali o Ispovijedi, odnose se na onoga, koji je smrtno 
sagriješio. Ali, tko ima samo lake grijehe, može biti 
dobar a da se ne ispovjedi. 

S: Dragi moj, sveta Ispovijed je veoma korisna i 
onima, koji padaju u samo lake grijehe, jer je ona 
najbolje sredstvo da ih izbrišu, iako nije baš neophodno 
potrebna. 



U: Oprostite, oče, ali vi ste rekli, da lake grijehe 
možemo izbrisati mnogim drugim sredstvima: molitvom, 
milostinjom svetom vodom itd.... 

S: Istina je: ova se sredstva zovu Sacramentalia - 
blagoslovine, ali blagoslovine djeluju samo ex opere 
operantis ili po mjeri pobožnosti onoga koji ih prima, 
a koja je uvijek vrlo oskudna, dok Ispovijed djeluje ex 
opere operato, tj. samo po sebi, kao Sakrament, snagom 
zasluga Isusa Krista, po kojima ih otpušta grijehe uvijek 
na najsigurniji način. 

U: Dakle, i s obzirom na lake grijehe, koji su slobodna 
materija, tj. mogu se ispovjediti ili ne ispovjediti. 
Ispovijed je najbolja i najsigurnija? 

S: Točno. To još nije dosta: Ispovijed ne samo da 
oprašta grijehe i vraća vječni život, nego oprašta cijelu 
ili djelomično vremenitu kaznu, koja još može ostati. 

U: Istina? 

S: To je vjerska istina i u to ne smijemo posumnjati. 
Jest, Ispovijed oprašta svaki put jednu, dvije, tri i tko zna 
kolike stranice ove vremenite kazne, kojoj možemo tako 
potpuno zadovoljiti, kako upravo uči sveti Toma, crkveni 
učitelj: Koliko se netko više ispovijeda, toliko mu se više 
oprašta vremenita kazna ... Stoga se može dogoditi, da 
mu Bog snagom Ispovijedi oprosti cijelu kaznu. 

U: Oče, je Ispovijed oprost nad svim oprostima! 

S: Upravo tako, ona je oprost nad oprostima za nas, koji 
ne volimo pokore i koji time idemo ususret opasnosti, da 
nas smrt zateče sa cijelom ili gotovo cijelom vremenitom 
kaznom. Dakle, po Ispovijedi uredimo svoje račune s 
Božjom pravdom, dok smo u vremenu. 

Čita se o dvije redovnice, koje su bile pobožne dušama u 
Čistilištu. Jedna je drugoj obećala, da će ona, koja nadživi 
drugu, obilno moliti za onu, koja prva umre. Umre jedna, 
i evo druga, vjerna obećanju, sva se dala na molitvu i 
postove za dušu drugarice. Ali koliko se začudila, kad joj 
se jedan dan poslije smrti ukaza pokojnica u prekrasnoj 
vanjštini i kad joj reče sva smiješeći se: 

- Ne brini se za me: sve sam platila. 

- Na koji način? 

- Jer sam se često i skrušeno ispovijedala za života. 

U: Oče, kako me ove stvari diraju i ulijevaju sve veću 

ljubav prema čestoj Ispovijedi! 

S: Kamo sreće, da tako bude s tobom i sa svima, 
budući da je Ispovijed blago, koje je mnogima još 
previše sakriveno i previše nepoznato! Ipak, do sada 
smo promatrali samo dio prevelikih blagodati koje 
donosi Ispovijed. Ima ih neizrecivo uzvišenijih ljepotom 
i brojem. 

U: O, oče, nastavimo istraživati ovaj rudnik zlata i 
dragocjenih bisera, koji ranije nisam uopće poznavao. 

S: Ispovijed je Sakrament - čudo, još veće lijek. No, 
ovaj lijek ne samo da uništava grijehe i oslobađa dušu od 
bolesti, nego donosi i najveće koristi. Prije svega vraća 
sva dobra, koja smo smrtnim grijehom izgubili. 

U: Što gubi kršćanin kad smrtno sagriješi? 

S: Kad kršćanin smrtno sagriješi, rasipa baštinu koju 
nijedan broj ne može izraziti. On gubi milost Božju. 
Onda duša pada mrtva, kao golubica koju lovac pogodi. 
Gubi zasluge koje je postigla za Nebo. Postaje kao 



vinograd, na koji se oborila oluja i opustošila ga. Gubi 
sposobnost zasluživati za Nebo. Postaje jadan bogalj, 
koji sebi ne može privrijediti kruha. 

U: A zar Ispovijed vraća sva ova dobra? 

S: Jest, sakramentalno odiješenje vraća nam sve u 
posjed. A onima, koji nisu smrtno sagriješili i ne moraju 
oplakivati ovakve gubitke, odiješenje im povećava 
vrijednost i broj zasluga, koje duša već posjeduje. 

U: Da znate, oče, kako me to tješi i ulijeva nadu u 
srce! 

S: Da, uzdignite srca u nadi vi svi, bijedne duše, 
oborene u blato grijeha svih vrsta, vi duše, koje uzdišete 
na samu uspomenu vaše prošlosti. Gore srca, jer vam 
je po ovom sakramentalnom liječenju obećano, da ćete 
ponovno dobiti novost i cjelovitost krštenja. 

Vrijedno je da se obazremo na ono što se dogodilo 
nekom dominikanskom novaku. Kad je jedne noći 
zaspao kod oltara, čuo je neki glas, koji mu je govorio: 
«Idi i ponovno sa žalošću obrij glavu.» Kad se mladić 
probudio i razmišljao o snu, padne mu na pamet, da 
je Bog smjerao na Ispovijed. Požuri se odmah svetom 
Dominiku i skrušeno ispovjedi sve svoje grijehe. Malo 
zatim pođe na počinak i ugleda anđela, kako silazi s 
Neba: u jednoj mu ruci prebijela haljina, a u drugoj zlatna 
kruna urešena dragim kamenjem. Božanski glasnik se 
uputi prema njemu, uresi ga krunom i bijelim odijelom. 



Još je divnije ono što se čita u životopisu sv. Margarete 
Kortonske. Svi znaju kako je ona bila velika giješnica i 
kakvim se vrstama grijeha okaljala. Ali pošto se obratila u 
žarku pokornicu, Isus je poče ljubiti posebnom ljubavlju, 
toliko da joj se udostojao često ukazati i poučavati je, 
bodriti i obasipati radostima. Uza sve to u tim lijepim 
ukazanjima običavao ju je nazivati imenom siromašica. 
Jednog mu dana svetica reče u zanosnom povjerenju: 
«Gospodine, zašto me uvijek zoveš siromašica? Kad 
ću već čuti da me zoveš imenom kćeri?» Tada joj Isus 
otvoreno reče: «Kad ponovno obaviš dobru opću i 
skrušenu Ispovijed svih svojih grijeha.« Možete zamisliti 
da Margareta nije otezala da posluša Isusa. Odmah se 
spremila pobožnom povučenošću i marljivim ispitom 
savjesti. Pobudila je u sebi veliku bol, ispovjedila se s 
mnogo suza i nakon Pričesti ukaza joj se Isus i prekri 
je kao nekim velom, bjeljim od snijega i više joj puta 
ponovi: Kćeri moja, kćeri moja! 

Tako Gospodin dokazuje kako Mu je draga Ispovijed 
i kako zaista ponovno zaodijeva štolom krsne milosti 
one, koji su je postali dostojni. 

U: Hvala vam, oče! Kad je tako, odsad ću unaprijed 
često roniti u ovu spasonosnu kupelj Isusove Krvi i ne 
ću paziti na teškoće ili na ljudski obzir, samo da moja 
duša ponovno dobije prvotnu bjelinu. 

S: Vrlo dobro! Čini to sam i nemoj prestati to i drugima 
preporučivati iz ljubavi, koju svatko mora imati ne samo 
prema sebi, nego još i za spas drugih ... A Isus će te 
nagraditi u ovom i drugom životu. 

KAKO ČESTO? 


U: Oče, a sada mi recite kako često je dobro pristupati 
Ispovijedi? 

S: Stoje moguće češće. Sveci su nam prvi dali primjer 
u tome, tako da nam se može činiti pretjerana učestalost 
kojom su se ispovijedali. Navest ću ih samo nekoliko. 
Sveti Franjo Saleški napisao je u svom pravilniku života: 
Ispovijedat ću se svaka dva ili najviše tri dana. Sveti 
Vinko Paulski ispovijedao se dva puta tjedno. Sveti Filip 
Neri ispovijedao se svaki drugi dan i tako je želio da 
čine i njegovi redovnici. Sv. Vinko Ferarski, sv. Karlo 
Boromejski, sv. Ignacije Loyola, sv. Ljudevit Bertrand, 
sv. Andrija Avelinski i mnogi drugi ispovijedali su se 
svaki dan. 

U: Ali, oče, to je prava pretjeranost: možda su to činili 
da im prođe vrijeme ili zbog skrupula. 

S: Nipošto. Oni su bili veliki radnici i daleko od toga, 
da bi bili skrupulozni. Činili su to da bi očuvali svoju 
savjest u velikoj čistoći i da bi mogli uživati mnogovrsne 
blagodati ovog Sakramenta. 

Sveti Leonardo da Porto Maurizio, neumorni apostol 
Italije, usvojio je lijepi običaj, da se trajno svakog 
dana ispovjedi; kad je imao 42 godine, pomislio je da 
podvostruči dozu, stoga je i napisao u svom posebnom 
pravilniku: Unaprijed ću se ispovijedati dva puta 
dnevno, da se mogu približiti oltaru u najvećoj čistoći i 
da povećam milost Nadam se, da samo jedna Ispovijed 
više povećava milost, nego mnoga dobra djela bilo koje 
vrste. 


61 



U: Oče, čini mi se da ovdje vrijedi poslovica: jelom se 
povećava tek ... 

S: Zaista, zaista! U našem je slučaju upravo tako. Blago 
onima koji duhovno gladuju i žeđaju, dok će umrijeti od 
gladi oni, koji stoje daleko. 

U: Recite mi, oče, jesu li ovi sveci samo za se 
upotrebljavali ovaj božanski lijek? 

S: Sve drugo nego to! Oni su ga neprekidno 
preporučivali drugima i bili su njegovi velikodušni 
djelitelji i uz najveće žrtve. Sveti Filip Neri običavao je 
govoriti: «Kad bih ja već jednom nogom bio u Nebu, a 
netko bi još molio Ispovijed, ja bih se vratio natrag da ga 
saslušam i odriješim!» 

Sveti Ambroziije je propovijedao svom narodu: <đ kad 
spavam dođite, kucajte, da vas mogu ispovjediti.» Sveti 
Franjo Saleški je prekinuo hitno putovanje da može 
ispovjediti nekog siromašnog starca. 

Što da kažemo o bi. Sebastijanu Valfre, o svetom Josipu 
Cafasso, o sv. Ivanu Bosku, koji su provodili cijele noći 
ispovijedajući, također i u bolnicama i u tamnicama. 

U: To dokazuje daje Ispovijed sve, zar ne, oče? 

S: Točno! Njome su uspijevali iscijeliti gradove i 
narode od zlih običaja koji su ih kvarili. I po toj se svetoj 
službi odlikuju pravi evanđeoski radnici. 

U: Što se mene tiče, oče, čim se više ispovijedam, tim 
postajem sve gori... Moje pogrješke neprestano rastu. 

S: Nije istina. Ti si pogrješke imao, ali nisi ih poznavao. 
Ispovijed te prosvjetljuje da ih upoznaš, zamrziš ih, boriš 
se protiv njih i ispraviš ih. 

«Svako odiješenje», kaže nam ona preljubazna duša, 
sv. Franjo Saleški, «svako odiješenje je novo sunce, koje 
obasja tamnu sobicu savjesti.» 

U: Ako je tako, svaki bi se kršćanin morao ispovijedati 
što češće. Ipak, zar nema nekog pravila za razne 
kategorije osoba? 

S: Ima, a ta su: 

Da netko može kršćanski živjeti, dovoljno je da se 
ispovijeda toliko puta, koliko je potrebno, da izbjegne 
smrtni grijeh, jer duša po smrtnom grijehu postaje 
mrtva. 

Da netko pobožno živi, mora se bar jednom mjesečno 
ispovjediti: kažem bar, jer ako je moguće, bilo bi poželjno 
da to čini i Češće, budući da iskrenoj pobožnosti ne 
bismo smjeli savjetovati zanemarivanje takvog sredstva 
posvećenja. 

Onim dušama, koje su zaista žarke i žude za 
sjedinjenjem s Bogom, bezuvjetno je potrebna tjedna 
Ispovijed, jer Ispovijed nije samo lijek, nego i okrjepa, i 
potrebno joj je pristupati u određenim razmacima, jer bi 
njezin učinak trpio zbog odgađanja. 

U: Oče, stoje to sjedinjenje s Bogom? 

S: To je ono, što bogoslovi nazivaju nutarnji život. 
Evo kako ga opisuje sveti arški župnik: «Nutamji život je 
kupelj ljubavi u Krvi Isusa Krista, u koju duša uronjava 
i ostaje kao utopljena. Bog drži ove duše, kao što majka 
drži glavu svog djeteta među rukama, da ga prekrije 
poljupcima i milovanjem.« 

U: Sretnih li duša! Zar je za ove potrebna tjedna 
Ispovijed? 

S: Da, i ne smiju je iz nemara propustiti, jer sva ostala 
sredstva bez postojane Ispovijedi ne bi bila dovoljna. 

U: Oče, ne bi li bilo dobro ispovijedati se i više nego 
jednom tjedno, kako su to činili sveci? 

S: Ako se radi o svećenicima, prema savjetu svetaca i 
njihovoj praksi, odgovaram potvrdno. Budući da su oni 
djelitelji Krvi Isusa Krista u Ispovijedi, tko bi se usudio 
ograničiti im njenu upotrebu? Ako se radi o drugim 
osobama, kažem: najbolje je pravilo držati se tjedne 
Ispovijedi, osim ako se radi o smrtnom grijehu. 

U: Zašto? 

S: Jer je dugo iskustvo očito pokazalo, da Ispovijed 
češća od osam dana, osim rijetkih izuzetaka, ne čini duše 
svetima, već skrupuloznima, sebičnim, tvrdoglavim i 
hirovitim. Tko osjeća veću želju za odiješenjem, neka se 
posluži duhovnim odrješenjem. 

U: Duhovno odrješenje? Oče, nikada nisam čuo za 
njega. 

S: A ipak, kao što postoji duhovna Pričest, tako 
postoji i duhovno odiješenje. Nemoj se tome čuditi, 
jer ako savršeno pokajanje sa željom da se ispovjediš 
može izbrisati grijehe s duše, jasno da može isti učinak 
proizvesti i s obzirom na lake grijehe. 

U: Tako? Dakle, mogu postići ne samo tjedno 
odrješenje, nego koliko god puta želim, pa i više puta 
na dan? 

S: Točno. 

U: Ali kad bi se radilo o smrtnom grijehu, a mogao bih 
se ispovjediti? 

S: Onda se ispovjedi, koliko puta je potrebno, i čim 
prije. Što se mene tiče, moram reći, da sam se svaki 
puta pokajao kad sam odlagao Ispovijed. Dapače, 
drži se savjeta svetog Filipa Neria i njegova dostojna 
sljedbenika don Boska: Nikada nemoj zaspati sa 
smrtnim grijehom na duši. 

Monsignor De Segur pripovijeda da je neki dječak 
upravo to obećao Isusu, tj. da nikada ne će poći spavati 
s grijehom na duši. Dogodilo se ipak da je jednog dana 
učinio neki grijeh, i održao je obećanje. Makar je bila 
noć, ohrabri se, ode se ispovjediti i vrati se zahvaljujući 
Bogu na obavljenu činu. Sreća za njega! Jer, kad je 
otišao na počinak, brzo je usnuo. Kad je majka ujutro 
primijetila da kasni s ustajanjem, pošla ga je probuditi. 
Zovne ga, ali on ne odgovara. Prodrma ga, ali on se ne 
miče. Bio je mrtav! 

U: Sretna li djeteta! Ispovijed ga je oslobodila od 
grijeha i Pakla. 

S: Upravo tako. Možemo završiti: iako je Ispovijed 
ponekad tvrda, njen je plod uvijek sladak i ugodan: 
nevinost, čistoća, vjernost, kršćanski život, stoga i prava 
radost i mir. To su plodovi česte Ispovijedi. Iz desnice 
ispovjednikove izviru uvijek beskrajne koristi. Ispovijed 
je moćno odgojno sredstvo; i moramo se bojati da svega 
toga nema onaj tko se ne ispovijeda. 

Neki engleski ministar je želio upoznati don Boska, 
o kome je čuo toliko pripovijedati, da nauči njegovu 

metodu odgoja. Došao je u Torino i zamolio je, da smije 
posjetiti salezijanski Oratorij. Don Bosko gaje ljubazno 
primio i sam gaje pratio okolo po onoj velikoj kući. Kako 
je prolazio kroz laboratorije i odjele, ministar se sve više 
i više čudio, divio i hvalio red i savršenu disciplinu. Ali 
kad ga je uveo u dvoranu - učionicu, i kad je ugledao 
preko 500 dječaka kako ozbiljno i u potpunoj šutnji uče, 
a prisutna su bila samo dva klerika, njegovo čuđenje je 
prešlo granicu. Okrenuo se don Bosku i uskliknuo: 

- Velečasni gospodine, ovo je veličanstveni prizor! 
Molim vas, recite mi, koja je tajna da postižete takvu 
šutnju i disciplinu!? Recite mi je, jer je želim ponijeti u 
Englesku. 

- Gospodine ministre - odvrati don Bosko - moja tajna 
vama ne može poslužiti. 

-A zašto? 

- Jer je to tajna katolika, a vi ste protestanti; moja je 
tajna česta Ispovijed, dapače i tjedna. 

- Ako je tako, nama doista nedostaje ovo moćno 
sredstvo odgoja. Ali, zar ne bi mogli nečim drugim to 
nadomjestiti? 

- Oh, ne! Ako se ne služi ovim vjerskim elementom, 
treba se uteći batini. 

- Dakle, oče, ili vjera ili batina! 

- Da, ili vjera, ili batina! 

- Dobro, dobro; ili vjera, ili batina: razumio sam, 
pripovijedat ću to u Londonu. 

Kad je Anđelu Brofferi-u, vrijednom odvjetniku i 
izvrsnom piemontskom pjesniku, umrla sestra i vjerna 
sluškinja, uzeo je dvanaestogodišnju djevojku iz 
Castelnuovo Calcea, svog rodnog kraja. Nakon nekoliko 
dana ova dođe svom gospodaru i reče mu plačući: 

- Gospodaru, oprostite mi, ali ja ne mogu ostati u službi 
kod vas. 

-A zašto? 

- Jer vi, koji niste previše za crkvu, ne ćete me pustiti 
da idem na Misu za blagdane i ne ćete me pustiti da se 
ispovijedam. 

- A tko ti je to rekao? 

- Kažu mi svi, sluge i ukućani. 

- E pa dobro, ti ćeš ostati i ići ćeš svakog jutra na Misu 
i svake nedjelje ćeš se ispovijedati, jer se ja svega bojim 
od onoga, koji se ne ispovijeda. 

U: Oče, dakle i oni, koji nisu baš osjetljivi prema vjeri, 
vjeruju u Ispovijed i veličaju je? 

S: Upravo tako! 

U: A zašto je oni sami ne obavljaju? 

S: Jer se boje, da ih ne pobijedi i ne osvoji. Oni znaju 
i previše dobro, da je Ispovijed magični štap, čarobni 
prsten koji čini čudesa; da je moćna poluga, koja bi ih 
digla iz opačina, u koje su ogrezli. Upravo zato je hvale, 
ali je se čuvaju. 

U: Jadnici! Čine kao bolesnici koji odbijaju ozdraviti, 
iz straha da će morati napustiti bolnicu. 

S: Točno. Ali tu se ne radi o bolnici, nego o opasnosti i 
gotovo o sigurnoj zloj smrti, o vječnom Paklu. 

Kad su Tijelovske procesije prolazile sa Presvetim 
kroz ulice gradova i sela, mnogi su bogalji - prosjaci 
bježali iz njih, plašeći se ozdravljenja, jer bi tada morali 
početi pošteno raditi i zarađivati svoj kruh. 

Koliko ima onih, kojima je žao početi živjeti kao dobri 
kršćani, a jedini im je razlog, jer je potrebno nastaviti 
kad jednom počnu. I tako će jadnici, nakon što su sebi 
učinili neku vrstu raja na ovoj zemlji, morati poći nakon 
par godina Bogu praznih ruku, i još gore, s dušom 
opterećenom grijesima i grižnjom savjesti, te će zauvijek 
biti prokleti! 


NAJVAŽNIJI IZBOR 

U: Zadivljuju me, oče, tolike lijepe stvari, koje sam 
do sada slušao o Ispovijedi, ali iskreno rečeno, što se 
mene tiče, premda se već godinama ispovijedam, kod 
sebe nisam gotovo ni primijetio tih divnih i izvanrednih 
učinaka. 

S: Dobro, želiš li znati zašto? Jer ovdje, kao i u drugim 
poslovima, postoje razni načini kako ih obavljamo. Tj. 
nije dovoljno često se ispovijedati, bilo kako i kod bilo 
kojeg ispovjednika, već se moramo svaki put ispovjediti 
ponizno, pobožno i kod pravog oca i vladati se i povjeriti 
mu se kao prava djeca. 

U: Znači, važno je paziti na izbor dobra ispovjednika? 

S: To je prevažan posao! ... Kao kad se radi o našim 
interesima, izabiremo osobu, u koju imamo najveće 
povjerenje, tako treba činiti i kod izbora ispovjednika. 


68 



kome moramo povjeriti posvećenje i spas svoje duše, jer 
je to naš najvažniji interes. 

Don Bosko pripovijeda, kako je za njega bilo veliko 
dobro što je kao mladić našao u don Calossu prvog 
duhovnog vođu, pa u svojim Uspomenama piše: «Svaku 
sam mu riječ, svaku misao, svaki čin, spremno očitovao 
... Na taj je način on mogao temeljito me upravljati u 
duhovnom i vremenitom životu. I ja sam tada spoznao, 
što znači imati stalnog vođu, vjerna prijatelja duše.» 

U: Oče, čine li zlo oni, koji traže popustljivog 
ispovjednika, koji ih uvijek odiješuje? 

S: Zaista veliko zlo! Oni čine mnogo gore od onih 
bolesnika, koji traže samilosnog liječnika, ili bolje rečeno 
okrutnog, koji ih zavarava. Sjećaš li se onog slučaja s 
osuđenikom, koji kruži po Paklu vičući: «Ja sam osuđen, 
jer nisam napustio giješne prigode, a ovaj koji me nosi 
na plećima, to je moj ispovjednik, koji me odiješivao, 
premda nisam bio spreman odreći se grijeha?« 

U: Sjećam ga se vrlo dobro! Ali time ne želite reći, da 
ne možemo promijeniti ispovjednika? 

S: Premda je najbolje i najpreporučljivije imati stalnog 
ispovjednika, ipak znaj: 

1. Dopušteno je promijeniti ga svaki put, kada to 

zahtijevaju okolnosti. 

2. Da gaje prikladno promijeniti povremeno, prigodom 
misija i slično. 

3. Da ga moramo promijeniti, kad bi Isus dao upoznati 
daje to Božja volja. 

4. Neka se promijeni sto puta radije, nego da se iz straha 
ili stida, ili iz bilo kojeg razloga počini svetogrđe. 



U: Oče, je li izbor ispovjednika slobodan? 

S: Najslobodnija stvar, ali mora biti i najrazboritija. 
Samo svetac može činiti svece. Kad smo našli oca, tj. 
ispovjednika koji nam odgovara, otvorimo mu sva vrata 
svoga srca, da nas može dobro upoznati i malo pomalo 
pokositi i počupati svojim savjetima i zabranama sve 
ono, što je zlo u našoj duši. Taj bi posao bio nemoguć 
bez krajnjeg povjerenja i poslušnosti. 

U: Kako možemo postići ovo povjerenje i poslušnost? 

S: Da u tome uspijemo, potrebne su tri stvari: 

1. Živa vjera u ono; tj. misliti i držati da ispovjednik 
predstavlja samog Isusa. 

2. Velika čistoća nakane, tj. ne imati drugog cilja nego 
posvetiti se. 

3. Iskrena volja da se popravimo, pa i uz cijenu žrtve. 

U: Oče, budite tako dobri pa mi protumačite jednu po 

jednu ove stvari. Prije svega, tko je ispovjednik? 

S: Ispovjednik je vanjski vidljivi čovjek, pod kojim 
se krije Isus. On je božansko oruđe, po kome nam Bog 
želi oprostiti, savjetovati nas i objaviti što On zabranjuje. 
Ispovjednik je kao zlatni most preko koga mi idemo 
Isusu i Isus k nama. 

U: Oče, ne smijemo, dakle, paziti na samu 
ispovjednikovu osobu? 

S: Tko crpi vodu, ne misli na cijev ili kanal koji 
je dovodi; tako mi ne smijemo paziti na čovjeka 
ispovjednika, nego na Boga Isusa, od kojega jedino 
očekujemo svoje posvećenje. 

Jednog su dana pitali neku dušu - Koja je razlika 
između Isusa i ispovjednika? - Nikakva - odvratila je 
ona bez oklijevanja. I točno je rekla, jer onaj Isus, da 
postane naš kruh u Pričesti, odijeva se euharistijskim 
prilikama, a da bude naš liječnik u Ispovijedi, služi se 
ispovjednikovom osobom. 

U: Oče, to znači kao što ne pazimo na prilike kruha 
kad se pričešćujemo, već jedino mislimo na Isusa, 
tako moramo misliti samo na Isusa, koji se sakriva u 
svećeniku, kad se ispovijedamo? 

S: Upravo tako! 

U: O krasno! A sad vas molim, što znači čista 

nakana? 

S: Znači da moramo misliti samo na dobro vlastite duše 
kad idemo na Ispovijed. Daleko, dakle, svaka tašta misao, 
materijalni interes i svaki strah, što bi ispovjednik mogao 
misliti i suditi o nama. Ispovjednik, koji predstavlja 
Isusa Krista, ne će nikada slabije misliti o nama ili biti 
zlovoljniji zbog toga, što mu se povjeravamo. Dapače, 
više će cijeniti i pokazati veći interes za onoga koji 
ima veću dobru volju, veću iskrenost i jednostavnost u 
stvarima, koje čovjeka najviše ponižavaju. 

U: To mi se čini naravno. Ispovjednik je kao liječnik, 
koji s većom ljubavlju liječi bolesnike koje bolje poznaje 
i koji mu se više povjere. Oče, što konačno znači iskrena 
i postojana volja? 

S: Znači da ne smijemo raditi kao nevješta i hirovita 
djeca koja hoće i ne će; nego moramo bezuvjetno htjeti 
popraviti se. Takve volje nemaju oni, koji bi riječima 



htjeli postati dobri i sveti, ali ne bi željeli da ih to stoji 
napora i muke; oni, koji na pomisao o promjeni života 
osjećaju veliki nespokoj kad im se kaže čista i bistra 
istina. 

U: Takvi su kao oni bolesnici, koji ne žele čuti za 
operaciju kad se radi o gangreni: zar ne, oče? 

S: Točno! U vezi s bolesnicima, čuj ovo: 

Obolio je neki prilično tvrdoglav gospodin. Kad je 
došao liječniku, liječnik mu opipa bilo i reče bolesniku: 

- Prijatelju, groznica je jaka: treba izvaditi krv. 

- Izvaditi krv? Jao! Ja bih je htio dodati u žile, a ne 
vaditi je. 

- E pa dobro, uzet ćete jaki purgativ. 

- Purgativ? To nikada. Ne želim da mi se okrene 
želudac. 

- Onda držite strogu dijetu. 

- Dijetu, dijetu! Ja moram ojačati, a ne da oslabim. 

- Zatvorite onaj prozor, bio bi dovoljan jedan udar 
vjetra da vas pošalje na drugi svijet. 

- Gospodine doktore, vi želite da se ugušim? Ne, ne! 
Otvorite još i vrata. 

Predragi, što kažeš o tom bolesniku? 

U: Kažem daje lud i želi umrijeti. 

S: Dobro. Kao što je potrebno, da se pustimo iskustvu 
i liječnikovoj odluci ako želimo ozdraviti, tako i da se 
popravimo i posvetimo, moramo se bezuvjetno pustiti u 
ruke dobrog ispovjednika, te mu se potpuno povjeriti i u 
svemu ga slušati. 

U: Oče, je li moguće naći takva ispovjednika? 





S: Ako ga molimo od Boga molitvom i poniznošću, 
zašto ne? Isus dopušta da Ga nađe onaj, koji ga srcem 
traži. Kako je dopustio Magdaleni da Ga nađe preodjevena 
u vrtlara, tako pušta da Ga mi nađemo u Ispovijedi u 
ispovjednikovoj osobi. 

U: Oče, vi ste me ohrabrili i ja ću odmah početi tražiti 
ispovjednika, koji će biti preobučeni Isus. 

S: Ako to ne bi bilo potpuno moguće zbog nestašice 
svećenika, tvoj ispovjednik neka bude onaj, koji će ti 
vjerojatno biti u opasnoj bolesti ili na samrti, i njemu se 
povjeri svaki put, kao da si stvarno na času smrti. Čuj u 
vezi s tim što se čita u životopisu svetog Ivana Boska, a 
što donosi «Salezijanski bilten» od mjeseca rujna 1922. 
godine: 

Jednog dana dođoše zvati don Boska nekom mladiću, 
koji je redovito posjećivao Oratorij, a koji je teško 
obolio. Don Bosko je bio odsutan. Vratio se u Torino 
tek dva dana kasnije i mogao je tek sutra oko četiri sata 
poslije podne krenuti bolesnikovoj kući. Kad je stigao 
tamo, ugledao je na vratima crne zastore i po običaju na 
njima napisano ime mladića, kojem je upravo dolazio u 
posjetu. Don Bosko htjede ući pozdraviti i utješiti jadne 
roditelje. Nađe ih uronjene u plač. Oni mu rekoše, da 
je sin preminuo istog jutra. Don Bosko je tada zamolio, 
da ga uvedu u sobu jadnog pokojnika, da ga još jednom 
vidi. 

Jedan od ukućana ga uvede. «Kad sam ušao», 
pripovijeda don Bosko pomislim, da mladić nije mrtav. 



Približih se postelji i zovnem ga imenom: Karlo. Tada 
mladić otvori oči i pozdravi me s izrazom duboka 
čuđenja: 

- Oh, don Bosko! Vi ste me probudili iz strašnog sna! 

Na te su riječi mnogi, koji su se nalazili u sobi, 
prestrašeni pobjegli vičući i rušeći mnoge žiške. Mladić 
je, međutim, nastavio pripovijedati: 

«Činilo mi se da su me gurnuli u neku tamnu pećinu, 
koja je bila tako uska, da mije nestajalo daha. Na dnu, u 
širem i bolje osvijetljenom prostoru, bio je sud mnogim 
dušama. S užasom koji je rastao, gledao sam kako su 
mnoge od tih duša bile osuđene. Došao je konačno red i 
na mene: već sam se uputio slijediti njihovu istu groznu 
sudbinu, jer sam slabo obavio svoju posljednju Ispovijed, 
kad me vi upravo probudiste.» 

Međutim su i mladićevi roditelji doznali, da je živ 
njihov sin i sretni su dotrčali ponovno ga vidjeti. On ih 
je srdačno pozdravio, ali im je odmah rekao, da se ne 
nadaju njegovom ozdravljenju. Zagrlio ih je i poljubio; a 
don Bosku reče, daje nesrećom pao ujedan grijeh, koji 
je smatrao teškim, i daje imao čvrstu odluku ispovjediti 
se, te da ga je upravo radi toga pozvao kad je osjetio 
da se bolest pogoršava. Ali, jer ga ne nađoše, doveli 
su mu nekog drugog svećenika, kojeg nije poznavao i 
kojem nije imao hrabrosti ispovjediti svoj grijeh koji 
je počinio. I Bog mu je dao da uvidi, kako je takvom 
svetogrdnom Ispoviješću zaslužio Pakao. Zatim se vrlo 
skrušeno ispovjedio i primio odiješenje, zatvorio oči i 
vedro izdahnuo. 

Kako dobro vidiš, povjerljivost je bezuvjetno potrebna 
za dobru Ispovijed. 

U: To jest ... I tko bi htio poći u Pakao zbog malo 
straha, zbog malo srama i stida, koji se konačno nakon 
iskrene Ispovijedi pretvara u veliku utjehu? 

POVJERLJIVOST ISPOVJEDNIKU 

U: Oče, kakva mora biti povjerljivost prema 
ispovjedniku? 

S: Mora biti djetinja, bez tjeskobe i dvoličnosti. Tj. 
moramo mu bez ikakva ustezanja otvoriti cijelu svoju 
nutrinu, sve što se tiče naše duše: upravo onako, kako 
to čine djeca kad osjete potrebu sve reći onome, koji im 
želi dobro. 

U: Što znači otvoriti svu svoju nutrinu? 

S: Znači da moramo očitovati grijehe, pogrješke, zle 
sklonosti, sve što tereti našu savjest, bilo s obzirom na 
prošlost, bilo s obzirom na sadašnjost. Sveti Ignacije kaže, 
da se đavao ponaša s neopreznima kao razuzdani mladić 
s ludim djevojčicama koje želi zavesti. Takvi zavodnici 
se boje, da ove nesretnice ne otkriju svojim roditeljima 
riječi, povjerljivosti, tajne veze, kojima obiluju. Tako 
đavao upotrebljava svu lukavost, da njegova žrtva ne 
očituje ispovjedniku njegove spačke i varke. 

U: Oče, zar ne, da se đavao vrlo boji ove povjerljivosti, 
budući da mu ona reže sve zamke i otkriva njegove 
varke? 

S: Točno. Daje uguši ih umanji, baca u duše sumnje, 




strah, nepovjerljivost prema samom ispovjedniku. Treba 
se ohrabriti pa ocu naše duše očitovati također i ove 
zasjede i napasti. 

U: Ali zar ova bijeda ne će biti dosadna ispovjedniku? 

S: Svatko ima pravo očitovati sve ono, što interesira 
njegovu savjest. 1 radi toga spomenuta povjerljivost 
mora biti bez granica i ustezanja, spašavajući uvijek 
dvije stvari: ljubav prema bližnjemu i poštovanje prema 
ispovjedniku. 

U: Oče, čine li zlo oni, koji propuštaju Ispovijed ili se 
rijetko ispovijedaju zbog toga, što se boje, da ne će znati 
sve reći ili ne znaju reći onako, kako bi željeli? 

S: Čine vrlo veliko zlo! Isto kao što čine zlo oni, koji 
bi htjeli sve zapamtiti, sve razumjeti, znati protumačiti 
svaku stvar i kad to ne uspiju, uznemiruju se i žaloste. 
Kad netko učini ono što može. Bog će ostalo dopuniti. 

U: A i ispovjednik, zar ne? 

S: Jasno! Dolazimo ocu, koji će znati protumačiti, a 
također i pogoditi ono, čega se mi ne možemo dobro 
sjetiti, shvatiti i protumačiti. On će znati zgodno nas 
pitati i pomoći nam na najbolji način. 

U: Oče, što da kažemo o onima, koji ne žele da ih 
ispovjednik pita? 

S: Treba reći da oni znaju da su bolesni, a ne žele 
ozdraviti; ne će, dakle, nikada ni ozdraviti. 

U: Što znači bez tjeskobe i dvoličnosti? 

S: Znači da Ispovijed mora biti bez prepredenosti i 
uvijanja. U tome griješe one jadne duše, koje s jedne 
strane tišti potreba da se potpuno očituju, a s druge 



strane boje se da ne kažu previše, pa traže srednji put: 
prave vrlo smišljene uvode, upotrebljavaju općenite, 
nejasne i nerazumljive izraze, optužuju se i opravdavaju, 
kažu i poriču, tako da jadan ispovjednik konačno ništa 
ne razumije. 

U: Kolika bijeda! A čemu ovo okolišanje? 

S: Jer se boje da će nešto izgubiti od časti, da će 
pretrpjeti ne znam kakvu sramotu. Bijednici ne znaju, 
da upravo otvorenost i iskrenost u Ispovijedi priprema 
ispovjednikovo srce na oproštenje: dok prepredenost 
obratno djeluje. 

U: Oče, zar ne da ovdje vrijedi poslovica: „Tko se 
optužuje. Bog ga razdužuje, a tko se opravdava. Bog ga 
optužuje**. 

S: Točno! 

Jednog dana dođe neka osoba na Ispovijed don Bosku. 
Zbog neke plašljivosti više je nastojala opravdavati svoje 
grijehe, nego ih očitovati. Sluga Božji, koji je čitao na 
čelu i u duši svojih pokornika, pustio ju je neko vrijeme 
govoriti, zatim je prekine i reče joj vrlo uljudno: 

- Oprostite, jeste li došli optuživati se ili opravdati se? 

- Oh, oče, da se optužim. 

- Dakle, optužite se i recite odmah: Mislio sam tako i 
tako ... učinio sam to i to ... dogodilo se to i to ... I reče 
mu čisto i bistro sve njegove slabosti. Zatim proslijedi 
- Znate, oprostite, što pogađam, to činim radi toga, što 
ne želim da učinite svetogrđe i odete u Pakao: jer tko se 
optužuje. Bog ga odiješuje, a Bog optužuje onoga, koji 
se ispričava. 

Onaj jadnik zbunjen, ali prezadovoljan, jer se osjećao 
oslobođen od onog tereta, nije prestajao zahvaljivati don 
Bosku, što gaje izvukao iz tolike neprilike. 

U: Ali nisu svi don Bosko, da mogu drugima gledati 
u dušu! 

S: Upravo radi toga treba se uvijek ispovijedati jasno, 
bez uvijenosti i isprika, da ispovjednik može razumjeti i 
oprostiti, a ne da bude prevaren. 

Pripovijeda se o Papi Grguru XVI., da je posjetio 
kaznenu luku u Civitavecchia i pitao je svakog pojedinog 
galiota, zbog čega se tamo nalazi. Svi su, naravno, 
odgovorili: 

- Svetosti, ni zbog čega ... to je bila nepravda ... mi 
smo nevini. 

Konačno nađe jednoga, koji je sav u suzama i s velikom 
poniznošću odgovorio: 

- Svetosti, ja sam bijednik ... krivac sam za gadne 
zločine ... pravedno sam osuđen... 

Tada se Papa okrenuo upravitelju luke i reče mu: 

- Nije lijepo, da ovaj nitkov bude među nevinima. 
Otpustite ga i pošaljite kući. 

U: Krasno! Živjela iskrenost! Oče, a sada mi recite: 
čuo sam da Ispovijed mora biti kratka; u čemu se sastoji 
ta kratkoća? 

S: Sastoji se u tome, da odmah počnemo s najvažnijim 
stvarima i bez straha, da ispovjednik previše shvati 
i previše spozna, te da bez oklijevanja i prekidanja 
prijeđemo na najmanje. 

U: Čine li zlo oni, koji odvaguju vrijednost Ispovijedi 
po njenu trajanju i misle, da je Ispovijed bolja što duže 
traje? 

S: Oni se varaju, jer ima odličnih Ispovijedi, makar bile 
vrlo kratke, a ima ih, koje vrijede vrlo malo, makar su 
duge! Sveci kažu, da je uvijek kratka Ispovijed, u kojoj 
ne kažemo ništa, nekorisna, a uvijek je previše duga ona, 
u kojoj kažemo i samo jednu nepotrebnu riječ. 

POSLUŠNOST ISPOVJEDNIKU 

U: Oče, ispovjedniku dugujemo također poslušnost? 

S: Ono, što smo kazali o povjerljivosti, treba ponoviti 
i s obzirom na poslušnost Treba vjerovati ispovjedniku, 
njemu se povjeriti, pustiti da nas vodi, provesti u život 
njegove naloge, zabrane, savjete. 

U: Oče, koji put se dogodi da ispovjednik kaže: «Dosta, 
razumio sam.» A onda? 

S: Onda moramo odmah zašutjeti i prijeći na drugo. 

U: Ali onda će izgledati, da nismo rekli ni sve, ni 
polovicu. 

S: Ali kad ispovjednik tako kaže, znači da je već od 
prvih riječi uočio duševno stanje i da može pogoditi ono, 
što još nismo kazali ili što ne znamo razjasniti. 

U: Dakle, ne čine dobro oni, koji se ne obaziru kad 
ih ispovjednik prekine da ih nešto pita ili traži da mu 
razjasne, pa umjesto da slušaju ispovjednika, misle na 
stvari koje još nisu ispovjedili da ih ne zaborave? 

S: Ne, ne rade dobro. Čim ispovjednik progovori 
moramo brižljivo paziti, pa makar zaboravili druge 
pogrješke, koje još nismo ispovjedili. Ove ćemo reći, 
kad nas ispovjednik pozove da to učinimo. 

U: A ako ih zaboravimo? 

S: Ako bi se to dogodilo, strpimo se. Ispovjedit ćemo u 
sljedećoj Ispovijedi. 

U: Da li je takva ispovijed valjana? 

S: Valjana je, jer kad bez krivnje propustimo ispovjediti 
jedan ili više, pa i teških grijeha. Ispovijed je jednako 
valjana i možemo se pričestiti, pa i svaki dan, ali 
zaboravljene stvari moramo ispovjediti prvi puta kad se 
ponovno ispovijedamo. 

U: Oče, moraju Ii svi obdržavati spomenutu pažnju 
i poslušnost, pa i oni, koji su poučeni više, nego sam 
ispovjednik? 

S: Da, svi neka se sjete, da u onom času govori Krist 
sakriven u ispovjednikovoj osobi. 

U: Oče, što kažete o onima, koji svaki put očekuju 
duga tumačenja, nagovore i mnoge lijepe riječi? 

S: Takav je zahtjev taština. Ispovjedaonica nije 
propovjedaonica, ni školska katedra, ali ako ispovjednik 
sudi da je to dobro, neka mu se pokloni potpuna pažnja. 
Da vam se ne dogodi kao onom dječaku, koji je brojao 
rupice na rešetki dok se ispovijedao i najednom zaviče: 
«Sto i dvije, oče!» Ili kao onoj starici, koja je zaspala u 
ispovjedaonici i prisilila ispovjednika da izađe i probudi 

je. 

U: Recite još, oče, da li također moramo vjerovati 
ispovjedniku? 

S: Jasno! Kao što ispovjednik, strogo po svojoj 
službi, mora vjerovati pokorniku, i samo pokorniku 
u onome što mu on povjerava, tako je pokornik dužan 
prostodušno vjerovati ispovjedniku. A ipak se često 
dogodi baš suprotno. Ima ih mnogo, koji dok potpuno 
povjeravaju svoje srce ispovjedniku da dobiju utjehu i 
lijek, misle zatim dobiti odiješenje, a da ne poslušaju 
savjet ispovjednika. Često ispovjednik kaže pokorniku: 
«Uzrok vašem zlu je ona stvar, ona osoba, onaj posao, 
ono mjesto itd.» A pokornik: «0, ne! Ona stvar, ona 
osoba, onaj posao, to mi je veoma korisno, potrebno ... 
Ne mogu bez njega ...» 

Nekom drugom kaže: «Pazite, ono štivo, ona razonoda, 
onaj odnos je opasan» ... A pokornik: «Nikako, oče, 
znam što radim ... Bit ću razborit...» 

Trećem dodaje: «Ona odvratnost, ona ljubomora, ona 
zavist, kobne su za tebe», a pokornik: «Ali, oče, drugi 
mene mrze ... zavide mi...» 

I tako odbijaju popraviti se, kao da je dovoljno, željeti 
biti zdrav, a odbijati gorke lijekove! 

U: Oče, zar ne da tako ne postupaju s liječnikom 
tijela? 

S: Dapače, njemu slijepo vjerujemo, odmah se odričemo 
svog mišljenja i u izboru liječenja i u lijekovima točno 
držimo sve što on propiše. 

U: A zašto isto tako ne postupaju s duhovnim 
liječnikom? 

S: To je misterij. Drugim se pokornicima događa 
suprotno. Ispovjednik npr. kaže stanovitim osobama: «Ne 
mislite više na svoj prošli život; nemojte više ispovijedati 
ove takve i takve grijehe.« Ili pak: «Ne obazirite se na 
onaj strah, sumnje; ne brinite se za one napasti.« 

Na tako točne i sigurne riječi pokornici bi morali biti 
posve sigurni i mirni. Naprotiv ne! Oni ponavljaju: 
«Nisam se dobro izrazio ... ispovjednik me nije shvatio 
... Možda se nisam dovoljno skrušio ...» I one jadne 
skrupulozne duše ne primjećuju, da će uvijek biti nemirne 
ako tako nastave. 

Jednog dana dođe neka gospođa liječniku da ispriča 
cijelu listu bolesti. Pošto ju je liječnik strpljivo saslušao, 
odredio joj je neke praške, koje mora uzimati u određeno 
vrijeme. Dobra gospođa nije bila previše zadovoljna; 
ipak je pošla apotekaru, naručila, pričekala, platila i 
otišla. Kad je stigla kući, umjesto daje uzela lijek, rekla 
je sama sebi: «A ako me liječnik nije dobro razumio? ... 
Ako se nisam dobro izrazila? ... Ako recept nije točan? 
... Čini mi se, daje apotekar malo oklijevao!... Pa ako je 
ovaj slučajno pogriješio dozu? ... Jadne li mene! Svršit 
ću. Da uzmem ove praške? Nikada!« 

Drugog jutra je pošla drugom liječniku, ponovila je 
točnije i brižljivije povijest svojih bolesti. Liječnik je 
pozorno slušao pa zatim odredi jednu bočicu, iz koje 
mora uzimati žlicom. Gospođa zahvali, plati i žurno 
ode. Brzo je stigla u drugu ljekarnu: preda recept i pošto 
je poslužiše, vrati se zadovoljna kući. Ali prije nego je 

uzela lijek, ponovno pomisli i reče sama sebi: «Kako 
to? ... Onaj mi je prepisao praške, a ovaj tekućinu? Vidi 
se, da nisu složni, da ne poznaju dovoljno moju bolest. 
Možda propisuju slijepo na slučaj? ... A ja ću morati biti 
jadna žrtva njihovog neznanja. Ne! ...» I odloži bočicu 
odlučna ne kušati je. 

Zatim pođe trećem liječniku, ponovi običajnu popijevku 
prošlih dana, uvijek većom točnošću i jasnoćom. I ovaj 
je sasluša sa zanimanjem i zatim joj propiše da ujutro i 
uvečer uzima pilule. Bolesnica je uvjerena, daje upravo 
pronašla onoga, koji će je izliječiti. Požuri trećem 
apotekaru i podigne pilule. Ali, kad je stigla kući, bilo je 
gore nego ikada! «Zašto pilule, a ne prašci i bočica? ... 
Evo, kako liječnici ništa ne znaju! ... Moram umrijeti, 
jer me ne razumiju? Jadna li sam, jadna!» 

Toliko se žalosti, plače, očajava, da pobuđuje samilost. 
Nitko tko je poznaje ne može je utješiti ni uvjeriti: ni 
posluga, ni susjedi, ni prijateljice, ni itko drugi. Ona drži, 
daje ne razumiju, da mora umrijeti, dok su njene bolesti 
više umišljene nego stvarne. 

U: Zaista bijednica! Pobudila bi samilost da ne 
pobuđuje smijeh? 

S: Da, jednako pobuđuju samilost u nama oni pokornici, 
koji se ne će prilagoditi, i ne će slušati svog ispovjednika, 
pa da mu vjeruju u stvarima svoje duše. 

U: Kad ispovjednik jamči za stvari naše savjesti, znači 
da poznaje bolje od nas našu nutrinu i da bolje od nas zna 
prosuditi našu bijedu; kao što liječnik nakon brižljivog 
pregleda bolje od nas poznaje našu bolest: zar ne, oče? 

S: Točno! Zar bi ti htio vjerovati, da on želi poći u 
Pakao umjesto drugih? 

U: To ipak ne! 

S: Dakle, kao što vjerujemo liječniku, tako vjerujmo 
ispovjedniku. Samo duša, koja se odriče vlastitog 
prosuđivanja i jednako prima bilo ispovjednikov ukor, 
bilo utjehu, samo ona će se osjećati uvijek mirna i 
sigurna. 

POSLUŠNOST, POŠTOVANJE, ZAHVALNOST 

U: Oče, zar mi ne ćete još nešto reći o poslušnosti 
ispovjedniku? 

S: Poslušnost ispovjedniku je jako potrebna krjepost da 
duša može napredovati, te će biti uzaludan svaki napor 
ako je nema ili je nepotpuna. Ona, kaže sv. Cafasso, ne 
poznaje ni Pakla ni Čistilišta, već samo Nebo. 

U: U čemu se sastoji ova poslušnost? 

S: Sastoji se u tome, da budemo iskreno spremni činiti 
ili propustiti sve ono, i to odmah, što nam ispovjednik 
zapovjedi. 

U: Lako je to reći! Ali kad netko ne uspije? 

S: Što se tiče uspjeha, pitanje je vremena i Božje milosti, 
a On će pružiti svoju pomoć u razmjeru s nastojanjem 
pojedinca. Nitko ne postaje svetac u jedan dan! 
Ispovjednik zna te stvari, te ne gubi odvažnost usprkos 
ponovnih padova, jer je siguran, da će za kraće ili duže 
vrijeme i on i pokornik biti utješeni zadovoljavajućim 
ishodom. Ne sjećaš li se onog slučaja, kako je sv. Filip 
Neri radio više mjeseci oko nekog mladića koji je padao 
u nečisti grijeh, i kako gaje potpuno izliječio i učinio ga 

anđelom čistoće samo time, što mu je zapovjedio, da se 
vrati na Ispovijed svaki put čim sagriješi? 

U: Da, vrlo dobro se sjećam. Stoga se, oče, ne smijemo 
ozlovoljiti, ni klonuti duhom, ako odmah ne uspijemo u 
toj poslušnosti, zar ne? 

S: Naravno! Moramo se, naprotiv, uvijek poniziti i 
pouzdano obnoviti dobre odluke. To je povijest skoro 
svih svetaca, koji su na koncu konca i sami bili kao i 
mi smjesa krvi i mesa, te su stoga bili podložni istim 
slabostima. 

U: Oče, ima li takvih duša, koje su poslušne ispovjedniku, 
kao djeca? 

S: Ima ih mnogo: one žele da njihova duša bude u 
ispovjednikovim rukama kao knjiga uvijek otvorena i 
kao čisto ogledalo, da on tu može jasno gledati i čitati. 
Daleko je od njih da bi se bojali, da ih on previše poznaje: 
boje se, naprotiv, da se ne znaju dovoljno otkriti, ali to 
bez tjeskobe i skrupula. Tim je dušama dovoljan jedan 
«da» ili «ne». samo jedna riječ, i one su mirne, pokorne 
njegovu sudu, uvijek su spremne vjerovati i sve slušati. 

U: Kakva li užitka za ispovjednika, kad naiđe na ove 
poslušne i jednostavne duše, zar ne, oče? 

S: «One su kao mistične oaze u teškom i jednoličnom 
radu i bez njih ne bih mogao izdržati u svom životu», 
veli arški župnik, koji je gotovo neprekidno bio u 
ispovjedaonici. 

U: Ali zar ovi rezultati ne zahtijevaju predugo 
vrijeme? 



S: Dušama, koje su postojane i pune dobre volje, može 
biti dovoljno nekoliko mjeseci, pa i par tjedana; dok 
se posve drukčije događa dušama, koje je zaslijepilo 
sebeljublje i koje su uporne u svojim «idealima», makar 
one bile dobre i dobronamjerne. S ovima se postiže 
nekakav rezultat ako učitelj hoće svakog dana ponovno 
pjevati učenicima iste stvari, često bez ikakva napretka. 

U: Molim vas, koje su to tako nesretne duše? 

S: To su one, koje se otkrivaju ispovjedniku, ali ne 
iskreno, kako smo rekli. To su one, koje se prepiru s 
ispovjednikom da dođu do nagodbe. One, koje traže 
uvjerljive dokaze, kićenije nagovore, da od toga izvuku 
uvijek isti rezultat i da tako uvijek čine po svojoj volji. 
Evo ti primjera jednog dijaloga koji, nažalost, nije 
previše rijedak, u kome je ispovjednik na mukama sa 
stanovitim pokornicima. 

Neka se gospođa tužila, da je ponešto ohola i prkosna 
prema svom mužu; da se često svađa s njime, ne 
zadovoljava mu i ružno mu odgovara itd. A ispovjednik 
ju je nastojao uvjeriti, kako supruga mora biti skromna, 
strpljiva, krotka, prilagodljiva, jer je - reče joj - čovjek, 
na koncu konca, otac obitelji. 

A ona će spremno; Da, razumijem to, ali žena je 
majka. 

- Čovjek mora biti glava obitelji. 

- Da, oče, ali žena mora biti vrat, a glava gleda kuda se 
vrat okreće. 

- Muž mora biti kruna obitelji. 



- Da, oče, ali žena mora biti križ koji strši povrh 
krune. 

S: Reci sada, što može ispovjednik učiniti sa sličnim 
pokornicima? 

U: Ali, oče, taje žena vrlo drska! 

S: Jednako su drski i preuzetni oni, koji tako 
raspravljaju, pa nastavljaju s ljubakanjem, posjetima na 
raskalašeni ples, i oni oženjeni, koji ne će djecu itd. Svi 
oni imaju svoje razloge i svoja pravila. 

U: Hvala, oče, potpuno sam razumio. A sada, kakvo 
mora biti poštovanje prema ispovjedniku? 

S: Prema ispovjedniku treba gojiti ove tri važne stvari: 
poštovanje, ljubav i zahvalnost. Prije svega poštovanje 
i ljubav, bilo s obzirom na ispovjednu tajnu, bilo s 
obzirom na način vladanja prema njemu, bilo s obzirom 
na molitvu za njegovu službu. 

U: Što to znači poštovanje i ljubav s obzirom na 
ispovjednu tajnu? 

S: Kao što svećenika veže nepovrediva šutnja o tajnama, 
koje su mu povjerene kao službeniku Božjem, tako 
treba biti razmjena obveza i za onoga koji se ispovijeda. 
Sve što se zbiva između ispovjednika i pokornika čini 
nešto jedinstveno, sakramentalno i sve što se odnosi na 
Ispovijed, zaslužuje najveće štovanje, čast i obzir. Radi 
se tu o intimnim odnosima s predstavnikom Isusa Krista i 
pravo je obeščašćenje sniziti ove odnose na razinu posve 
ljudskih odnosa. 

U: Oče, znači da nije dobro i ne smijemo pripovijedati 
o onim stvarima, koje smo čuli od ispovjednika! 



S: Ne, nije dobro, i ne smije se! Sve što ispovjednik 
kaže nekoj duši na temelju njena povjerenja, sve je 
to, zrno po zrno, kap po kap, spremljen lijek i hrana 
samo za nju i nije slobodno rasipati je i od nje činiti 
predmet razgovora. Ispovjednik nikada ne otvara svoja 
usta o onome, što mu netko povjeri u Ispovijedi, niti o 
odgovorima, koje daje pokorniku; pokornici pak sa svoje 
strane ne smiju govoriti o onome, što su oni sami kazali 
ispovjedniku, niti o onome, što im je ispovjednik rekao. 

U: Da li bi govor o sličnim stvarima mogao donijeti 
kakve posljedice? 

S: Mogao bi donijeti vrlo kobne posljedice: 

1. Mogao bi prouzročiti nesporazum, pridavajući 
ispovjedniku ono, što on nikada nije ni mislio reći, 

2. Mogao bi mu prouzročiti neprilike u upravljanju 
duša. 

3. To bi značilo pomanjkanje ljubavi prema njemu, 
koji nema drugog cilja osim veće slave Božje i duhovnog 
spasenja duša. 

4. Moglo bi štetiti vlastitom i tuđem napretku, jer takvo 
brbljanje lako stvara ljubomoru i antipatiju, ili bi pak 
moglo pobuditi neosnovana sumnjičenja u stanovitim 
dušama koje ne znaju odvagnuti svete stvari jer je srce 
puno blata. 

Oh, koliki lakomisleno svojim jezicima kompromitiraju 
poštovanje koje duguju ispovjedniku i Sakramentu! 
Oni ponavljaju riječi, upute i upite ispovjednika, ali ih 
izdvajaju iz cijelog razgovora i ispuštaju okolnosti koje 
su ih činile potrebnima, te im daju posve različit smisao 



od onoga, što su imali u Ispovijedi. Kolike li odgovornosti 
pred Bogom! 

Neka nam bude nepromjenljivo pravilo ne govoriti 
nikada, ni malo ni mnogo, o stvarima svete Ispovijedi. 
O, da znate, koliko boli i poniženja prouzročiše arškom 
župniku stanovite «pobožne» osobe neispravne savjesti 
i lažne pobožnosti! 

U: A oni, koji govore o svojim ispovjednicima, da ih 
kritiziraju ili da ih uzvisuju do neba? 

S: I oni čine zlo. Ispovjednika treba pustiti pokopana 
u ispovjedaonici, gdje ga je Isus Krist sakrio. Ako ga 
smatrate pravim duhovnim ocem, primite njegove savjete 
i izvršavajte ih; ako naprotiv smatrate, da ne posjeduju 
sve one lijepe odlike, koje biste vi željeli, ne samo da 
možete, nego ga i morate napustiti i potražiti drugoga. 1 * 

U: Oče, što kažete o onima, koji često mijenjaju 
ispovjednika, s nakanom, da si potraže boljeg? 

S: Kažem da su takve osobe pravo mučeništvo za 
jadne ispovjednike. Dolaze do toga, da dosade svima, a 
one nastavljaju živjeti uvijek po svojoj volji, po svojim 
navikama i grijesima. Ovima bi se mogle primijeniti 
riječi pariškog nadbiskupa, koji pripovijeda o nekoj 
abadesi, koja je svršila s time, da je napustila samostan 
i postala sljedbenik jansenizma: Bijaše najsavršeniii tip 
onih djevica, koje - iako su čiste kao anđeli - ostaju 
ohole kao đavli. 

Ovakvi čine kao oni, koji se svađaju i propadaju 
tražeći odvjetni ka koji bi im dao pravo; ili kao kronični 

1* Ali treba znati da i svećenik koji nam nije simpatičan ima vlast 
(po Sakramentu sv. Reda) odriješiti nas od grijeha. 

i neizlječivi bolesnici, koji traže liječnika koji bi ih 
sažalno varao. 

U: Oče, rekli ste, da ispovjedniku dugujemo zahvalnost. 
Na koji način? 

S: Jednostavno: ako ima netko tko zaslužuje potpunu 
našu zahvalnost za osobitosti i mnoštva dobročinstava 
koje nam čini, to je naš ispovjednik, koji iz čiste dužnosti, 
svoje svete dužnosti, žrtvuje svoju udobnost, svoje 
interese, cijelog sebe za dobro i na korist naših duša. 

Istina, on očekuje nagradu jedino od Boga; jedina stvar 
koju od nas traži jest da odgovorimo za dobro svoje 
duše, i da za njega molimo u životu i poslije smrti, jer 
on nosi uvijek u srcu onaj veliki strah, od koga je drhtao 
sv. Pavao, tj. strah da on sam ne bi pao u broj odbačenih, 
dok je druge spašavao. 

U: Zahvalnost, dakle, ali ne navezanost, zar ne, oče? 

S: Točno! Poslušnost, poštovanje, zahvalnost, ali 
nikakva navezanost. Odnos između ispovjednika i 
pokornika ne smije se sniziti na razinu posve ljudskih 
odnosa. Nadnaravni biser ovoga Sakramenta nema ništa 
zajedničko sa žirom ovoga svijeta. 

PRAKTIČNE UPUTE ZA ISPOVIJED - ISPIT 
SAVJESTI 

U: Oče, nakon toliko prekrasnih stvari, koje ste mi do 
sada kazali o Ispovijedi, biste li mi htjeli reći nekoliko 
riječi o načinu, kako treba obaviti svetu Ispovijed. Uvijek 
se bojim, da to ne mogu i da se slabo ispovijedam. 

S: Čemu takav strah? Ispovijed je po definiciji 
preblagog Pape Pia X. «najprikladnije utočište, koje je 
Isus znao providjeti ljudskoj slabosti», a to znači daje 
Sakrament koji možemo vrlo lako primiti i koji ne traži 
teške uvjete. Stoga se svi oni, koji imaju dobru volju 
dobro se ispovjediti, uvijek dobro ispovijedaju. A oni 
koji se previše boje da se slabo ispovijedaju, iz samog 
straha se bolje ispovijedaju nego drugi. 

U: Moramo li se pomoliti prije svake Ispovijedi? 

S: Budući daje vjerska istina, da se bez pomoći milosti 
ne možemo dobro ispovjediti, tu pomoć moramo tražiti 
molitvom: 

1. Oživljujući vjeru u taj Sakrament, koji je najvažnije 
sredstvo posvećenja. S tom svrhom trebamo se sjetiti što 
je poslije svog uskrsnuća Isus rekao svojim apostolima:« 
Primite Duha Svetoga! Onima kojima vi otpustite grijehe 
- otpušteni su; a kojima zadržite grijehe - zadržani su 
im». (Iv 20,22 - 23) Tu vlast i zadatak apostoli su prenijeli 
na druge Sakramentom svećeničkog Reda. 

2. Zahvaljujući Isusu, što nam je uz cijenu svoje muke 
i smrti htio dati tako veliki dar. 

3. Preporučujući se svojoj dragoj Presvetoj Majci 
Mariji, utočištu giješnika, svom anđelu čuvaru, dušama 
u Čistilištu. 

Zatim obavimo ispit savjesti. 

U: Oče, tu počinje moj nemir, ja nisam kadar obaviti 
ispit savjesti... Ja se ne sjećam grijeha ih ih zaboravim 
kada dođem ispovjedniku. 




S: Polako, dragi moj, ne mutimo vode tjeskobom! Sa 
strahom ne ćemo ništa dobro obaviti. Ako se, naprotiv, 
prihvatimo posla mimo i s pouzdanjem u Boga, sigurno 
ćemo uspjeti. Učinimo što možemo, ostale* će Gospodin 
dopuniti. On je često tim više zadovoljan, što smo mi 
manje. 

U: Mogu li svi obaviti ispit savjesti? 

S: Odmah ću reći, daje ispit savjesti za neke obavezan, 
za druge je samo koristan, a za neke može biti štetan. 

U: Za koga je obavezan? 

S: Ozbiljan i marljiv ispit savjesti obavezan je: 

1. Onima, koji čine teške grijehe. 

2. Onima, koji se rijetko ispovijedaju. 

3. Onima, koji se već neko vrijeme ne ispovijedaju 
dobro. 

Jasno je, da svi ovi moraju prethodno obaviti ozbiljno i 
ponizno ispit savjesti, jer moraju ispovjediti teške grijehe 
i okolnosti, koje mijenjaju vrstu grijeha ili broj istih. 

U: Što treba učiniti, da dobro obavimo ovaj ispit 
savjesti? 

S: Da ga dobro obavimo, moramo proći u pameti Božje 
i crkvene zapovijedi, te dužnosti svog staleža, ispitujući 
se kod svake, jesmo li pogriješili mišlju, riječju, djelom 
ili propustom, pazeći osobito na glavnu strast i uzroke, 
koji nas obaraju u uobičajene grijehe. 

Kod 1. zapovijedi moramo ispitati, jesmo li slabi u 
vjeri i u koju istinu naše svete vjere smo sumnjali; da 
li smo govorili, slušali, čitali knjige ili novine, koje 
rade protiv vjere; da li smo počinili svetogrđe bilo 



slabim Ispovijedima ili slabim Pričestima, bilo prezirući 
posvećene stvari ili osobe; da li smo praznovjerni; da 
li smo prisustvovali spiritističkim sjednicama? Da li se 
istinski klanjamo Bogu Stvoritelju ili se klanjamo lažnim 
bogovima, na primjer NOVCU? 

2. zapovijed: da li smo psovali ime Božje, Majke Božje, 
svetaca; da li smo se krivo i nedopušteno zakleli? 

3. zapovijed: da li smo propustili Misu u svečane dane 
ili smo je slabo slušali; da li smo zbog lakog razloga 
propustili katekizam ili propovijed; da li smo nedjeljom 
radili težačke poslove ili smo obeščastili blagdane 
nedopuštenim zabavama, pijankama, zadržavanjem u 
gostionicama? 

4. zapovijed: jesmo li riječima, djelima, pogrdama 
uskratili poštovanje roditeljima ili poglavarima; da li 
smo nesrećom digli ruke na njih ili smo ih žalostili zlim 
vladanjem? 

5. zapovijed: da li smo teže nekoga udarili ili možda 
i ranili; da li mrzimo koju osobu; spremamo li osvetu; 
jesmo li koga kleli ili proklinjali; da li smo koga 
sablaznili, tj. da nismo svojim riječima ili djelima koga 
naveli na grijeh? Navesti koga na grijeh znači «ubiti 
Boga u njemu». 

«Tko god mrzi brata svoga, ubojica je» (1 Iv 3, 15). 
Smrtni je grijeh ubiti djetešce u majčinoj utrobi ili 
uzimati drogu koja uništava zdravlje i skraćuje život. 

6. i 9. zapovijed: da li smo podržavali nečiste misli i želje 
i na njih pristajali, ili smo bili nemarni da ih odbijemo; 
da li smo vodili ili slušali sablažnjive razgovore ili čitali 

nepristojne knjige; da li smo počinili nečiste čine, sami 
ili s drugima; kakve su naravi ti grijesi, kojeg su spola i 
staleža osobe s kojima je grijeh učinjen, jer ove okolnosti 
bitno mijenjaju zloću grijeha; da li prigodice padamo ili 
trajno griješimo tim činima; da li posjećujemo nepristojne 
plesove i priredbe (kino - predstave) ...? 

7. i 10. zapovijed: da li smo ukrali koji značajniji iznos 
ili vijedniju stvar, bilo kod kuće, bilo drugima; da li smo 
kome prouzročili štetu; da li smo podržavali misli i želje 
da nepravedno prisvojimo tuđu stvar? Da li smo vratili 
posuđeno? 

8. zapovijed: da li smo koga uvrijedili; da li smo teže 
ogovarali ili klevetali; da li smo kome oduzeli čast i 
štovanje? Kleveta je teški grijeh jer njome možemo 
upropastiti nekome ovozemaljsku sreću, a sebi vječnu. 

Prolazeći crkvene zapovijedi bit će dovoljno, da 
se ispitamo jesmo li povrijedili nemrs jedući meso u 
zabranjene dane ili post ako smo ga dužni obdržavati; 
da li smo propustili valjano se ispovjediti i pričestiti u 
uskrsno vrijeme. 

Ovom ispitu o Božjim i crkvenim zapovijedima 
moramo dodati nešto i o glavnim grijesima, promatrajući 
da li smo možda teško sagriješili ohološću, škrtošću, 
neumjerenošću, srdžbom, lijenošću, zavišću. Zavidne 
su sitne duše kojima je žao što su drugi sretni. Pravi 
kršćanin se raduje tuđoj sreći. 1 konačno jedan pogled na 
dužnosti svog zvanja. 

U: Zar se moramo ispitivati i o dužnostima svoga 
zvanja? 

S: Sigurno! Otac i majka, muž ili žena, učitelj ili bilo 
koji poglavar, može vrlo dobro obdižavati sve Božje i 
crkvene zapovijedi, a zatim teško povrijediti dužnosti 
svoga zvanja. 

Ako se želimo zaista dobro ispovjediti, vrlo je važan 
također ispit savjesti o dužnostima zvanja. Evo ti 
povijesne anegdote. 

Kad se car Karlo V. putujući našao u nekom samostanu, 
htjede se ispovjediti. Neki je časni starac - redovnik, 
sama blagost, mimo slušao carevu Ispovijed i zatim 
je dodao: «Confessus es pecat Caroli, nunc confitere 
peccata Caesaris!» - «Ispovjedio si Karlove grijehe, tj. 
«kao da nisi car, sada ispovjedi grijehe, koje si učinio u 
visokom položaju na kome se nalaziš.» 

Zatim ga vješto i jednostavno ispita o načinu kako 
upravlja narodom. To je toliko ganulo cara, da je rekao 
pripovijedajući taj događaj: «Konačno sam našao 
jednoga, koji mi je osvijetlio stanovite stvari i potpuno 
smirio moju savjest!« 

U: Oče, rekli ste da se moramo ispitati o mislima i 
željama? 

S: Jasno, jer su također misli i želje grijeh, ako su zle. 

«Mama», pitalo je neko dijete, «gdje završavaju naše 
misli i želje?« 

«Sinko», ozbiljno odgovori majka, «one se nastanjuju 
u Božjoj pameti i tamo ostaju dovijeka.« 

«Dovijeka!» ... uskliknuo je iznenađeni dječak. Malo 
je razmišljao pognute glave, zatim čvrsto obgrli majku i 
pod glas prošapta: «Bojim se!» 

Pa tko, ako dobro promisli, tko ne bi isto uskliknuo: 
„Bojim se!“ 

A ako nas stanovite misli zastrašuju, zašto da ih ne 
istražimo i ne zamrzimo? 

U: Da li su zle misli uvijek grijeh? 

S: Ne, dragi, katkada nisu grijeh, katkada su laki 
grijeh, ah mogu biti također i teški grijeh. Zapamti ovu 
usporedbu: 

Ako odmah odbacimo iskru koja je pala na bijelo 
odijelo, ne će ostaviti nikakvu mrlju. Ako je ostala kratkG 
vrijeme, ostavlja zadimljenu mrljicu. Ako čekamo da 
vidimo što će biti, propalit će odijelo. 

Tako je i sa zlim mislima. Ako ih odmah odbijemo, 
nisu nikakav grijeh. Ako slijedimo njihov tok i idemo do 
dna s punom sviješću i pristankom, teški je grijeh. 

U: Tko ne treba obavljati dugi ispit savjesti? 

S: Bogobojazne duše i one koje se često ispovijedaju, 
nisu uopće dužne prethodno se duže ispitivati, jer 
kako kaže slavni Frassinetti, ili ne čine teške grijehe, 
ili ako i koji počine, ne će ga zaboraviti i odmah će se 
ispovjediti. 

U: Oče, onda čine zlo oni, koji se smute i uznemiravaju 
što ne nalaze grijeha? 

S: Sigurno! Kakvo li čudo, kaže spomenuti Frassinetti, 
da ne nalazite grijeha, kad ih niste učinili? Zahvalite 
Bogu na tome i čuvajte ih se i dalje uz snažnu pomoć 
svetih Sakramenata. 

Sjećam se nekog dječačića, koji je plakao kad je došao 
na Ispovijed. 

- Zašto tako plačeš, mali moj - zapitao sam ga? 

- Jer ne nalazim grijeha! 

- Jesi li ih učinio? 

- Ne, oče, nisam nikad počinio grijeh! 

U: Recite mi, oče, kome konačno ispit savjesti može 
štetiti? 

S: Može biti štetan: smetenim, uznemirenim, 
razdražljivim i skrupuloznim dušama, koje nakon što su 
zamislile da računica ispita savjesti mora biti kao ona 
aritmetička ne bi svršile nikada sa ispitivanjem, a rezultat 
bi uvijek bio jednak nuli, s još većim uznemirenjem 
i malodušnošću. U takvim slučajevima ispovjednik 
zabranjuje ispit savjesti, a one moraju slušati. 

U: Oče, hvala na svemu; nastojat ću se time okoristiti. 

POKAJANJE / ODLUKA 

U: Oče, da lije važno kajati se za grijehe? 

S: Kajati se za grijehe je vrlo važna stvar, dapače 
neophodno potrebna za svaku Ispovijed. Bez toga nema 
Sakramenta. Kao što nema Sakramenta sv. Krsta bez 
vode, tako nije moguća ni Ispovijed bez kajanja. Kajati 
se znači žaliti što smo uvrijedili Boga i bližnjega. 

U: Onda svi oni, koji svu svoju brigu ulažu u ispit 
savjesti, a malo nastoje u pobuđivanju kajanja, onda se 
oni slabo ispovijedaju? 

S: Svi se ti svetogrdno ili nikako ne ispovijedaju: 
svetogrdne su Ispovijedi ako primijetimo, da ih 
obavljamo bez kajanja, ništetne, ako iz neznanja ne 
pobudimo kajanje. Istina je ipak, da dobra volja: htjeti 
se dobro ispovjediti, i marljivost kojom obavljamo ispit 
savjesti, da to najčešće uključuje i kajanje, i prema tome 
se ne smijemo plašiti. 

U: Što moramo učiniti da u sebi pobudimo kajanje za 
grijeh? 

S: Bacimo pogled na Pakao, koji smo zaslužili svojim 
grijesima, na Nebo, koje smo izgubili, na Križ, na kome 
trpi i umire Isus za naše grijehe ... Razmišljajmo dalje, 
da je Bog sve, a mi ništa; da bi nas mogao svakog časa 
napustiti, da su mnogi još mlađi od nas u Paklu i kad smo 
još ovdje, znači, da nam On želi dobro i pruža nam svoje 
milosrđe. 

Bio je Veliki četvrtak. Neki niži časnik, elegantno 
obučen, priđe ispovjedniku i ništa ne okolišajući, poče 
mu govoriti: «Oče, oprostite, da vam iskreno kažem, 
ja sam vojnik: ne dolazim se ispovjediti, nego samo 
zadovoljiti majku i sestre, koje me promatraju iz klupe. 
Žele da obavim uskrsnu Ispovijed, ali ja u to ne vjerujem 
i tome se rugam.» 

- Dakle, vi se rugate vjeri i Sakramentima? 

Rugate li se također vječnoj istini o Paklu i Nebu? 

- Da, oče, ja se i tome rugam. 

- Kad je tako, razumjet ćete, da vas ne mogu odriješiti, 
a niti pripustiti svetoj Pričesti. 

- Ipak, pričestiti se moram da zadovoljim majku i 
sestre. 

- Dobro, učinite ovako: vi nastojte zavlačiti s vašom 
majkom i sestrama i recite im, da vam je ispovjednik 
naložio najprije obaviti pokoru. Vi ćete, međutim, izvršiti 
pokoru koju ću vam dati i zatim se vratite. 

- Kakvu pokoru, kad se nisam ispovjedio? 

- Što zato? Vi ste došli ovamo hiniti Ispovijed. Ne ćete 
se valjda rugati sa mnom i prema tome, vi ćete pokoru 
izvršiti: želim da to kao dobar vojnik obećate. 

- Bit će kako želite. Izvršit ću pokoru, a koju? 

- Sljedeće tri večeri odreći ćete se društva i svake 
zabave i čim legnete, reći ćete: Bože moj, ja vjerujem u 
Tebe, ali se rugam i tvojoj vjeri i tvojim Sakramentima. 
Vjerujem u Tebe, ali se rugam smrti i sudu. Vjerujem ... 
ali se rugam Paklu i vječnosti. Zatim ćete mirno zaspati. 
Hoćete li to učiniti? 

- Oče, obećavam vam da hoću: vojnička riječ, 
kraljevska riječ! 

Ustade i ode. U subotu navečer evo ga opet u 
ispovjedaonici i poviče: «Oče, ja sam časnik pokore; 
izvršio sam je i dolazim vam reći, nakon što sam ozbiljno 
razmišljao, ne osjećam se jakim svim onim stvarima 
smijati se, naprotiv, bojim ih se. Budite tako ljubazni, 
pomozite mi da se dobro ispovjedim.« 

Učinak je postignut. Misao na posljednje stvari učinila 
je, da je onaj vojnik progledao; imao je nešto vjere na 
dnu duše, bila je uspavana zlim životom kome se predao 
i zbog koga se stidio Boga, smrti i vječnosti. 

U: Oče, koliko ima vrsta pokajanja? 

S: Može biti dvovrsno: savršeno (contritio) i 
nesavršeno ( attritio). Onaj, tko se kaje za grijehe samo 
iz straha pred kaznama u ovom ili drugom životu, ili ga 
je potakla zainteresirana ljubav, taj se samo nesavršeno 
kaje. Ovo kajanje je zakonit novac, ali samo bakren. Tko 
se pak kaje jer je uvrijedio Boga, našeg Oca, ili ga je 
potakla Kristova žrtva za naše grijehe na Križu, taj ima 
savršeno kajanje, koje je zlatan novac. 

U: Da lije važno imati savršeno kajanje? 

S: Vrlo važno, jer ono, spojeno s odlukom da se 
ispovjedimo čim bude moguće, postiže oproštenje grijeha 
i prije Ispovijedi i ako bi netko umro u tom stanju, spasio 
bi se. 

U: Da li se može pričesti ti? 

S: Ne, za Pričest je potrebno prije se ispovjediti. 

U: Oče! Ali da netko promijeni odluku i ne ispovjedi 
se, bi li oni grijesi oživjeli? 

S: Ne, oprošten grijeh više ne oživljava, ali takav bi 
počinio teški propust, koji ga uvijek obvezuje. Prema 
tome, svaki put kad bi ti se dogodilo, da nesrećom 
smrtno sagriješiš, odmah probudi savršeno kajanje s 
odlukom, da ćeš se ispovjediti čim stigneš i tako umiriš 
svoju savjest. 

U: Oče, da lije potrebno osjećati bol zbog grijeha? 

S: Ne, nije potrebno osjećati bol kao što osjećamo bol 
zubi ili glave: dovoljno je osjećati žalost, bol u srcu što 
smo uvrijedili Boga i bližnjega. 

«Što činiš, dijete moje?» upita ispovjednik nekog 
dječačića, koji je udarao glavom o zid, dok se 
ispovijedao. 

«Oh, oče ... nastojim pobuditi bol zbog grijeha!» 

U: Dražesno dijete ... možda je nevino! A što je 
odluka? 

S: Odluka je odlučna volja ne griješiti više i izbjegavati 
grješne prigode. Ona je posljedica kajanja, jer ne 
možemo zamisliti pravu bol zbog grijeha, a da ujedno 
nismo odlučni izbjegavati ih unaprijed. 

U: Kakva mora biti odluka? 

S: Mora biti djelotvorna, tj. moramo bezuvjetno 
ostaviti grijehe, pod svaku cijenu; biti spremni prije sve 
izgubiti, nego ponovno sagriješiti i to bez izgovora, bez 
okolišanja ili nečasnih nakana. 

Jedan se čovjek ispovjedio daje ukrao svežanj drva. 

- Koliko? upita ispovjednik. 

- Oče, uzeo sam ih pet, ali vi slobodno računajte 
sedam. 

- Kako? Je li pet ili sedam? 

- Protumačit ću, oče. Od sedam svežnjeva koje sam 
našao, uzeo sam pet, ali ću noćas otići po druga dva, 
ispovijedam se unaprijed, zato slobodno računajte 
sedam. 

Tako se upravo ispovjedila neka djevojka i kad je 
dobila odrješenje, prije nego je otišla, zapita - Oče, mogu 
li se jutros pričestiti? 

- Da, možete, ne samo jutros, nego i sutra i unaprijed 

- Oh, sutra više ne ću moći, jer večeras imam sastanak 
na plesu i ne mogu izostati. 


ini 



- Na plesu, kažete? Ali ovaj čas ste obećali Isusu, da 
Ga više ne ćete vrijeđati i da ćete izbjegavati pogrješnu 
prigodu! 

- Oče, ja sam obećala za prošlost, a ne za budućnost! 

Eto, većina obećava za prošlost, tj. ne obećava ništa 

i tako su uvijek na početku: Ispovijed i grijesi, grijesi i 
Ispovijed; ali Ispovijed bez popravka siguran je put 
do Pakla! 

U: Na koji način možemo održati odluku? 

S: 1. Ne uzđajući se u svoje sile, nego ustrajno moliti 
od Boga pomoć Njegove milosti. 

2. Za svaki pad naložiti sebi pokoru, koja će nam 
poslužiti kao zadovoljština za grijehe, ali i da nas čuva 
budne. 

3. Da se što prije i što je moguće češće ispovjedimo, da 
tako oslabimo vragu utjecaj i pobijedimo ga ubuduće. 

Afrički misionari pripovijedaju, da u onim krajevima 
živi neka životinja nešto veća od mačke, upravo je tako 
i nazivaju: divlja mačka. Zmije, koje su mnogobrojne 
u onim krajevima, neprestano vrebaju na tu životinju. 
Često je s njima u ratu, ali je gotovo uvijek pobjednik, 
jer poznaje neku travu, koja ima izvanrednu moć protiv 
otrovnih zmijskih ujeda. Čim osjeti da ju je zmija ugrizla, 
trči i valja se u onoj travi i jede je, pa se zatim vraća 
spremna na borbu. Ugrizena po drugi put, treći put, uvijek 
se utječe onoj travi i uvijek se izliječi. Tako se nastavlja 
borba, dok ne uspije otkinuti glavu neprijatelju. 

Mi smo također u neprestanoj borbi s paklenom 
zmijom, koja nas uvijek i napastuje i potiče na zlo. 

Želimo li pobijediti? Neprevarljivi je lijek dobra i česta 
Ispovijed: čudesan kamen, koji na sam dodir ozdravlja! 
Tada vrag ne će imati nad nama nikakve moći. 

U: Oče, a oni koji uvijek obećaju i nikada ne drže 
obećanje? 

S: Oni su bijedni jadnici, koji će sigurno zlo svršiti, jer 
se s Bogom ne šali. 

Neka je vrlo bogobojazna i brižljiva majka već dugo 
vremena poticala neposlušnog i pokvarenog sina da 
promijeni život. Ovaj je uvijek obećavao, ali su obećanja 
odlazila u vjetar. Posljednji put, kad gaje majka zaklinjala 
više suzama nego riječima da se obrati, sin joj reče: 
«Dobro, odlučio sam slijediti tvoje savjete i ja se stidim 
i dosta mi je tog mog pokvarenog života. Strpi se još tri 
pokladna dana, pa ću zaista činiti pokoru.» Nesretni je 
mladić mislio tako paktirati s Bogom novim grijesima, 
koje će ispovjediti i popraviti se. Ali s Bogom nema 
šale. Prošla su tri dana, prepuna pijanki i raskalašenosti. 
Vratio se kući u utorak navečer, u kasne sate, premoren 
od duga plesa. Par časaka zatim začuše ukućani štropot 
u njegovoj sobi i brzo potrčaše i nađoše ga pružena na 
podu; zagušio se od izljeva krvi. Tako su završili njegovi 
planovi i njegove lažne odluke. 

Pun je Pakao onih koji obećavaju da će se popraviti, a 
nikada se ne popravljaju. 

U: A oni koji kažu: Ne mogu, ne mogu!? 

S: Oni su još bjedniji. To je pravi znak, da su već jadni 
robovi najsramotnijih strasti. 

U: Mislim da može tko zaista hoće; zar ne, oče? 

S: Jest, jer Bog nikada ne uskraćuje svoje milosti 
onome, tko je od srca traži i jer je velika moć naše volje. 
To ću ti dokazati sljedećim istinitim događajem. 

General Cambrone, koji je umro 1842., borio se 
herojski kod Waterlooa, kad je bio još običan vojnik, 
u pijanom stanju pljusnuo je svog kapetana. Sudio ga 
je Ratni Savjet i osudio na smrt. Pukovnik, koji ga je 
poznavao kao odlična vojnika, posredovao je u njegovu 
korist i postigao za nj pomilovanje. Ali kad mu je 
zapovjedio da dođe preda nj, htio je da mu obeća, da 
se više ne će opiti. Cambrone reče: «Pukovniče, vama 
dugujem život, malo je što od mene tražite, pa da bude 
odluka djelotvorna, zaklinjem se, da više ne ću oicusiti ni 
vina ni rakije.« Prošlo je 20 godina. On je postao general 
i kad je pratio Napoleona iz Cannesa u Pariz, pozvao ga 
je njegov, tada umirovljeni pukovnik na ručak. Prihvatio 
je, ali za vrijeme ručka nije okusio vina. Pukovnik, koji 
je u međuvremenu sve zaboravio, zapita ga za raziog. 
Cambrone ga tada podsjeti na obećanje prije 22 godine, 
koje je vjerno i točno održao. 

O, kad bi ljudi u ispovjednoj odluci slijedili Cambronovu 
vjernost! ... Ako drže zakletve koje daju ljudima, zašto 
ne drže one koje daju Bogu? 

U: Dakle, ništa ne vrijedi ispovijed i odrješenje bez 
čvrste i djelotvorne odluke, da ćemo se ostaviti grijeha i 
giješnih prigoda? 

S: Ne, ne vrijede ništa, jer da ispovjednik kaže sto puta: 
«Ja te odiješujem«, Isus Krist, koji čita u srcima, sto puta 
će reći: «Ja te osuđujem jer se ne želiš popraviti.« 

Ah ako se želi popraviti, ali je slabić pa ponovno 
griješi, treba uporno i iskreno ponavljati Ispovijed pa će 
ga milost Božja učiniti jakim! 

ISPOVIJED GRIJEHA, 
ODRJEŠENJE, POKORA 

U: Oče, u čemu se sastoji Ispovijed? 

S: Ispovijed, kaže katekizam, sastoji se u tome, da 
razgovijetno očitujemo grijehe ispovjedniku sa nakanom 
da dobijemo odiješenje i pokoru. 

U: Što znači riječ razgovijetno? 

S: Znači, da nije dovoljno općenito izjaviti svoje 
grijehe kao npr. reći: Griješio sam psovkama, krađom, 
bludnošću itd., nego ih moramo razgovijetno izreći 
prema tome, da li lakše ili teže povijeđuju ovu ili onu 
zapovijed; treba također očitovati broj pa i okolnosti, 
koje mijenjaju vrstu grijeha. 

U: Oče, da li netko mora reći također ime osobe s 
koiom je sagriješio? 

S: Ne, Ispovijed mora biti razborita, tj. moramo 
se čuvati, da ne otkrijemo tuđe grijehe i da nikada ne 
kažemo ime sukrivca, jer nije dopušteno nikome oduzeti 
dobar glas. 

U: A kako će onda moći očitovati stanovite grijehe i 
stanovite okolnosti, koje mijenjaju vrstu grijeha? 

S: U nekim slučajevima, mora očitovati ne ime, nego 
svojstvo ili koljeno srodstva osobe s kojom je pokornik 
sagriješio, npr brat, sestra, bratić, bliži rod, redovnička 



osoba, oženjena osoba itd. Iako je svećenik zato tu da 
popuni kakav propust pokornika, izvidi vrstu, broj i 
okolnosti grijeha, te prosudi, da li se pokornik nalazi u 
bližoj prigodi grijeha, te da li je već u navici; uza sve 
to mora uvijek spasiti pravilo, da se ne smije odati ime 
sukrivca. 

U: Što kažete o onim ženama, koje ispovijedaju grijehe 
muža i djece? 

S: Kažem da čine zlo. 

U: E pa dobro, čuo sam daje neki čovjek, kad se došao 
ispovjediti odmah poslije žene, nakon što je izmolio 
Ispovijedam se zašutio, a ispovjedniku, koji gaje poticao 
da kaže svoje grijehe, on odvrati: 

- Oče, vi ih već znate, rekla vam ih je moja žena: ja 
sam ih razgovijetno čuo. 

S: Ovo zaslužuje pouku, koju je dobila ova druga: 

Jednog dana pristupi k ispovjedaonici jedna od 
onih ženica, koje su križ muževima i odmah je počela 
govoriti: 

- Oče, ja sam jadnica: muž mi je obična životinja. 
Urliče, psuje, ne poštuje blagdane, posjećuje krčme. 

- A vi, vi? - nastavio je ispovjednik. 

- Ja sam jadna mučenica; ali on, moj muž, on uživa, 
pije, šeće se, a ako ja koji puta progovorim, onda me 
tuče. 

- A vi, kako se vi vladate? 

- Ja ne činim ništa; on daje zao primjer obitelji, on je 
propast kući, moj očaj ... 



- Dosta! Razumio sam: nastavite ovdje s vašim 
Čistilištem; međutim, izmolite za pokoru tri Zdravo 
Marije za svoje grijehe i tri puta cijelu Krunicu, tj. tri 
puta po 15 otajstava za grijehe svog muža. 

- Za grijehe mog muža? ... Ako ih je on učinio, neka 
za njih čini i pokoru! 

- On ih je učinio, ali vi ste ih ispovjedili, a pokora se 
daje onome tko ispovjedi grijehe; - I zatvori prozorčić 
te se udalji, ostavivši je da razmisli kako nije dobro 
ispovijedati tuđe grijehe. 

U: Što znači cjelovita Ispovijed? 

S: Znači da moramo ispovjediti sve smrtne grijehe 
počinjene od posljednje Ispovijedi, kojih smo se sjetili 
nakon pomnog ispita savjesti, a također i one, koje još 
nismo ispovjedili ili smo ih u prijašnjim Ispovijedima 
slabo ispovjedili. 

U: Kojim se redom moramo ispovjediti? 

S: Bilo bi dobro ispovjediti najprije grijehe, zatim 
iznijeti sumnje, teškoće, strah i sve ono, što uznemiruje 
savjest Još bi bilo dobro, da najprije ispovjedimo najteže 
grijehe, one koje najčešće činimo, i one, koji su plod naše 
glavne strasti. Poduzetnost koju pokazujemo u borbi 
protiv glavne pogrješke, termometar je našeg napretka, a 
ujedno će poslužiti ispovjedniku da nas bolje liječi. 

U: U čemu se sastoji iskrenost? 

S: Iskrenost se sastoji u tome, da otvoreno očitujemo 
sve stvari važne za našu dušu, a ništa ne skrivamo iz 
straha ili stida, da ne prešućujemo one okolnosti, koje 
posve otkrivaju našu bijedu, makar se radilo samo o 
lakim grijesima i nesavršenostima. 

Ne smijemo ipak pretjerivati i činiti kao neki ljudi i 
mladići, koii u isDoviedaonici nižu psovke i proste riječi: 
i makar kako ih ispovjednik nastojao obuzdati, oni 
prestrašeni nastavljaju ponavljati ih sve bez izuzetka. 

Ili kao one ženice, koje ponavljaju prokletstva, kojima 
običavaju proklinjati muža, djecu i životinje. 

A niti kao ona djevojka, previše naivna, koja nakon što 
se optužila da je pjevala neku pjesmu, a ispovjednik je 
zapita, kakva je to bila pjesma, ona mu je poče pjevati 
u sav glas u ispovjedaonici, dok je crkva bila prepuna 
svijeta! 

U: Oh, glupači i prostačine! ... Ipak, bolje je uvijek 
reći više nego manje, zar ne, oče? 

S: To ipak ne! Ne smijemo hotimice otežavati svoju 
krivnju, niti spominjati grijehe koje nismo učinili, niti 
iznijeti kao sigurne one, za koje sumnjamo. 

U: Meni nije važno da se pokažem većim krivcem nego 
što jesam, samo da budem siguran, da mi je Ispovijed 
dobra. 

S: Predragi, ne možemo odobriti ovu preveliku revnost. 
Činiš li možda tako s liječnikom, kad se radi o lijekovima 
ili operaciji? Polazimo uvijek naprijed onom iskrenošću, 
koju nam Isus Krist toliko preporuča ... 

U: Konačno, oče, što znači: Ispovijed mora biti 
ponizna? 

S: Ne smijemo se zaustaviti samo na onome što 
je grijeh, nego istaknimo dalje tajne isprike običnih 
pogrešaka, potajne želje i namjere koje nam se vrzmaju 
po glavi, i nemarnosti da ih otjeramo, one navezanosti 




i privrženosti stvorenjima umjesto Stvoritelju, od kojih 
se nekako posve ne odvajamo, premda im sasvim ne 
popuštamo. 

Ukratko, recimo posve jasno sve ono, što najviše 
pogađa našu oholost i što nam je uzrok većih poniženja, 
makar zarumenili naši obrazi i makar osjetili vruć i 
hladan znoj. Kako budemo malo po malo izbacivali 
otrov, osjetit ćemo veliko olakšanje: Kristova Krv, 
izlivena na tako otkrivene naše rane, moći će ih izliječiti 
brže i savršenije. 

Imamo primjer duboko ponizne Ispovijedi u jednog od 
najslavnijih francuskih pisaca prošlog stoljeća; Henrika 
Ivana KrstiteljaLacordaire-a, dominikanca. Ovajjeiječiti 
propovjednik koncem jeseni 1852. prolazio Dižonom u 
Tulon, gdje je trebao podići novu kuću svog Reda. Ušao 
je u sakristiju crkvice Pohođenja, gdje je bio kapelan vlč. 
Bougaud. On se vraćao od oltara gdje je odslužio svetu 
Misu i jedva je odložio paramente, pater Lacordaire mu 
se približi i reče: 

«Hoćete li biti tako ljubazni da me ispovjedite?« 

«Ja sam», pripovijeda Bougaud «odmah prepoznao 
slavnog propovjednika, ali prije nego što sam mu mogao 
pružiti klecalo, on je kleknuo na pod do mojih nogu i 
rekao mi - Molim vas, saslušajte moju Ispovijed, ne 
samo tjednu, nego sve grijehe moga života, počevši 
od djetinjstva. - Zatim je počeo; i ne ću povrijediti 
ispovjednu tajnu ako kažem, da mije ispovjedio povijest 
cijelog svog života, da je ispovjedio sve svoje grijehe 
koje je počinio kao dijete, kao mladić, kao svećenik, kao 

redovnik, i to sasvim osobitom poniznošću, skrušenošću 
i žarom duha. On me sam oslobodio dužnosti ispovjedne 
tajne!» 

U: Oh, oče, koliko lijepih primjera! Kad bi svi koji se 
ispovijedaju tako činili, brzo bi postali sveci. 

S: Ako i ne bi postali sveci, bar bi izbjegli onu 
stereotipnost, koja je ponajviše posljedica vremena i 
ne proizvodi promjene koje bi ovaj Sakrament morao 
prouzročiti. 

U: Oče, čuo sam da je dobro ispovijedati također 
grijehe prošlog života: na koji način to možemo učiniti? 

S: Takva optužba ne smije biti previše općenita, kako 
mnogi običavaju. Treba nastojati, da na neki način 
specificiramo, da se ispovjednik zaista može uvjeriti 
o materiji i pokajanju. Evo npr: Ispovijedam još sve 
grijehe prošlog života, osobito koje sam počinio protiv 
poslušnosti i ljubavi, čistoće, staleških dužnosti: ili sve 
zle namjere i sablazni, koje sam dao u svom životu. 

U: A oni, koji bi imali grijehe koje se nikako ne usuđuju 
ispovjediti? 

S: Ovi neka odmah kažu ispovjedniku: «Oče, imam 
grijeh, koji se ne usuđujem ispovjediti« - i neka se 
prepuste njegovoj očinskoj ljubavi i čistoći, i neka 
iskreno i povjerljivo odgovaraju na njegove upite. 

U: A kad bi netko bio zbunjen zbog slabih Ispovijedi 
u prošlosti? 

S: Ovaj neka kaže odmah: «Oče, moja savjest nije u 
redu, trebam vaše ljubavi; pomozite mi, jer se već dugo 
vremena slabo ispovijedam.« Ispovjednik će razmisliti. 

kako da ga oslobodi i izbavi. Mir i utjeha će ispuniti 
takvu dušu, tako da ne će sama sebi vjerovati, da je tako 
malom cijenom kupila svoju sreću. 

U: Hvala, oče, recite mi još, što je odiješenje? 

S: Odiješenje je presuda, kojom svećenik u ime Isusa 
Krista oprašta grijehe. Ono je završna točka Sakramenta; 
nepogiješivi, čudesni, božanski lijek koji prodire u dušu, 
iz korijena liječi najteže bolesti, uskrisuje duše, ako su 
umrle od grijeha; daje im snagu da mogu dobro živjeti i 
otvara im nebeska vrata. 

Kad primimo sveto odiješenje, zamislimo sebi, da 
smo do Isusovih nogu, da nas On pere svojom Krvlju. 
Oh, koliko je čudesa neprestano činila i čini ova sveta 
formula, koju Isus po svećeničkim ustima izgovara nad 
nama! Koliko je prljavština oprala s duša! Kolike je 
duše, koje su ostarjele u opačini, na koncu obnovila i 
spasila? Primajmo, dakle, odiješenje s neograničenim 
povjerenjem, kao mudri lijek nepogiješiva djelovanja. 

Neki je osuđenik na smrt imao sreću, da gaje na strašni 
korak pripremio neki revan i ljubazan redovnik. Kad je 
stigao do vješala, nešto prije nego mu je kobna zamka 
stegnuta grlo, prisutni ispovjednik podijeli mu ponovno 
odiješenje svih grijeha i on je glasno zaplakao. Upitaše 
ga, zašto plače, a on reče: «Ne plačem nad sudbinom, 
koja me snašla nikada nisam plakao u svom životu, ni 
onda kad me stigla pravda, niti kad mije pročitana smrtna 
osuda; plačem na pomisao, da mi je Bog oprostio! 
Sve prisutne je obuzelo neko ganuće; velika je većina 
gledatelja brisala suze. 


111 




Tako bismo i mi morali plakati poslije svakog 
odiješenja, svjesni da nam je Bog oprostio. 

U: A kad netko u času odiješenja ne misli na nj i ne 
osjeća ganuće? 

S: To ne smije smetati. Sakramenti djeluju ex opere 
operato tj. sami po sebi. I kad ne bi čuo ni glasa riječi 
odrješenja, ono jednako postiže svoj učinak. 

U: Oče, da li odrješenje uvijek briše grijehe? 

S: Da, uvijek i sve, ako smo ispovjedili sve grijehe; 
ako smo se pokajali i odlučili izbjegavati također giješne 
prigode; inače ništa ne briše, makar ga ispovjednik 
ponovio i sto puta. 

U: Dakle, čine vrlo slabo oni, koji nisu dobro 
raspoloženi i traže popustljivog ispovjednika, kome 
istrgnu odiješenje? 

S: Čine vrlo veliko zlo! Bijednici! Oni sami sebi kopaju 
grob, sileći Boga da ih osudi. 

U: Ako i prevare ispovjednika, ne će prevariti Boga, 
koji čita u srcima; zar ne, oče? 

S: Točno! Ovima će se dogoditi kao onom svadljivcu, 
koji se upropastio parnicama i pao u krajnju bijedu; mršav 
i iscrpljen, odjeven u dronjke, ostavio je baštinicima 
svoju sliku s ovim pismom: «Uvijek sam se parničio, 
uvijek sam pobjeđivao; gledajte moju sliku!» Neiskreni 
pokornici će morati zavapiti: «Uvijek ispovjeđeni i 
uvijek odriješeni; na dnu Pakla mi smo pokopani.« 

U: Kada i kako moramo izvršiti pokoru, koju nam je 
ispovjednik dao? 

S: Dobro je izvršiti je čim prije, pa i odmah, čim odemo 
iz ispovjedaonice i obaviti je točno. 

Nekoć, kad su bile u običaju stroge pokore, dva 
Uglađena čovjeka, krivci možda istih grijeha, morali su 
za pokoru pješačiti u neko daleko svetište. Živahno su 
hodali satima i satima, ali će konačno jedan od njih: 

- Uspori, prijatelju: ne mogu više! ... Užasno me peku 
noge! Moraš znati, da mi je ispovjednik dao za pokoru, 
da moram staviti slanutak u cipele. 

- Ha! ... I meni također. 

- Zar ih nisi stavio? 

- Da, stavio sam ih! 

-1 ne peku te noge? 

- Baš ništa! ... Dapače, ugodno se osjećam. 

- Kako to? 

- Ja sam ih stavio kuhane! 

U: Lukavac! 

S: Jest lukavac, da ne kažem budala! Ovaj - 
razumiješ - nije točno vršio pokoru, jer je nije vršio po 
ispovjednikovoj nakani. 

OPĆA ISPOVIJED 

U: Konačno, oče. Stoje to opća Ispovijed? 

S: Opća Ispovijed je pregled svih grijeha života ili 
znatnog dijela. 

U: Da li je opća Ispovijed potrebna? 

S: Potrebna je kada su prijašnje Ispovijedi bile 
svetogrdne i ništavne. 

U: Kada su Ispovijedi svetogrdne, a kada ništavne? 

S: Svetogrdne Ispovijedi su kad netko hotimice zataji 
teške grijehe, premda zna, da ih mora ispovjediti, ili kad 
netko nema potrebno pokajanje ili odluku, da će ubuduće 
izbjegavati grijehe. Ništavne su kad netko ne bi znao za 
ovaj propust pokajanja i odluke. 

U: Tko mora obaviti opću Ispovijed? 

S: Dobru opću Ispovijed bezuvjetno mora obaviti onaj, 
tko je u prošlim Ispovijedima prešutio, bilo iz zlobe, bilo 
iz stida, koji smrtni grijeh ili koju okolnost, koja mijenja 
vrst grijeha ili nije točno kazao broj smrtnih grijeha koje 
je dobro znao; ili je rekao svoje grijehe ispovjedniku tako 
da ih ne može shvatiti, ili ga je prevario teškim lažima 
kad je odgovarao na njegove upite. 

U: Molim vas, protumačite mi ove stvari primjerima. 

S: Pretpostavimo, da je neki jadnik već od prvih 
svojih Ispovijedi prešutio stanovite grijehe, jer se stidio 
ispovjediti ih. lako je kasnije uvijek rekao druge grijehe, 
ipak niti jedna od njegovih Ispovijedi nije dobra, budući 
da nije ispravio onu prvu Ispovijed, koju je slabo obavio. 
On bezuvjetno mora sve obnoviti općom Ispovijedi, 
u kojoj mora ispovjediti također sva svetogrđa koja je 
dosad učinio. 

Pretpostavimo drugog, koji je na nesreću činom 
sagriješio i koji se uvijek optuživao daje imao zle misli: 
taj se također slabo ispovijedao i potrebna mu je opća 
Ispovijed. 

Pretpostavimo trećega, koji je nesrećom sagriješio, ali 
s drugim osobama. Ako je ovaj u Ispovijedi prešutio tu 
okolnost i namjerno nije istaknuo posebno stanje one 

osobe, on se slabo ispovjedio i bezuvjetno mora obaviti 
opću Ispovijed. 

Konačno pretpostavimo, da je netko običavao tjedno 
ili mjesečno smrtno sagriješiti 4 ili 5 puta i umjesto da 
kaže tjedno ili mjesečno 4-5 puta, on kaže samo dva 
ili tri puta, a svjestan je da laže. Taj se slabo ispovjedio i 
bezuvjetno mora obaviti opću Ispovijed. 

U: Bože sačuvaj!!! 

S: Nije sve. Opća Ispovijed je bezuvjetno potrebna 
onome, tko bi se ispovjedio bez pokajanja ili odluke, 
kako smo gore rekli; ili onome, koji ne bi nikada 
ispunio obveze, koje mu je ispovjednik naložio, kao npr. 
izbjegavati bližu i hotimičnu giješnu prigodu, napustiti 
zlo društvo, spaliti ili uništiti zle knjige, prekinuti koji 
odnos ili slično. Svi ovi manje-više nisu imali bitne 
uvjete za Ispovijed: svi moraju urediti i umiriti svoju 
savjest dobrom općom Ispovijedi. 

U: Oče, ima li malo ili mnogo takvih? 

S: Dao Bog, da bi ih bilo malo! Ali, nažalost, svagdašnje 
iskustvo dokazuje, da je njihov broj mnogo veći, nego 
što mislimo, pa i među prilično dobrim osobama. 

Čitamo u životopisu sv. Agneze iz Montepulciana, 
kako je neki bogati gospodin, koga su svi smatrali 
dobrim kršćaninom, bio veliki prijatelj njena samostana 
i pomagao ga mnogim i velikim milodarima. Svetica je 
u zamjenu mnogo molila za svog dobročinitelja. Kad je 
jednog dana molila, bila je uzdignuta izvan osjetila i u 
svom zanosu vidjela u sredini Pakla palaču svu u plamenu 
i čula neki glas koji joj reče: «Agnezo, ovo je dvor tvog 

dobročinitelja i vrlo će ga brzo nastaniti.» Kad se vratila 
sebi sva u strahu, odmah je pozvala onog gospodina neka 
dođe k njoj i ona mu ispripovjedi viđenje. 

Onaj se gospodin strese, problijedi i iskreno izjavi, 
da ima već 30 godina, otkako se nije dobro ispovjedio, 
jer je ostajao uvijek u bližoj giješnoj prigodi. Tada gaje 
svetica hrabrila, da odmah obavi dobru opću Ispovijed. 

Poslušao je. I evo, Agneza je imala drugo viđenje, u 
kome vidje dvor u Nebu i isti joj glas reče, da će njezin 
dobrotvor vrlo brzo poći gore nastaniti ga. 

Eto, dakle, tko god bi se bojao, da će mu dvor biti u 
Paklu zbog slabo obavljenih Ispovijedi, neka zna, kako 
ga se mora osloboditi. 

U: Oče, kad netko u Ispovijedi ispusti grijehe jer nije 
znao ili ih je zaboravio, pa ih zatim upozna ili ih se sjeti, 
mora li obnoviti sve Ispovijedi općom Ispoviješću. 

S: Ne, kada netko iz neznanja ili zaboravi na Ispovijedi 
grijehe, on mora samo popuniti one djelomične propuste. 
Da opća Ispovijed bude nužna, podrazumijeva se uvijek, 
da se radi o slabo primljenim Sakramentima i to, kad 
netko zna i hoće počiniti svetogrđe. 

U: A kad netko sumnja, mora li ili ne mora obaviti 
opću Ispovijed, što mora činiti? 

S: Kad sumnja, neka iznese svoje sumnje ispovjedniku 
i neka se pokori njegovu sudu. 

U: Hvala, oče, a sada mi recite, kad je opća Ispovijed 
korisna? 

S: Korisna je: 1. Onome, koji sumnja o prošlim 
Ispovijedima i osjeća potrebu smiriti se. 

2. Korisna je svima onima, koji je nikada nisu obavili, 
jer služi da pobudi u srcima veće kajanje, stvori jaču i 
djelotvorniju odluku. 

3. Vrlo je korisna također onima, koji su prispjeli do 
odlučne točke svoga života i moraju izabrati ili prihvatiti 
zvanje, o kome ovisi njihova budućnost. Oni će tako 
moći primiti više svjetla i savjeta od ispovjednika, koji 
zamjenjuje Boga i bit će sigurniji njihov izbor. 

U: Npr. zaručnici prije vjenčanja? 

S: Točno: za njih je također vrlo korisna opća Ispovijed, 
bilo radi toga, da se što bolje pripreme, dobro prime 
Sakramente koji će ih vezati kroz cijeli život, bilo da 
dobiju svjetlo i neophodno potrebne upute, kako će se 
dobro vladati u tom stanju. Ženidba je veliki Sakrament: 
jao onome, tko ga nedostojno primi! Bog nikada ne će 
moći blagosloviti brak, u kome vlada grijeh. 

U: Oče, kad grijeh može ući u brak? 

S: 1. Kad se bez ikakva ozbiljna razloga previše otegne 
vrijeme zaruka. 2. Kad si zaručnici dopuštaju stanovite 
slobode u govoru i vladanju. 3. Ako su u grijehu pa se ne 
ispovjede ili se slabo ispovjede. 

U: Da li je potrebno reći u takvoj Ispovijedi, da skoro 
stupaju u brak i u tom smislu traže savjet? 

S: Bez sumnje! Ako to ne očituju, kako ih ispovjednik 
može prosvijetliti? 

U: Oče, koje je najzgodnije vrijeme za opću 
Ispovijed? 

S: Ako se radi samo o koristi ili pobožnosti, najzgodnije 
je vrijeme duhovnih vježbi. Ali u slučaju kad bismo je 



obavezno morali obaviti da dobijemo posvetnu milost, 
obavimo je čim prije. Tko ima vremena, neka ne čeka 
vrijeme, kaže poslovica. 

U: Da li je dobro napisati grijehe, da ih se bolje 
sjetimo? 

S: Općenito nije. Tko bi baš morao pisati, neka to čini 
vrlo oprezno; i čim se ispovjedi, neka napisano uništi, 
tako da nitko ne može čitati. 

Među mnogim zanimljivim događajima, koje čitamo u 
životopisu sv. Ivana Boska, nalazimo i ovaj: 

Neki je dobri dječak želio obaviti opću Ispovijed što je 
moguće točnije. Zato je ispisao svoje grijehe napunivši 
manju bilježnicu. Ali ne zna se kako, izgubio je bilježnicu 
svojih neslavnih podviga. 

Pipa i ponovno pipa džep, traži i traži na sve strane, 
ali bilježnicu ne nalazi. Tada se jadni dječak silno 
ražalostio; srce mu je uzavrelo i glasno je plakao. Na 
sreću, don Bosko je našao bilježnicu. I kada su drugovi 
doveli zaplakanog mladića don Bosku (njima nije htio 
reći zašto plače), don Bosko ga poče pitati: 

- Što ti je, dragi moj Jakove? Da li ti je zlo? Srdiš li se? 
Da li su te tukli? 

Dobri dječarac se ohrabrio, malo obrisao suze i 
odgovorio: «Izgubio sam grijehe!« Na te su riječi njegovi 
drugovi prasnuli u smijeh, a don Bosko, koji je odmah 
shvatio, milo nadoveza: 

- Blago tebi ako si izgubio grijehe, a još sretniji si ako 
ih više ne nađeš, jer ćeš bez grijeha sigurno ići u Nebo. 

Ali Jakov, misleći, da ga ne razumije, odvrati: 

- Izgubio sam bilježnicu u koju sam ih napisao! 

Tada don Bosko izvuče iz džepa veliku tajnu i reče: 

- Budi miran, dragi moj, tvoji su grijesi pali u dobre 
ruke: evo ih ovdje! 

Jadnik pogleda i čelo mu se razvedri, pa smiješeći se 
završi: 

- Da sam znao, da ste ih vi našli, mjesto da plačem, 
smijao bih se: jer kad bih večeras došao ispovjediti se, 
rekao bih vam: Oče, ja se optužujem za sve grijehe, koje 
ste vi našli i koje držite u džepu. 

U: Zaista, vrlo su ugodni i dragi događaji i prizori ovog 
velikog odgajatelja i vrlo poniznog sveca. 

I konačno, oče, kome može biti štetna opća Ispovijed? 

S: Može biti štetna dušama skrupuloznim, punim 
tjeskoba i isprazna straha; onima, koje se nikada ne 
smiruju, jer, iako su je već više puta obavile, htjele bi se 
uvijek vraćati na početak i ponavljati što su već rekle. 

Ovima bi opća Ispovijed služila samo da izazove 
osinjak još većih tjeskoba. Ovi neka slušaju ispovjednika 
i kad je ispovjednik rekao i ponovio da budu mirne ... 
da ne misle više na to ... da će on sam odgovarati za 
stanje njihove duše, zašto sumnjaju u to? Ispovjednik 
vidi i prosuđuje bolje od njih i one neka budu uvjerene, 
da slušajući ispovjednika slušaju samoga Boga. 

U: Znači, kad ispovjednik zabranjuje opću Ispovijed, 
moramo ga slušati? 

S: Jasno! Kad ispovjednik ne dopušta opću Ispovijed, 
on vrši svoju vlast, a pokornik mora slušati. Samo ćemo 
uz taj uvjet malo pomalo uspjeti uživati onaj tako žuđeni 



mir. Htjeti tražiti mir drugim putem isto je, kao tražiti 
grožđe u trnju. 

Eto ukratko, koliko je važna opća Ispovijed. Ne 
smijemo se čuditi, što su je sveci toliko preporučivali, kao 
sv. Ignacije, sv. Karlo Boromojeski, sv. Franjo Saleški, 
sv. Bonaventura, sv. Toma Akvinski, koji su učenošću i 
životom najslavniji. Neka đavao nikoga ne prevari. Neka 
nas potakne misao, da ćemo moći po općoj Ispovijedi na 
neki način postići krsnu nevinost. 

U životopisima svetih pustinjaka čitamo, da je 
neki mladić, velik giješnik, došao u samostan postati 
redovnikom. Starješina mu zapovjedi, da sljedeće 
nedjelje obavi opću Ispovijed u samostanskoj crkvi. 

Mladić se, međutim spremio i napisao sve grijehe, da 
ih se bolje sjeti i ispovjedi. No, dok se on ispovijedao 
čitajući svoje grijehe, jedan od starijih i svetih monaha 
vidje anđela, koji je pomalo brisao s lista, koji je mladić 
držao u ruci, te je konačno cijeli papir bio bijel, da na taj 
način slikovito pokaže bjelinu, do koje se vinula duša 
onog pokornika. 

Sličan slučaj pripovijeda Cezarije, arleški biskup, 
o nekom studentu u Parizu, koji je bio veliki giješnik, 
ali se htio pod svaku cijenu obratiti. Pošao je nekom 
ispovjedniku cistercitskog reda obaviti opću Ispovijed. 
Ali budući da je lio mnogo suza, te nije mogao ni 
govoriti, ispovjednik mu je savjetovao, da napiše svoje 
grijehe na papir. On je to učinio vrlo rado. Kad ih je zatim 
ispovjednik počeo čitati, pronašao je da su tako strašni i 

zamršeni, da ih se nije usudio odrješiti sam, te je molio 
i dobio dopuštenje od pokornika, da se o tim grijesima 
smije savjetovati sa svojim starješinom. 

Kad je opat otvorio list, odmah je uskliknuo: «A što 
imam čitati, kad nije ništa napisano?» 

Bog je čudesno izbrisao s onog lista sve mladićeve 
grijehe, kao što ih je ovaj već izbrisao sa svoje duše 
kajanjem i očitovanjem ispovjedniku. 

Ali čemu donositi primjere svetaca, kad sam Isus Krist 
kaže i dokazuje, kako opća Ispovijed zaista vraća krsnu 
nevinost. 

Osim slučaja Margarete Kortonske (vidi poglavlje o 
divnim učincima Ispovijedi) imamo i onaj sv. Margarete 
Alaquoque. 

Ova je svetica obavljala duhovne vježbe i ukaza joj se 
Isus Krist te joj reče: «Margareto, želim da obaviš opću 
Ispovijed cijelog svog života, pa ću ti donijeti bijelu 
haljinu.» 

Da ugodi Isusu, Margareta se ozbiljno počela spremati 
i nakon pomnog ispita savjesti, obavila je svoju opću 
Ispovijed. 

Odmah joj se ponovno ukaza Isus držeći u ruci vrlo 
bijelo odijelo, obuče joj ga govoreći: «Margareto, evo 
ti odijelo koje sam ti obećao.» Ovo bijelo odijelo bijaše 
krsna nevinost. 

Oh, blažena opća Ispovijed, koja proizvodi tako divne 
učinke u našoj duši, toliko je čisti i čini ponovno lijepom, 
kao daje upravo izašla iz krsne vode! 



U: Hvala, oče; savršeno sam razumio, vrlo sam vam 
zahvalan i nastojat ću time se okoristiti. 

Isprike i izgovori 

U: Što se mene tiče, potpuno sam uvjeren u sve one 
prekrasne stvari, koje ste do sada kazali o izvrsnim 
koristima dobre i česte Ispovijedi. No, ima ih također i 
takvih, koji se ispričavaju i izgovaraju, da ne idu često 
ili da nikada ne idu. Molim vas, savjetujte mi, kako da ih 
pobijam i pobijedim? 

S: Vrlo rado i to. Samo mi reci isprike i izgovore prvih 
i drugih. 

U: Neki govore: Ja nemam grijeha za ispovjediti. 

S: Da li je istina? ... Duh Sveti veli, da i pravednik 
pada sedam puta na dan. Sv. Ivan Evanđelist piše: «Ako 
tvrdimo da nemamo grijeha, varamo sami sebe i istine 
nema u nama.» Oni koji kažu, da nemaju grijeha za 
Ispovijed, jadni su slijepci, koji ne poznaju svoju bijedu, 
a ne poznaju je upravo zato, jer se ne ispovijedaju dosta 
često. Čiste osobe ne trpe ni najmanje mrlje, ali onima, 
koji se ne čiste ne smetaju ni velike mrlje, ni blato. 

Neki elegantan časnik upita nekog svećenika: 

- Velečasni, recite mi: da li se mora ispovijedati onaj 
tko ne griješi? ... Ja se ne ispovijedam jednostavno zato, 
jer nikada ne griješim. 

Na to mu svećenik spremno odgovori: 

- Gospodine časniče, ja poznajem samo dvije vrste 
osoba koje ne griješe: djecu koja još nisu došla k razumu 
i luđake, koji su ga nesrećom izgubili. 

Časniku je bilo dosta za onaj dan. 

U: Ja ne znam, što bih rekao ispovjedniku. 

S: Požurio se! Kad ne biste ni ukrali, ni ubili, ni mrzili, 
ni sablaznili itd. i u svojoj prilično gruboj savjesti ne 
bi našli ni male laže, ni malih ogovaranja, beskorisnih 
misli, žeijica, rastresenosti, propusta, nemara i slično, 
svejedno pristupite ispovjedniku i jednostavno izjavite, 
da ne znate što biste mu rekli, i budite sigurni, da će 
on znati svojom ljubavlju i razboritošću otkriti, što vi 
niste našli. K tome će vam reći mnogo stvari i dati puno 
savjeta, a također i malo pokore, tako da ćete otići od 
njega bolji, revniji, zadovoljniji i sretniji zbog dodira s 
Isusom, čiji je on službenik. 

U: Ja nisam za to (smetem se kada god dođem u 
ispovjedaonicu). 

S: Da U vas nešto žalosti, zabrinjava, muči? Dobro, 
svejedno idite. Ispovjednik će vas znati sažaliti, ljubazno 
vas primiti i pomoći vam. Bog ne traži više nego što 
Mu možete dati. Sakramenti su za ljude. Potrebna je 
odvažnost, dobra volja i nada, pouzdanje u ispovjednika 
i u Boga! 

U: Nemam vremena i nije mi pogodno ići češće na 
Ispovijed. 

S: I takav je izgovor previše bijedan. Htjeti znači moći! 
Kolike stvari ljudi čine, makar uz žrtvu, za tjelesno dobro, 
za zdravlje, radi interesa? A za svoju dušu, zar ništa ne 
činimo? Postupajmo s njom bar kao sa svojim tijelom. K 
tome Bog općenito već i ovdje nagrađuje vrijeme, koje 
smo upotrijebili za dušu. 



Jednog dana neki plećati seljak dođe na Ispovijed 
nekom ocu isusovcu. Ispovjednik ga prije svega upita: 

- Koliko se vremena niste ispovjedili? 

- Ima deset godina. 

-1 sada imate dobru volju dobro se ispovjediti? 

- Da, oče! 

- Dajte mi, dakle, deset lira. 

- Kako? Deset lira? ... Ja sam uvijek slušao, da se ništa 
ne plaća za Ispovijed. 

- Ne plaća se ništa, prihvati svećenik, i vi dolazite na 
Ispovijed tek svakih deset godina? 

Seljak je razumio opravdani ukor, ponizno se ispričao i 
odlučio, da će češće pristupati svetim Sakramentima. 

U: Ništa mi ne koristi: uvijek sam isti. 

S: O tome ne smijete vi suditi, nego ispovjednik. I 
zatim, to znači umovati naopako. Ako se ne ispovijedate 
ili se rijetko ispovijedate, ne samo da ne ćete biti isti, 
nego ćete postati gori, a da ne ćete ni primijetiti. 

U: Ponekad se ne usuđujem poći ispovjedniku koji 
me poznaje. 

S: Tko vas obvezuje, da se ispovijedate ispovjedniku 
koji vas poznaje? Ispovijed je slobodna! Ima ispovjednika, 
koji uopće ne znaju da vi postojite: idite jednom od ovih 
i ispovjedite se iskreno i bez straha. 

U: Ali što ću reći zatim ispovjedniku kad se vratim 
k njemu? 

S: Reći ćete mu ono, što mu redovito kažete, a da 
niti jednom riječju ne spomenete grijehe, koje je drugi 
svećenik odriješio. Najbolje je ipak izabrati ispovjednika. 

u kojeg imamo potpuno povjerenje i da prema njemu 
budemo potpuno iskreni. 

U: A kad nije moguće jer drugih nema. 

S: Kad biste imali smrtonosnu ranu; kad biste se 
zabunili i ispili neki otrov, zar ne biste odmah potrčali 
liječniku, ili bilo kojem kirurgu i uz bilo koju žrtvu, samo 
da spasite kožu? Dobro, isto učinite, da odmah iz duše 
odstranite otrov grijeha; utječite se, makar s najvećom 
mukom, vašem redovitom ispovjedniku. 

U: Što će on reći o meni? 

S: Reći će, da ste i vi od ovoga svijeta kao svi drugi; 
divit će se vašoj odvažnosti, vašoj poniznosti, vašoj 
iskrenosti, radovat će se u svom srcu misleći, kako je 
zaslužio vaše posvemašnje povjerenje, više će vas cijeniti 
i ljubiti. Ali napokon, neka kaže što hoće, glavno je, da 
ste vi mirni u srcu. 

U: Drugi zatim (a to su oni, koji ne bi htjeli nikada ići) 
govore: Zašto da se ispovijedam? 

S: Jer Bog to hoće! Jer vam je potrebno! Jer samo sa 
Ispovijedi postižemo oprost od grijeha i pravi mir srca! 
Jer za grijehe postoje vječne muke. Govorite i niječite 
koliko hoćete, ali ipak ne možete razoriti Pakao ni 
vječnost. Boga ni njegovu pravdu, dušu ni osudu koja 
je čeka. 

Zašto da se ispovijedate? Jer vam je potrebno čuti 
riječ prijatelja, koji će vam reći cijelu istinu bez varke i 
okolišanja! ... Jer, ostanete li daleko od Ispovijedi, sami 
ste se osudili na nesretnu smrt i nesretnu vječnost! 

U: Ja ne vjerujem u Ispovijed. 

S: Ispovjedite se i vjerovat ćete, kao što su vjerovali 
toliki, koji su ranije bili bezvjerci jednako kao i vi; 
kao što su vjerovali i najslavniji ljudi, najznamenitiji 
učenjaci, najveće ličnosti. 

Jednog dana predstavi se svetom arškom župniku neki 
gospodin, želeći ga vidjeti i s njim govoriti. Sveti župnik 
mu reče na prve riječi: «Uđite u ispovjedaonicu pa se 
ispovjedite.« 

«Ma» ... odgovori onaj gospodin, «ja ništa ne 
vjerujem.« 

Vjerujte mi, oče, nema stvari koju ja više ismijavam i 
mrzim od Ispovijedi!« 

Bio je uzaludan svaki izgovor i okolišanje: sveti župnik 
ga je prisilio blagim inzistiranjem da klekne i pomogao 
mu ispovjediti se. 

Čim je završio, onaj gospodin ustade sav veseo i 
usklikne: 

«Hvala, oče, ja vjerujem! ... Potpuno sam zadovoljan! 
... Niste mi mogli učiniti veće dobro!« 

U: Ne znam se ispovijedati. 

S: Nema ništa lakše! Kao što pripovijedate liječniku o 
glavobolji, o poremećenom želudcu, tako pripovijedajte 
ispovjedniku o zlu duše. Svakako pođite k njemu i on će 
vas izvući iz neprilike. 

U: Ne ispovijedam se, jer bi me ismijavali, nazvali 
bi me pobožnjakom, klerikalcem i što ja znam kako. 

S: O papirnati vojnici! Gdje je vaša hrabrost? Kad bi 
svijet bio pun pobožnjaka i klerikalaca, bilo bi manje 
krađe, manje varanja, manje sablazni, manje tamnica i 

zatvora. Kad bi se svi ispovijedali, bilo bi više poštenja, 
pristojnosti, više osobne i društvene sigurnosti, i 
recimo iskreno, većeg blagostanja i prosvjećenosti! Ali 
napokon, ako vam upravo nedostaje odvažnosti, tko vas 
sili ispovijedati se pred drugima? Pođite tamo gdje (i u 
vrijeme, kad) vas nitko ne vidi. 

U: Ne ispovijedam se, jer nemam povjerenja u 
svećenika svoje župe. 

S: Neka to i bude, ali zašto ne idete drugome? Koliki 
tako čine prigodom blagdana, sajmova, trgovine, te se 
vraćaju kući sretni i zadovoljni! Da izvadite zub, zar ne 
biste učinili i više? Učinite isto toliko, da se oslobodite 
od grijeha! A da vas napadne nesrećom koja teška i 
nenadana bolest? Što biste učinili? Biste li htjeli umrijeti 
bez Sakramenata ili, ne daj Bože, sa slabo primljenim 
Sakramentima? ... Daleko, dakle, taj dječji strah: spas 
duše iznad svega! 

U: Ne mogu ostaviti grijeh. 

S: Hoćete li poći u Pakao i tamo biti kroz cijelu 
vječnost? Želite li bijednim zadovoljavanjem nastaviti 
vrijeđati Boga i da Isus plače? 

U: Ne mogu ostaviti one osobe. 

S: Prokleta osoba koja je uzrok grijeha! Ali računajte, 
daje ne ostavljate niti na samrti i daje nosite preko groba 
na Sud, u vječnost? Ne vidite li, da vam ona nije na čast, 
da vam je na sramotu, na vašu propast? Radije recite: Ne 
ću je ostaviti! Sjetite se slučaja s onim koji je popustio 
pred batinama. 

U: Ispovijed su izmislili svećenici. 

S: O, da! Govorite li to uistinu? Jeste li zapravo 
sigurni? Dobro, van s imenima! Poznati su izumitelji 
svih najvećih iznašašća, znat će se također i ime onoga, 
koji je izmislio Ispovijed. Dakle, van s imenom! 

Ali vi šutite. Recite bar godinu, vijek, mjesto tog izuma. 
Još šutite, ne znate i ne ćete nikada znati, jer ne postoji. 
Laž je, laž! Puštate da vas vara par pokvarenjaka, koji 
niječu, preziru, lažu, premda znaju da lažu, samo zato da 
ne bi vjerovali! 

Isus Krist, utjelovljeni Bog, ustanovio je Ispovijed. 

Njegovi apostoli i učenici ostavili su nam autentične 
memoare: Evanđelja i Djela apostolska. - To su povijesni 
dokumenti. O Ispovijedi vidi Lk 24,47; Iv 20, 23. 

U: Oni koji se ispovijedaju gori su od drugih! 

S: Velika li prigovora! Djelomično pristajem i kažem: 
Neki da, jer se slabo ispovijedaju, a to je na njihovu 
sramotu. Ali više njih, dapače golema većina, bezuvjetno 
ne! Kad bi Bog htio otkriti na javnom tigu stvarno 
stanje duša, kako bi strašnu razliku vidjeli između onih 
koji se ispovijedaju i onih koji se rijetko ili nikada ne 
ispovijedaju! Upravo kao između đva odijela, koja 
jednako upotrebljavamo, od kojih jedno čistimo, a drugo 
ne. 

Sigurno, ako uzmete najgore od onih koji se 
ispovijedaju i usporedite ih s najboljima od onih koji se 
ne ispovijedaju, rezultat će vas zadovoljiti. Ali usporedite 
dobro s dobrim, zlo sa zlim, i vidjet ćete, da stvar mijenja 
izgled. Moramo gledati ukupno, a ne pojedinačne osobe. 
Na sto osoba koje se ispovijedaju, naći ćete dva ili možda 

deset koji su zli; ali na sto onih koji se ne ispovijedaju, 
naći ćete više od 90 zlih, upravo zbog toga, što se ne 
ispovijedaju. 

Ako zaokružimo pogledom širom sela i gradova, vidjet 
ćemo vlastitim očima, kaže Gallerani, da tatovi, ubojice, 
palikuće, razbojnici, žene nesretnice, raspuštene, 
prodane i sav onaj talog koji puni i okružuje zatvore i 
tamnice, da izlazi od drugud, a ne iz redova onih koji se 
ispovijedaju. 

Neki je slavni suvremenik napisao: Djeco, samo 
psujte Ispovijed, ali ona je učinila, da je vaša majka 
ljubila patnje koje joj je zadavalo vaše djetinjstvo. O, 
muževi, psujte Ispovijed, ali ona u vašoj odsutnosti drži 
nepokolebljivu i čistu vašu suprugu. Psujte Ispovijed, o 
siromasi, ali upravo ona čini, da na vas silazi obilnija 
i nježnija bogataševa darežljivost Psujte Ispovijed, 
bogataši, ali ona je uvijek bolja od svakog ljudskog 
zakona, čuva i spašava vaša dobra i vaša prava, koja su 
toliko ugrožena. 

Promotrite k tome općenito činjenice, koje svi 
primjećuju: 

1. Je li istina ili nije, da svatko tko se ispovijeda, 
pokazuje namjeru, da se želi sačuvati ćudorednim; i ako 
je pao, pokazuje volju ustati. 

2. Je li istina ili ne, da svatko tko se želi predati opačini, 
odmah napušta Ispovijed i povećava redove onih, koji se 
više ne ispovijedaju? 

3. Je li istina ili ne, da se svatko tko se želi vratiti na 
pravi put, počinje popravljati svećeničkom službom 
svete Ispovijedi? 

Evo, dakle, ako je ovo istina, kliče gore spomenuti P. 
Gallerani, s pravom smijemo zaključiti, da u Božjem 
gradu, gdje se ljudi ispovijedaju, ima puno više krjeposti. 
nego u gradu svijeta, gdje se ne ispovijedaju; i obratno, 
u gradu svijeta, gdje nema Ispovijedi, broj opačina je 
mnogo veći, nego u Božjem gradu, gdje se ispovijedaju. 

Kako je lako shvatiti, da svi ovi prigovori izviru iz 
srca i strasti, a ne iz razuma. Udaljite opačinu iz srca, 
ušutkajte strasti i sutra ćete se ispovjediti kao i drugi. 

U: Odlično, oče, okoristit ću se tim odgovorima, i kad 
unaprijed budem čuo napade i zablude o Ispovijedi, znat 
ću se svaki puta njima poslužiti i odgovoriti kako treba. 

S: U pamet si ukleši ove riječi sv. Pavla: „Kad bi i 
anđeo s Neba došao i rekao ti stvari protiv Evanđelja, i 
prema tome protiv Ispovijedi, ne vjeruj ni anđelu“. Tako 
ćeš biti uvijek dobar kršćanin, što ti od srca želim, jer je 
Ispovijed život i svjetlo. 

Neki profesor, koji se pred neko vrijeme obratio, 
slučajno sretne svog svećenika, čvrsto ga pogleda i zatim 
ga uljudno pozdravi i usklikne: 

- Vi ste moj ispovjednik! 

- Ma! ... Ne bih znao - odgovori svećenik nekako 
nesigurno. 

- Da, vi ste moj ispovjednik, poznajem vas! Vama 
dugujem svoju sreću, jer Ispovijed je život i svijetlo! 
Tko se ne ispovijeda, ne može biti vjernik, niti se može 
dičiti da vjeruje. 

Neki odvjetnik, koji već mnogo godina nije obavio 
uskrsnu Ispovijed, promatrajući taj dirljivi prizor, dirnut 

do dna duše, odluči to sam iskusiti; a završio je s time, da 
je uvjerio svoje prijatelje da ga slijede. I oni su iskusili, 
da je Ispovijed zaista život i svjetlo. 

Molitva za svog ispovjednika 

O Bože, budući da si mi u svojoj očinskoj skrbi dao 
za čuvara i vođu svog tako vrijednog službenika, udijeli 
mi još milost, da ostvarim njegove mudre pouke i tako 
uspijem postići sve one kreposti, koje moraju u meni 
sjati na Tvoju slavu i moj spas. 

Za njega molim. Gospodine, još žarču ljubav, 
prosvjetljeniju revnost, uzvišeniju kijepost i neizrecivu 
utjehu, da privede Tvom ljubaznom Srcu beskrajnu četu 
duša, koje će Tebe hvaliti, blagoslivljati, ljubiti i biti 
njegova slavna kruna zauvijek u lijepu Nebu. 

Amen 


I DODATAK 

(Ukratko iz katekizma Katoličke Crkve 
o Sakramentu Ispovijedi) 

Bog jedini oprašta grijehe. Budući da je Sin Božji, 
Isus veli za sebe: «Sin čovječji ima vlast na zemlji 
otpuštati grijehe». (Mk 2, 10). On tu božansku vlast i 
vrši: «Oprošteni su ti grijesi!» (Mk 2, 5; Lk 7, 48). I ne 
samo to, nego snagom svoje božanske vlasti On tu vlast 
daje i ljudima da je vrše u Njegovo ime. 

Na sam dan uskrsnuća, uvečer; Gospodin Isus se ukaza 
apostolima i reče im: «Primite Duha Svetoga. Kojima 
otpustite grijehe, otpuštaju im se; kojima zadržite, 
zadržani su im». (Iv 20,22 - 23) 

Dajući apostolima udioništvo u moći opraštanja 
grijeha. Gospodin im također daje vlast da mire giješnike 
s Crkvom. Toj crkvenoj dimenziji njihove službe 
najjasniji je izraz u Kristovoj svečanoj riječi Šimunu 
Petru: «Tebi ću dati ključeve Kraljevstva nebeskoga, pa 
što god svežeš na zemlji bit će svezano na nebesima, a 
što god odriješiš na zemlji bit će odiješeno na nebesima 
(Mt 16,19). A ta služba vezivanja i odiješivanja predana 
Petru, očito je dana i apostolskom zboru združenom sa 
svojom Glavom». 

Riječi vezati i odriješiti znače: koga vi isključite 
iz svoga Zajedništva, bit će isključen iz Zajedništva s 
Bogom, koga vi ponovo primite u vaše Zajedništvo, 
Bog će ga također primiti u svoje. Pomirenje s Crkvom 
neodvojivo je od pomirenja s Bogom. 

Oproštenje grijeha počinjenih poslije krštenja daje 
se posebnim Sakramentom, koji zovemo Sakrament 
Obraćenja, Ispovijedi, Pokore ili Pomirenja. 

Tko griješi nanosi uvredu Božjoj časti i ljubavi, svome 
vlastitom dostojanstvu čovjeka pozvanog da bude dijete 
Božje i duhovnom zdravlju Crkve, kojoj svaki kršćanin 
treba biti kamen živi. 


132 



U svjetlu vjere, nema težeg zla od grijeha, i ništa nema 
gorih posljedica za same giješnike, za Crkvu i za sav 
svijet. 

Vratiti se u zajedništvo s Bogom, nakon što se grijehom 
izgubilo, moguće je samo po milosti Boga, koji je bogat 
milosrđem i brižljiv za spas ljudi. Treba moliti za taj 
dragocjeni dar sebi i drugima. 

Hod povratka Bogu, nazvan obraćenje i kajanje, 
uključuje bol i odbojnost prema počinjenim grijesima, te 
čvrstu odluku ne griješiti ubuduće. Obraćenje se, dakle, 
odnosi na prošlost i budućnost; hrani se nadom u Božje 
milosrđe. 

Sakrament Pokore se sastoji od triju pokomikovih čina 
i od svećenikova odiješenja. Čini pokornika jesu: kajanje. 
Ispovijed ili očitovanje grijeha svećeniku, te odluka da 
će se izvršiti zadovoljština i djela zadovoljštine. 

Među pokomikovom činima kajanje je na prvom 
mjestu. To je «bol duše i osuda počinjenog grijeha s 
odlukom više ne griješiti». 

Kajanje (zove se i skrušenost) treba biti nadahnuto 
razlozima koji proizlaze iz vjere. Ako kajanje izvire iz 
prave ljubavi prema Bogu, zove se «savršenim»; ako je 
pak utemeljeno na strahu od kazne ili drugim razlozima, 
zove se «nesavršenim». 

Tko želi postići pomirenje s Bogom i s Crkvom, 
mora svećeniku ispovjediti sve teške grijehe koje još 

nije ispovjedio i kojih se sjeća nakon brižljivog ispita 
savjesti. Ispovijed lakih grijeha, iako nije nužna. Crkva 
je ipak živo preporučuje. 

Svećenik nalaže pokorniku izvršenje nekih čina 
«zadovoljštine» ili «pokore» da bi nadoknadio štetu 
nanesenu grijehom i povratio se ponašanju koje dolikuje 
Kristovu učeniku. 

Pokora koju ispovjednik nalaže treba voditi računa 
o osobnom stanju pokornika i tražiti njegovo duhovno 
dobro. Koliko je moguće odgovarati težini i naravi 
počinjenih grijeha. Može to biti molitva, milodar, djela 
milosrđa, usluge bližnjemu, svojevoljna odricanja, žrtve, 
te naročito strpljivo prihvaćanje križa koji moramo nositi. 
Takve nam pokore pomažu da se suobličimo Kristu koji 
je bio jedina i prava žrtva pomimica za naše grijehe. 

Zadovoljština, koju vršimo za svoje grijehe, i nije 
tako naša da ne bi bila po Isusu Kristu: mi iako sami od 
sebe ne možemo ništa, uz suradnju Onoga koji nas jača 
ipak možemo sve. Tako čovjek nema čime bi se hvalio 
nego sva naša «slava je u Kristu; u Njemu pružamo 
zadovoljštinu donoseći ‘plodove’ dostojne pokore». (Lk 
3, 8), i ti plodovi od Njega imaju snagu. On ih prinosi 
Ocu i po Njemu su od Oca primljeni. 

Opraštati grijehe u Kristovo ime mogu samo svećenici 
koji su od crkvene vlasti dobili ovlast odrješivanja. 

Duhovni učinci Sakramenta Pokore jesu: 

- pomirenje s Bogom 

- otpuštenje vječne kazne zaslužene smrtnim 
grijesima; 

- otpuštenje, barem djelomično, vremenitih kazni 
kao posljedica grijeha; 

- mir i spokoj savjesti, te duhovna utjeha; 

- povećanje duhovnih snaga za kršćansku borbu. 

Pojedinačna i cjelovita Ispovijed teških grijeha s 
odrješenjem ostaje jedinim redovitim sredstvom za 
pomirenje s Bogom i s Crkvom. 

Oprostima vjernici mogu dobiti za sebe, kao i za duše u 
Čistilištu, otpuštenje vremenitih kazni koje su posljedice 
grijeha. 


PRIPRAVA ZA ISPIT SAVJESTI 
Grijesi protiv Deset zapovijedi Božjih 

I. Ja sam Gospodin Bog tvoj! Ne imaj drugih bogova 
uz Mene! 

Da li mi je Bog na prvom mjestu u životu? (Bog moj i sve 
moje - reći će sv. Franjo Asiški). Da li imam neke druge 
bogove uz Njega kao: novac i materijalno bogatstvo, 
karijera, ugled, čast, vlast, dobar glas (tj. da svi moraju 
imati dobro mišljenje o meni), tijelo i tjelesnost, prestiž 
u društvu i među rođacima i prijateljima, sebeljublje, 
odjeća i vanjski izgled (ako tome robujem). Da li su mi 
možda drugi ljudi, kao sportaši, političari ili glumci ili 
možda stvari, kao kompjutor, auto, kuća ili gitara, idoli 



ili bogovi? Da li sam sumnjao u vjeri? Dajem li Bogu 
dovoljno vremena? Molim Ii redovito ili kroz dulja 
razdoblja zapuštam molitvu? Jesam li možda površan u 
vjeri? Trudim li se čitati o Bogu: Bibliju, vjerske knjige 
ili časopise i tako produbiti svoju vjeru ili sam lijen i 
nezainteresiran za to? 

Da li tražim Boga, pravu Istinu i pravu Radost iskrenim 
srcem? Vjerujem li iskreno da će mi Bog pomoći u 
životu? 

Jesam li praznovjeran, vjerujem li u horoskop, broj 
13 ili slično? Da li tri puta kucam u drvo da se ne 
pokvare neke dobre stvari u mom životu? Idem li kod 
nadriliječnika, bioenergetičara, samozvanih proroka, 
radiestezista i sličnih (i mnogi kiropraktičari se zapravo 
bave bioenergijom)? 

Da li ljubim Boga i da li Ga hvalim i slavim? Da li 
Mu zahvaljujem za sva dobročinstva u mom životu i 
tako bivam spreman primiti još veće darove? Da li sam 
možda zatajio svoju vjeru iz obzira i straha? Da Ii sam 
bio u društvu koje izruguje vjeru ili vjerske istine ili je 
protuvjerski raspoloženo? Da li sam bio član neke udruge 
koja relativizira moral ili je nijekala Boga? 

Da li si sudjelovao u obredima istočnjačkih sekti (Hare 
Krišna ...)? Da li si sudjelovao u Sai Babinom pokretu 
ili religije Bahaji, Rejkiju ili sličnih istočnjačkih vjerskih 
pokreta? I neke vrste akupunkture su magijskog porijekla. 
Da li ti jc tko ili si ti sam gatao u šalicu, dlan, karte ili 
slično? Čitaš li horoskop ili vjeruješ zvijezdama? 



2. Ne izusti Imena Gospodina Boga svoga uzalud! 
Psovka, zaklinjanje, kršenje zavjeta, uzaludno i 

bespotrebno izgovaranje Imena Božjega ili imena 
svetaca. Nedostatak poštovanja prema svetosti Božjega 
Imena. Prostačenje i često i bespotrebno spominjanje 
đavla, proklinjanje. 

3. Spomeni se da svetkuješ Dan Gospodnji! 
Nedolazak na svetu Misu u nedjelju ili zapovijedane 

blagdane, rad nedjeljom ili zapovijedanim blagdanom. 
Obavljanje na Dan Gospodnji onih poslova koje inače 
svakodnevno radim (Dan Gospodnji se mora razlikovati 
po djelatnostima od ostalih dana i treba više biti posvećen 
Bogu. Učenje nedjeljom i zapovijedanim blagdanom bez 
neke velike potrebe. Zakašnjavanje na Misu, rastresenost 
i nedovoljna pažnja na Misi: dolazak na Misu samo iz 
običaja i nevjerovanje u vrijednost, veličinu i duhovnu 
korist Mise. Izbjegavanje crkvenih pobožnosti (npr. 
Križni put i slične pobožnosti), minimalizam u vjeri (kad 
činimo samo ono što je propisano i ništa više od toga). 
Nedavanje milostinje za potrebe crkve i siromašnih. Jesti 
meso u petak i neobdržavati post na Čistu srijedu i Veliki 
petak. 

4. Poštuj oca i majku da dugo živiš i dobro ti. bude na 
zemlji! 

Neslušanje i nepoštovanje roditelja, starijih, učitelja, 
poglavara. Nepoštovanje roditeljskog autoriteta. 
Neposjećivanje roditelja i nezahvalnost prema njima. 

Roditelji se trebaju pitali «J.i u daju dobar primjer djeci u 
vjerskom životu? Da li se brinu i materijalno i duhovno 
za djecu? Poučavaju li djecu u molitvi, vjerskim istinama 
i kršćanskom moralu i dopuštaju li da im djeca ostaju 
izvan kuće do kasno u noć i u lošem društvu? Da li 
kontroliraju što im djeca čitaju i gdje sve izlaze? Da li 
vam djeca čitaju sumnjive listove koji su ispod razine 
kršćanskog morala, gledaju takve emisije na televiziji ili 
se u tu svrhu koriste intemetom. 

5. Ne ubij! 

Ubojstvo, pobačaj, tučnjava, uvrede, svađa, prepirke, 
neumjerenost u jelu i piću, davanje lošeg primjera, droga, 
opijanje, nanošenje štete vlastitom i tuđem zdravlju, 
prijetnje i mučenje drugih ljudi, vrijeđanja, ponižavanja 
drugih, optuži vanje, samoubojstvo, željeti sebi ili drugima 
zlo ili smrt, osveta, mržnja, nepraštanje, mrzovolja, 
pesimizam, depresija i samosažaljenje, nagovaranje ili 
sudjelovanje kod pobačaja ili ubojstva (jednak grijeh kod 
abortusa imaju i majka i otac), kontracepcija i umjetna 
oplodnja. Neodgovorno ponašanje u prometu: alkohol, 
nedozvoljena brzina i kršenje propisa. 

6. Ne sagriješi bludno! 

Besramne i bludne misli, riječi i djela, požudni 
pogledi, čitanje i gledanje nepristojnih i pornografskih 
filmova, knjiga i časopisa. Preslobodno ponašanje prema 
mladiću ili djevojci. U braku - čuvanje od začeća bilo 
kakvim kemijskim ili mehaničkim Mvdstvima (spirala - 



koja je abortivno sredstvo, kondom, pilula, dijafragma 
...) kao i prekidom odnosa (bračna onanija - Post 38,9). 
Nedolično i nečedno ponašanje, seksualni odnosi prije 
braka, preljub, samozadovoljavale, homoseksualni 
odnosi, pretjerana tjelesnost i obuzetost seksom i drugim 
spolom, nastranosti (perverzije u bračnom životu), 
izbjegavanje potomstva, strah od djece, egoizam udvoje. 
Za planiranje obitelji dopuštena je samo metoda plodnih 
i neplodnih dana, koja je najzdravija i najbolje izgrađuje 
bračnu ljubav. Sterilizacija i umjetna oplodnja. Nedolično 
i previše izazovno odijevanje kod mladih, previše uska i 
previše kratka odjeća. Življenje u necrkvenom braku je 
također grijeh. Ići na nudističku plažu. 

7. Ne ukradi! 

Krađa, uzimanje stvari iz poduzeća ili s javnih mjesta, 
uništavanje javne, društvene imovine, prijevara, previše 
laka i nepoštena zarada, sumnjivi poslovi, oštećivanje 
drugih, nevraćanje duga (ukradeno smo dužni vratiti ako 
možemo ili možda sličnu vrijednost dati za siromašne), 
gramzljivost za novcem i materijalnim, zavist, primanje 
mita, nedovoljno cijenjenje truda i napora drugih. 
Švercanje u tramvaju i autobusu ako imamo mogućnost 
platiti kartu. Nedovoljan trud i neodgovornost u radu. 

8. Ne reci lažna svjedočanstva! 

Sitne i krupne laži, neiskrenost, hvalisanje, suvišne i 
bespotrebne riječi, neozbiljnost, klevete, lažna obećanja, 
uznositost, taština, oholost, sebičnost, ogovaranje. 

kritiziranje, prigovaranje, suđenje i osuđivanje drugih, 
neodgovornost, ravnodušnost, tvrdoća srca na tuđe 
nevolje izazvane tuđim lažima ako znademo istinu 
a ne stanemo u njegovu obranu iz straha za vlastitu 
sigurnost. 

9. Ne poželi tuđeg ienidbenog druga! 

Željeti tuđeg ženidbenog druga ili učiniti s njime 
preljub. Biti previše prisan i previše se viđati s tuđim 
ženidbenim drugom. Jednako težak grijeh je i virtualni 
preljub koji obično dovodi i do tjelesnog. Isus je rekao: 
«Tko pogleda ženu sa požudom učinio je preljub u svom 
srcu». 


10. Ne poželi nikakve tuđe stvari! 

Zavist i natjecanje s drugima u stjecanju materijalnih 
dobara. Materijalizam i obuzetost novcem i stjecanjem 
materijalnih dobara a zanemarivanje duhovne dimenzije 
čovjeka od koje se zapravo živi. «Ne živi čovjek samo 
o kruhu nego i o svakoj riječi što izlazi iz Božjih usta» 
i «Tražite najprije Kraljevstvo Božje a sve će vam se 
ostalo nadodati» - reći će Isus. 

Deset sudjelovanja u tuđim grijesima: Savjetovati 
prijatelja da učini grijeh. Zapovjediti drugom da učini 
grijeh. Pristajati na tuđe grijehe. Navesti drugog da 
učini grijeh. Hvaliti tuđe grijehe. Pomagati u grijehu i 
tajiti tuđe grijehe onda kada smo ih dužni očitovati. Ne 
pokarati i opomenuti giješnika da ne griješi više. 

U DODATAK 
Glas uredništva 


Refleksije pojedinih grijeha u našem vremenu 

Zahvaljujemo dragom Bogu što nas je ova knjižica 
pronašla upravo u vremenu svećeničke godine. Vjerujem 
da će biti od koristi ne samo vjernicima, nego i mnogim 
svećenicima, da bi što kvalitetnije i odgovornije mogli 
obavljati ovu svetu i odgovornu službu sv. Ispovijedi. 

Čini mi se da se u ovom vremenu nekako izgubio 
onaj stari a tako potreban običaj, da svećenik ispituje 
pokornika i nastoji istražiti dubine njegove duše. Obično 
se sve svede na monolog u kojem se uglavnom pomete 
lišće a korijen zla ostaje i dalje duboko sakriven. Npr. 
pokornik će reći da se često svađa sa ženom, ali ne da je 
to zbog toga što dolazi kući pijan. Što nam vrijedi omesti 
paučinu duše ako nismo otkrili i ubili pauka? 

Tu nam je pomoć ispovjednika neophodno potrebna. 
Sami kao da se bojimo duboko zaorati, jer nismo 
spremni na koijenite promjene koje ono donosi. A da ne 
govorim o onim skrivenim grijesima o kojima je toliko 
bilo riječi u ovoj knjizi. Navesti ću samo jedan primjer. 
Pričao mi je jedan stari svećenik - misionar, kako 
je u jednom malenom slavonskom gradiću prilikom 
Ispovijedi pitao jednog starijeg uvaženog profesora; je li 
se samozadovoljavao? Profesor se rasplakao. Oče, ja već 
40 godina čekam da me to netko pita. Vučem taj grijeh iz 
studentskih dana, i što sam stariji sve mi je teže o tome 

govoriti. Već sam mislio da ću umrijeti sa tim grijehom. 

A kolike su mi bake priznale grijeh bluda ili abortusa, 
koji su počinile još kao mlade snaše, a stidjele su se 
priznati to svome župniku, koji ih je poznavao, nastavio 
je priču svećenik - misionar. 

Koliko je svetogrdnih Pričesti prekinuo, koliko ljudi 
utješio i duša spasio taj svećenik, samo zato što je ljude 
pitao ono što su drugi smatrali da ih nije primjereno ili 
pristojno pitati u toj dobi. 


Zavist 

U današnjem vremenu materijalizma, hedonizma i 
karijerizma, kao plin bez boje i mirisa sve nas je zatrovao 
grijeh zavisti. Zanimljivo da se o njemu danas tako malo 
propovijeda, gotovo nitko ga ne ispovijeda, niti nas itko 
o njemu ispituje. Svi ga imamo a nitko to ne želi priznati. 
To je najveći, najčešći i najružniji grijeh protiv ljubavi 
prema bližnjemu. Treba ga se bojati. Ni najpobožnijedušc 
nisu imune na njega. To je tajni grijeh, koji pritišće dušu 
gustim oblakom pohlepe, koji je prekriven blještavilom 
lažnih kreposti i prijateljstva. Njegov korijen seže od 
praiskona, od Luciferove pobune. Lucifer je zavidio Bogu, 
Njegovom Veličanstvu, Njegovoj Svemoći, umjesto daje 
bio zahvalan divnim darovima koje je od Njega primio. 
Najljepši anđeo (Svjetlonoša) postao je duhovna nakaza. 
To je učinak prve zavisti u povijesti stvaranja. Đavao ga 
je preko Adama i Eve prenio na zemlju obećanjem «Bit 
će te kao Bog» (Ps 4,3). Njihovim pristajem na đavolsku 

ponudu, desila se prva zavist u povijesti čovječanstva 
sa nesagledivom katastrofalnom posljedicom za njih i 
za cijeli ljudski rod. Kajinovo pleme prenosi ga sve do 
današnjih dana. To sjeme nikada ne umire. 

«Ako nas napadaju misli zavisti, jer drugi imaju više 
uspjeha u vremenitim dobrima ili poslovima nego mi, 
trebamo odmah pomisliti kako jedan kršćanin mora 
Bogu zahvaljivati na onom dobru, što ga je iskazao 
njegovom bratu. Radi li se o duhovnim dobrima, moramo 
zahvaljivati Bogu još više što ima revnijih duša od nas, 
koje Mu nadoknađuju uvrede, što Mu ih mi nanosimo». 

Sv. župnik Arški 

Zavist, ako se na vrijeme ne otkrije i ne liječi, a za 
to nam je opet neophodna pomoć svećenika i snaga 
Sakramenta, stvoriti će čitavu strukturu grijeha. 

Prva je pohlepa, imperativ imati više nego drugi, ne 
bira sredstva. Podložni smo škrtosti, mitu i korupciji, 
da bismo ga ostvarili. Kupujemo novcem koji nemamo, 
stvari koje nam ne trebaju, da bismo zadivili ljude koje 
i ne poznajemo. Pali smo u dužničko ropstvo i duše i 
tijela, a da toga nismo svjesni. Tada se javlja i oholost, 
tko je kao mi. Zadovoljivši materijalne apetite, otvaraju 
se oni drugi: moći, slave, tuđih dobara, pa i nerijetko 
tuđeg ženidbenog druga. Čitav sustav krijeposti se 
urušava domino sistemom. 

Oholost 


Ako je zavist prvi grijeh, onda je oholost zametak 
iz kojeg se taj grijeh inkubirao i klica svakog drugog 
grijeha. Ako se na vrijeme ne iskorijeni brzo će nam 
cijelo srce zakoroviti. 

Prvo lice oholosti je umišljenost : to je stav čovjeka koji 
smatra sebe središnjom točkom svemira i sve stvoreno je 
samo radi njega. 

Drugo lice oholosti je arogantnost : to je stav čovjeka 
koji sebe smatra višim od drugoga, pa misli da ima pravo 
da mu nametne svoje stavove, svoja očekivanja i svoje 
poglede. 

Treće lice oholosti je oholost života: to je čovjek koji 
sadrži sve elemente iz prethodna dva lica sa snažno 
izraženom samodostatnošću, on ne može sa nikim 
je nitko nije kao on; uspješan, savršen, nepogrješiv i 
bezgrješan, zato mu ne treba ni Bog. To je čovjek koji 
ne priznaje svoju ovisnost o Bogu zato mu On i ne može 
dati svoju milost, jer je taj čovjek ni ne želi. 

Zanimljivo je da ljudi uglavnom takve osobe u svijetu, 
bilo na poslu ili u politici, na neki način respektiraju i 
dive im se, mada i to divljenje je uglavnom podilaženje 
iz straha. Dok one druge, koji su uvijek otvoreni za 
suradnju, dijele savjete samo ako ih netko traži, a rado 
i sami pitaju za savjet i uvažavaju tuđe mišljenje, ljudi 
jednostavno vole jer znaju da im od njih ne prijeti nikakva 
opasnost. 


144 



Zlo koje se na vrijeme ne uoči i ne liječi, nego se 
prepusti samo sebi redovito se pogoršava. Tako i oholost 
ima svoje stupnjeve: ispočetka je maleno sjeme koje buja 
i buja, a zatim guši i guši naročito noću. Ne možemo si 
sami pomoći jer su nam uvijek drugi krivi za sve. I to je 
točno, uvijek su drugi nosioci naše oholosti ili poniznosti. 
Ne možemo sami sebi biti ni oholi, ni ponizni. Ta stanja 
su uvijek refleksija našeg odnosa prema bližnjemu. 

Četiri stupnja oholosti 

Promatrajući oholog čovjeka, možemo razlikovati 
četiri stupnja oholosti. Polazište pritom je sposobnost i 
spremnost osobe da primijeti drugoga, osobito onoga u 
potrebi. 

Prvi stupanj oholosti je kad osoba uopće ne primjećuje 
potrebu drugog čovjeka. To je bio slučaj evanđeoskog 
bogataša koji se nije niti obazreo na siromaha Lazara 
koji je ležao pred njegovim pragom. Ravnodušnost je 
teška povreda ljubavi prema bližnjemu. 

Drugi stupanj oholosti je kad osoba primijeti drugog u 
potrebi, ali ne čini ništa za njega. To je bio slučaj onog 
svećenika i levite u Evanđelju, koji su doduše primijetili 
izudaranog putnika, ali mu nisu pristupili da mu pruže 
pomoć. 

Treći stupanj oholosti je kad osoba vidi drugoga u 
potrebi, ali ne samo da mu ne pomogne, nego ga osudi. 
To je slučaj kad netko izgrdi prosjaka govoreći da je 
pijanac, pa si je sam kriv što se našao u takvoj situaciji 
bijede. 

Četvrti stupanj oholosti je kad osoba vidi drugoga u 
potrebi, ne pomaže mu, osuđuje ga i proglasi da bi ga 
najradije trebalo odstraniti iz društva kao rak ranu. U 
tom stavu ohola osoba na pritajeni način prigovara Bogu 
da loše vodi ovaj svijet, pa kad bi prepustio njemu, on bi 
napravio reda! Drugim riječima, ohola osoba hoće biti 
kao Bog. U toj napasti prepoznajemo grijeh praroditelja: 
«Bit će te kao Bog !» (Ps 4, 3). 


Evo, opet smo došli do zavisti od kuda smo i krenuli, 
krug se ovdje zatvara. Ako ste prepoznali u njemu makar 
i svoju sjenu potražite što prije dobrog ispovjednika i 
duhovnika. Ako se niste prepoznali u ovom odlomku, a 
nema vas ni u idućem, učinite to isto, jer tada griješite 
propustom. 


Grijeh propusta 

Poput oholosti, također poniznost ima četiri stupnja, 
a polazište je i ovdje sposobnost i spremnost osobe da 
prepozna drugoga u bijedi i da mu pomogne. 

Prvi stupanj poniznosti je kad netko primijeti drugoga 
u potrebi i sažali mu se. 

Drugi stupanj poniznosti je kad netko primijeti drugoga 
u potrebi i nastoji mu priteći u pomoć. To je slučaj kad 
nahranimo gladnog, ili kad dajemo milostinju prosjaku. 

Treći stupanj poniznosti je kad netko primijeti 
drugoga u potrebi i nastoji mu pomoći na sistematski 
način: redovito posjećivanje bolesnika, siromaha, davati 
redovitu pomoć karitativnim ustanovama. 

Četvrti stupanj poniznosti je kad netko vidi drugoga u 
potrebi, pa posveti čitav svoj život za pomoć siromasima, 
bolesnima, umirućima. To je duh poniznosti, a imamo 
veliki primjer za to u osobi blažene Majke Terezije 
iz Kalkute. U tu liniju ulazi i Kap Dobrote i osoba p. 
Antuna Cveka, koji je posvetio svoj apostolat malenima, 
siromasima i zaboravljenima po zagrebačkim podrumima 
i potkrovljima i udruga Job za pomoć invalidnim osobama 
utjelovljena u osobi vlč. Dragutina Goričanca. Za ta 
dva svećenika usuđujem se reći da su utjeha žalosnih i 
zdravlje bolesnih. Najveća bol siromaha je to što više 
nikome ne treba njihovo prijateljstvo. Naći vremena za 
njih je naći vremena za Boga. Dati im milostinju je dati 
im nešto od sebe. Poklonivši im naše vrijeme darivali 
smo im sebe. Ako im posvetimo cijeli svoj život Bog 
posvećuje naš. 


Ako smo se i našli na nekome nižemu dijelu ove 
ljestvice ne znači da smo izuzeti od grijeha propusta. 
Vidjeli smo kako oholost napreduje sama od sebe, ali za 
napredak u poniznosti potreban je izuzetan napor. Pa i 
kada ga učinimo u opasnosti smo da nam đavao našom 
umišljenošću sve ne odnese. 

Stoga nam Isus jasno poručuje: «Kada ste sve učinili 
recite; sluge smo beskorisne«. Lako je to reći, samo 
kako se u to uvjeriti. Lako, sjetimo se Isusovih riječi 
iz prispodobe o udovici u hramu. Svi su dali od svog 
suviška, to je ono što i nas obvezuje pod grijeh propusta. 

Samo udovica je dala od svog temeljnog žitka, a to je 
ljubav prema bližnjemu koja nas jedino može podići na 
onoj ljestvici. 

A ako vas i dalje obuzima duh oholosti nakon kakva 
učinjena dobrog djela sjetite se ove prispodobe: 
Jednom se sv. don Bosku, velikom dobrotvoru mladih i 
utemeljitelju Salezijanskog reda ukazao njegov pokojni 
učenik sv. Dominik Savio. Svetac ga između ostalog 
upita je li Bog zadovoljan njegovim djelima. A Savio mu 
isti tren prenese Božji odgovor: «Da si bio revniji mogao 
si i više učiniti!». Postavite si to isto pitanje i u duhu 
osluškujte Božji odgovor. 

Trajni grijeh 

Đavao, ta lukava zvijer, danas djeluje lukavije nego li 
ikada. Ne samo da nas želi uvući u grijeh, nego nas želi 
privoljeti na trajni grijeh. Iz te zamke teško ćemo se izvući, 
pogotovo zato što se u trajnom grijehu amputira i naša 
povezanost sa sakramentalnim životom. Neprocjenjiva je 
vrijednost za spasenje duše ako svećenik u Ispovijedi na 
vrijeme otkrije tu zamku, prije nego li u nju upadnemo. 

Npr. preljub je teški, ali svršeni grijeh. Nakon dobre i 
valjane Ispovijedi toga grijeha možemo ponovo zadobiti 
posvećujuću milost. Ali ako nastavimo sa tim grijehom 
i skrivimo rastavu braka, tuđeg ili svoga, osobito ako 
uđemo u necrkvenu bračnu zajednicu, ušli smo u trajni 
grijeh. Ako i ne uđemo mi u takvu zajednicu, ali uđu 
drugi, koji su se našom krivicom razveli, sudionici smo 

njihovih grijeha. Da li o tome razmišljaju naši mladi iz 
svakog petog rastavljenog braka. Rečeno je: «Što Bog 
združi, čovjek neka ne rastavlja». 

Neka oni koji se nalaze u tom stanju ipak ne očajavaju. 
Bog ni Cikva nikoga ne odbacuju. Kada postanu svjesni 
svoga grijeha neka se kaju, mole, vrše pokoru, poste 
i idu na sv. Misu, iako ne mogu na Pričest. A ako po 
molitvi dobiju poticaj i snagu da se odjele od postelje sa 
nevjenčanim drugom, neka ustraju u čistoći. 

Više me ovdje zabrinjava jedna druga kategorija ljudi 
koja je nerijetko pripomogla rastavi njihova braka, a za 
to se ne smatraju krivima, i taj k Nebu vapijući grijeh 
uglavnom ne ispovijedaju niti se kaju. To su često puta 
naši najbliži: roditelji, svekrve, punice, koje nastoje 
svojim uplitanjem upravljati našim životima. Svaka 
mlada žena je kao ruža, odolijeva mnogim vjetrovima, 
a kad je povjetarac slomi svi se pitaju: «Što joj je 
odjednom?« 

Koliko li je brakova razoreno zbog tih dobronamjernih 
savjetodavaca koji uvijek imaju «najbolja» rješenja za 
naš bračni život. Pohvalno je i nadasve blagoslovno 
svako zajedništvo različitih generacija, ako se ono temelji 
na međusobnom poštivanju i uvažavanju tuđih stavova. 
Ali ako toga nema, onda je svakako bolji razborit razlaz, 
nego li prisilno zajedništvo u kojem trpi dostojanstvo, 
makar i jedne osobe. 

Tu nam je mogućnost sam Gospodin predvidio riječima: 
«Čovjek će ostaviti i oca i majku, i prionut će uz svoju 
ženu!». To nije zapovijed nego naravni slijed prioriteta. 

Naravno, to nas ne isključuje od obaveze četvrte 
zapovijedi, da se ustarosti, bolesti i nemoći s poštovanjem 
pobrinemo za svoje roditelje. 

Razvod nije jedini trajni grijeh u koji danas mnogi 
olako upadaju. 

Prijevare, zakidanje pravedne plaće, ili stjecanje 
nepravedne dobiti kroz mito i korupciju, težak je 
grijeh. Nakon valjane Ispovijedi dužni smo štetu 
nadoknaditi. Ali što kada iz toga stvorimo sistem koji 
nam omogućava da to činimo sustavno, varajući lažnim 
prikazivanjem poreza državu, (a država to smo svi mi), 
ili neadekvatnom plaćom zakidamo pojedinog radnika 
i njegovu obitelj. I to činimo iz mjeseca u mjesec, iz 
godine u godinu. Tu i tamo učinimo kakvo humanitarno 
djelo da umirimo vlastitu savjest i to nastojimo medijski 
eksponirati. Nemojte misliti da su to grijesi onih tamo 
negdje na vrhu. 

Vjerujem da će se naći malo koji čitatelj, koji iz svog 
okruženja ne poznaje ili nije čuo za barem jednu osobu 
koja je «kupila» nezasluženu mirovinu i mimo je prima 
iz mjeseca u mjesec, sve do svoje smrti. Redovito se 
ispovijeda i ide na Pričest i slovi za vrlo uzvišenog i 
pobožnog vjernika. I što je najgore i sam je u to uvjeren, 
jer nikada nitko nije pokušao malo dublje zagrepsti u 
stvarnost njegovog poštenja i pravednosti. 

SEDAM SMRTNIH GRIJEHA 


Oholost, škrtost, biudnost, zavist, srdžba, neumjerenost 
u jelu i piću i lijenost. Da ih je sv. Ivan Kasijan sastavljao 
danas sigurno bi nadodao: drogu i kocku. 

Svi se ti grijesi u početku čine laki i maleni. Ali 
postepeno prerastaju u sklonosti, a zatim u mane. A 
kada se mane ukorijene u našu osobnost ili narav, one 
na neki način čine naš karakter, tj. okarakteriziraju nas 
kao oholicu, bludnicu, lijenčinu, pijanicu, škrticu itd. I tu 
nastaje problem. 

Netko je rekao: «Oholice nema u Raju ni poniznog u 
Paklu!» Mislim da bi sc ista paradigma mogla upotrijebiti 
za svaki taj grijeh. To su grijesi koji su obuzeli našu maštu 
(samo o njima maštamo), emocije (samo njih volimo) i 
djelovanje (samo njih želimo činiti). Na Posebnom Sudu 
Gospodin poštujući čovjekovu slobodnu volju reći će: 
«Neka vam bude kako ste željeli!« Ti su jadnici dvostruki 
gubitnici jer gube ovozemaljske naslade i Vječni život 
u Nebu. 

Zato se ti grijesi nazivaju smrtnima. Ali Crkva je 
nada preko svake nade i kad upadnemo i u to stanje ne 
trebamo očajavati, jer nije sve izgubljeno. Zahvaljujući 
neizmjernom Božanskom milosrđu, koje potaknuto 
molitvama Crkve za obraćenje grješnika i uz vodstvo 
strpljivih i revnih svećenika - ispovjednika i duhovnika, 

koji će u Ispovijedi znati prepoznati stanje takve duše i 
ljubavlju i žrtvom iščupati je iz gliba smrtnog grijeha, 
još se možemo spasiti. Samo zato što smo zadržali djelić 
naše slobodne volje po kojem se još uvijek možemo 
opredijeliti za Boga. 

GRIJEH PROTIV DUHA SVETOGA 

Ovim odlomkom završava knjižica o svetoj Ispovijedi. 
Ovim odlomkom završava sve, po Isusovim riječima: 
«Ovo je grijeh za kojeg nema oproštenja, na ovome 
ni na drugome svijetu!» Ne zato što ga Bog ne bi želio 
oprostiti, nego zato što to giješnici više ne žele. Metastaze 
grijeha prekrile su i onaj komadić slobodne volje iz 
prethodnog odlomka. Bog nam je dao slobodnu volju i 
ne želi nam je oduzimati ni pod cijenu našega spasenja, 
iako je zbog nas umro na križu. Zato na vrijeme potražite 
dobrog ispovjednika, dobro se ispovjedite da vam srce 
ne otvrdne u opačinama. 

Zavrijemedomovinskogratajedanoficirjugoslavenske 
vojske, u logoru među zarobljenicima prepoznao je 
katoličkog svećenika iz svog sela. Tiho mu je prišao 
u sumrak zalazećeg dana. Još tiše ga je pitao: «Pope, 
pobio sam mnogo Hrvata, da li će mi Bog oprostiti?« - 
«Hoće!» - odgovori svećenik i nadoda - «samo ako se 
budeš kajao.« 

«Ali ja se ne kajem!« - odgovori oficir, zapali cigaretu 
i tiho se vrati u svoj nespokoj! 

(Iz propovijedi kardinala Vinka Puljića) 



Dao Bog i Presveta Djevica Marija da i ova knjižica 
donese obilje duhovnih plodova našem narodu i cijelom 
kršćanskom puku u domovini i izvan nje. 

Uredništvo 

